ועדת הכנסת, כנסת 24, פרוטוקול מספר 120, 2022-06-29 14:01

ניר אורבך: צוהריים טובים.

ניר אורבך: אני מתכבד לפתוח את ישיבת ועדת הכנסת, היום יום רביעי, ל' בסיון, א' ראש חודש תמוז התשפ"ב, ה-29 ביוני 2022.

ניר אורבך: על סדר היום מיזוג, הכנה והקדמת הדיון בהצעות החוק הבאות בקריאה השנייה והשלישית:

ניר אורבך: הצעת חוק התפזרות הכנסת ה-24 ומימון מפלגות, התשפ"ב-2022, פ/3660/24, כ/928.

ניר אורבך: כזכור לכם אתמול הייתה כאן ישיבה וסוכם שהוועדה הציבורית לעניין מימון מפלגות תשב, תדון ותקבל החלטה והכרעה לגבי גובה יחידת המימון.

ניר אורבך: אנחנו כעת מתכנסים כדי לשמוע מה הוועדה החליטה.

ניר אורבך: אני מקדם בברכה גם את יושבת ראש הוועדה, כבוד השופטת אילה פרוקצ'יה, וגם את חברי הוועדה - רואה חשבון אהוד רצאבי, חבר הכנסת לשעבר, אנחנו שמחים שחזרת אלינו, ופרופ' אסף מידני.

ניר אורבך: אנחנו מבקשים מיושבת ראש הוועדה להציג את ההחלטה.

השופטת אילה פרוקצ'יה: תודה רבה.

השופטת אילה פרוקצ'יה: אני אציג בקצרה את החלטתנו.

השופטת אילה פרוקצ'יה: הוועדה הציבורית לעניין מימון מפלגות דנה בבקשה של סיעות בכנסת לעשות שימוש בסמכותה מכוח סעיף 1(ב) לחוק מימון המפלגות להעלות את שיעור יחידת המימון לצורך מימון הוצאות הבחירות לכנסת ה-25.

השופטת אילה פרוקצ'יה: הוועדה שמעה את נציגי הסיעות, גם אלה שביקשו העלאה וגם אלה שהתנגדו להעלאה.

השופטת אילה פרוקצ'יה: היא קיבלה נתונים מאוד מפורטים מחשב הכנסת והערכות כלכליות ממחלקת המחקר של הכנסת.

השופטת אילה פרוקצ'יה: בשיקולים שהוועדה שקלה בעקבות שמיעת טיעוני נציגי הסיעות ולאור הנתונים שהוגשו בפניה, השיקולים שהוועדה לקחה בחשבון מתחלקים לשיקולים עקרוניים יותר ושיקולים פרטניים שנוגעים למערכת הבחירות הצפויה הנוכחית.

השופטת אילה פרוקצ'יה: באשר לשיקולים העקרוניים המהותיים, הוועדה לקחה בחשבון את צורכי הסיעות בניהול מערכת בחירות שתאפשר למפלגות פעילות ראויה כפי שנדרש ממימוש חופש ביטוי פוליטי במשטר דמוקרטי.

השופטת אילה פרוקצ'יה: זאת נקודת המוצא.

השופטת אילה פרוקצ'יה: כמו כן, במקביל לכך, היא שקלה את הצורך בשיטת ניהול תקציבית של מפלגות שמתחשבת בדרישות של חסכון ובדרישות של צניעות בניהול מערכות בחירות, כאשר מתבססים באופן כמעט מלא על כספי ציבור.

השופטת אילה פרוקצ'יה: בצד השיקולים העקרוניים האלה, הוועדה הציבורית התחשבה בשיקולים הפרטניים כאמור ובעניין הזה היא לקחה בחשבון קודם כל קיום התייקרויות מסוימות בתקופה האחרונה במימון הוצאות בחירות בקשר לפעילויות רלוונטיות לצורך ניהול מערכת בחירות וכן לקחה בחשבון את מעמסת היתר הכספית שמוטלת על המפלגות עקב קיום בחירות תכופות שמגיעות עד כדי חמש מערכות בחירות בתוך קרוב לארבע שנים.

השופטת אילה פרוקצ'יה: בנסיבות האמורות ולאור מכלול השיקולים העקרוניים והפרטניים שהצבענו עליהם, בהתבסס על הנתונים המספריים וההערכות הכלכליות שעמדו בפנינו, החליטה הוועדה הציבורית על העלאה של סכום יחידת המימון למיליון ו-600 אלף שקלים - הווה אומר, כ-12.5 אחוזים תוספת – לצורך הוצאות הבחירות לכנסת ה-25.

השופטת אילה פרוקצ'יה: מודגש בזה כי ההחלטה מצומצמת להוצאות הבחירות בלבד והיא לא מתפרסת על הוצאות המימון השוטף על פי סעיף 2(א)(2) לחוק, שהחישוב לגבי המימון השוטף נשאר בעינו וכמו כן מובהר שההחלטה הזאת חלה על הבחירות לכנסת ה-25 בלבד.

השופטת אילה פרוקצ'יה: הערה אחרונה והיא יותר כללית.

השופטת אילה פרוקצ'יה: במהלך הדיונים בפני הוועדה הציבורית עלו טענות שונות במישור העקרוני המצדיקות בחינה מעמיקה לצורך עריכת רפורמה מהותית בשיטת מימון המפלגות.

השופטת אילה פרוקצ'יה: נודה לנציגי המפלגות על פנייה משותפת לוועדה עם הצעות לשינויים לצורך דיון משותף על מנת להביא שיפור בשיטה הקיימת.

השופטת אילה פרוקצ'יה: זה תוכן ההחלטה.

ניר אורבך: תודה רבה.

ניר אורבך: שוב, אנחנו מאוד מאוד מודים גם על העבודה שנעשתה וגם על משך הזמן.

ניר אורבך: כבוד השופטת, את הבטחת לנו שזה יהיה עד הצוהריים ועמדתם בזה.

ניר אורבך: תודה לכם.

ניר אורבך: אנחנו נמשיך עכשיו את הדיון שלנו.

אלכס קושניר: יש לי שאלות לשופטת.

אלכס קושניר: אפשר?

ניר אורבך: אני אתן זמן לשאלות.

ניר אורבך: אחר כך תבחרו אם אתם רוצים להישאר בדיון המשמים שלנו.

השופטת אילה פרוקצ'יה: זה מאוד מעניין אבל אני חושבת שנעבור לעיסוקים אחרים.

איתן גינזבורג: חבריי חברי הכנסת, גברתי, כבודה יושבת ראש הוועדה, חברי הוועדה, פרופסור מידני ורואה חשבון רצאבי.

איתן גינזבורג: אני מברך אתכם לא על תוכן ההחלטה שהיא החלטה מקצועית שלכם ובטוח שקלתם את כל השיקולים, אלא על השיח, על השיח הפתוח שהתקיים כאן אתמול ועל הנכונות להקשיב לכל הסיעות ולהבין את הסיטואציה בה היינו בצוק העיתים, על ההתכנסות המהירה והחפוזה לאור ההתרחשויות הפוליטיות.

איתן גינזבורג: אלה לא דברים מובנים מאליהם.

איתן גינזבורג: אם כן, אני רוצה להודות לכם על העשייה הטובה ועל ההשקעה.

איתן גינזבורג: אני יודע שקראתם הרבה, הקשבתם, זימנתם ועשיתם עבודה מקצועית וטובה יחד עם חשב הכנסת וצוותו ועם היועצת המשפטית לוועדה ארבל אסטרחן שאנחנו בהזדמנות זו נאחל לה יום הולדת שמח.

איתן גינזבורג: אני גם רוצה להודות לחברי הכנסת שבסוף ידעו לעצור שנייה במה שנקרא המרוץ הפוליטי שלנו שהוא לגיטימי, גם בג"ץ אמר שאם יש רוב ברור הכנסת רשאית לחוקק, אם היא שמעה את הוועדה יש לה סמכות לחוקק, ואני שמח שבסוף חברי הכנסת עצרו שנייה ונתנו את המקום של הוועדה הציבורית לקבל את ההחלטות ולא ידענו מה תהיה ההחלטה.

איתן גינזבורג: ההחלטה יכולה להיות הפחתת יחידות מימון, העלאת יחידות מימון או הותרתה באותו שיעור.

איתן גינזבורג: אמרה השופטת מלכתחילה שהיא לא מתחייבת לכלום.

איתן גינזבורג: נתנו את אמוננו בוועדה הציבורית ואני רוצה להודות לחברי הכנסת שקיבלו את ההחלטה הזאת ותודה מיוחדת לחברי דוד ביטן שהיה משמעותי בתהליך הזה יחד עם חברי כנסת נוספים.

איתן גינזבורג: אני חושב שנעשה כאן הליך ראוי, אדוני היושב ראש, ואני רוצה גם להודות לך על כך שידעת לעצור בזמן ולא להביא את זה לקריאה ראשונה ולצאת לפשרה עת אמרנו שנגיע להידברות.

איתן גינזבורג: אני חושב שזה היה תהליך נכון וראוי.

איתן גינזבורג: אני מודה לכולם על שיתוף הפעולה.

איתן גינזבורג: תודה רבה.

אלכס קושניר: גברתי השופטת, חברי הוועדה.

אלכס קושניר: תודה רבה על זה שפעלתם כל כך מהר.

אלכס קושניר: הייתם כאן בדקת קריאה ברגע שזה התבקש ועשיתם את עבודתכם.

אלכס קושניר: אני מבקש להבין איך הגעתם למספר הזה.

אלכס קושניר: אם אני מנתח את נתוני האינפלציה בשנה האחרונה לצורך העניין, הם מאוד מאוד רחוקים מהנתונים שאתם נקבתם ובוודאות לא 12 אחוזים.

אלכס קושניר: לכן אני אשמח להבין, אחרי שעברתם על כל המספרים וראיתם אותם, איך הגעתם למספר הזה של העלאה של 12.5 אחוזים.

אלכס קושניר: לטעמי מדובר בהעלאה גבוהה מדי אבל שוב, אין לי את הנתונים שיש לכם.

אלכס קושניר: לכן אני אשמח לשמוע איך הגעתם למספר הזה.

שמחה רוטמן: זאת ירידה מהשנה האחרונה.

שמחה רוטמן: זאת ירידה נומינלית.

שמחה רוטמן: זאת לא עלייה נומינלית.

שמחה רוטמן: כדאי שהציבור יבין וידע.

אלכס קושניר: חבר הכנסת רוטמן, אני לא שאלתי אותך.

השופטת אילה פרוקצ'יה: אנחנו התייחסנו לשני שיקולים עיקריים שציינתי במסגרת ההחלטה – להתייקרויות כפי שנמסר לנו על ידי נציגי הסיעות ונתונים שקיבלנו מהחשב שבפרמטרים מסוימים של פעילות מערכת בחירות יש התייקרות.

אלכס קושניר: של כמה?

השופטת אילה פרוקצ'יה: אנחנו הערכנו הערכה כללית בלבד.

השופטת אילה פרוקצ'יה: לא הסתמכנו על מספרים מדויקים אבל הערכה כללית.

השופטת אילה פרוקצ'יה: לזה הוספנו – שוב, הערכה כללית – של איזושהי תוספת שלוקחת בחשבון את התכיפות של מערכות הבחירות מפני שזו באמת תופעה מאוד מאוד נדירה ובלתי רגילה שיש חמש מערכות בחירות בתוך 3.5 שנים.

השופטת אילה פרוקצ'יה: את הנתון הזה צריך לקחת בחשבון מפני שברור גם בלי להיכנס לחישובים פרטניים שזה יוצא מעמסת יתר על המפלגות וכל החישוב הכספי של החזרי הלוואות וכיסוי גירעונות משתבש כאשר המערכות האלה הן כל כך תכופות.

השופטת אילה פרוקצ'יה: אנחנו לא הלכנו במצוקת הזמן שהייתה לנו בהסתמכות על נתונים מספריים ספציפיים אלא על הערכות יותר כלליות שמהן הסקנו את המסקנות האלה.

השופטת אילה פרוקצ'יה: אני רוצה להבהיר עוד נקודה.

השופטת אילה פרוקצ'יה: בשיקולים הכלליים שלנו כנקודת מוצא אמרנו גם לנציגי הסיעות שהופיעו בפנינו שנקודת המוצא שלנו היא שלא צריך להיכנס לגירעונות והמסגרת התקציבית שצריכה להיות מסגרת צנועה מפני שהיא מבוססת על כספי ציבור, צריכה להיות מסגרת שמכבדים אותה.

השופטת אילה פרוקצ'יה: כל הנושא הזה שנכנסים לגירעונות הולכים ומצטברים ממערכת אחת למערכת שנייה, זה מצב לא תקין, לא בריא ולא נכון.

השופטת אילה פרוקצ'יה: יחד עם זאת, אנחנו בכל זאת חיים במציאות מסוימת.

השופטת אילה פרוקצ'יה: אנחנו רוצים לשנות את המציאות הזאת אבל לא ברגע אחד ולא בלי רפורמה כוללת יותר.

השופטת אילה פרוקצ'יה: לכן את המציאות הקיימת הזאת של הגירעונות המצטברים, אנחנו לקחנו בחשבון לא באופן מלא, לא עשינו גם כאן תחשיב כמה צריך לממן תוספת כדי לכסות גירעונות בצורה סבירה אלא לקחנו מצבור של שיקולים ואיזנו ביניהם והגענו לאיזושהי הערכה כוללת שנדמה לי שהיא מאפשרת למפלגות לעבוד בצורה סבירה.

השופטת אילה פרוקצ'יה: היא לא נותנת להם את כל מה שהם ציפו לקבל ובסופו של דבר צריך לפתח תודעה שונה ממה שקיימת היום שמערכות בחירות מכספי ציבור צריכות להיות צנועות ולא צריך ללכת באקסטרווגנציה אלא אפשר להגיע לציבור הבוחרים גם באמצעים יותר צנועים וזאת צריכה להיות נקודת המוצא.

השופטת אילה פרוקצ'יה: כפי שאמרתי, לקחנו גם מציאות קיימת ואיזנו בין כל השיקולים.

אלכס קושניר: דיברת על רכיבים עיקריים בהם ראיתם עליית מחירים או התייקרות.

השופטת אילה פרוקצ'יה: כן.

השופטת אילה פרוקצ'יה: אנחנו דיברנו על הוצאות פרסום.

אלכס קושניר: על פי הנתונים שלכם, בכמה עלו הוצאות פרסום?

השופטת אילה פרוקצ'יה: אדוני, אנחנו קיבלנו הערכות.

אלכס קושניר: מה ההערכות?

השופטת אילה פרוקצ'יה: אני חוזרת על מה שאמרתי.

השופטת אילה פרוקצ'יה: אני לא אכנס כאן למספרים מפני שאנחנו לא עבדנו עם טבלאות בשעות הספורות שהיו לנו.

השופטת אילה פרוקצ'יה: עבדנו על תפיסה של מגמות בשוק ומגמות בשוק ביחס לאותם רכיבים שהם רלוונטיים למערכות בחירות כמו שכר עבודה, דלק, הוצאות פרסום ודברים נוספים.

השופטת אילה פרוקצ'יה: אני לא אכנס עכשיו לפירוט.

אלכס קושניר: אני לא מבקש ממך להיכנס לפירוט.

אלכס קושניר: אני רק מנסה להבין על מה מבוסס המספר.

השופטת אילה פרוקצ'יה: הסברתי כמיטב יכולתי.

ניר אורבך: אני רוצה להדגיש עוד נקודה.

ניר אורבך: אין ספק, ויש כאן הסכמה גם מצד הוועדה וגם מצדנו, שצריך לעשות משהו הרבה יותר עמוק.

דוד ביטן: צריך רפורמה.

ניר אורבך: ממש רפורמה בדבר הזה.

ניר אורבך: אמרה השופטת בתחילת דבריה שהיא מצפה מנציגי המפלגות – כידוע לכם יש פורום של מנכ"לי מפלגות שגם עבד כדי להגיש את הנתונים לקראת הישיבה היום – להגיש איזושהי לרפורמה כוללת לוועדה.

ניר אורבך: חבר הכנסת קושניר, אני חושב שבסד הזמנים שנוצר כאן, אני חייב לומר שגם הייתה פנייה מאוחרת לוועדה אבל יחד עם זה הוועדה התחשבה במציאות הלא רגילה שקיימת כרגע שמתקדמים בהסכמות של קואליציה ואופוזיציה לקראת פיזור וזה סדר הזמנים, ולכן ברור שהיו דברים שעם הזמן אולי היו נעשים בצורה קצת יותר עמוקה וזה מה שאנחנו מצפים מהוועדה אחרי שנגיש הצעה שלנו לרפורמה מקיפה וכוללת.

ניר אורבך: לכן צריך להתחשב כאן באיזון של סד הזמנים המאוד קצר.

ניר אורבך: בסופו של דבר יש עבודה שכן נעשתה עם נתונים כולל הנתונים שהעביר חשב הכנסת והוא נוכח גם בדיון עכשיו.

דוד ביטן: אלכס, אתה צריך להבין שזה לא הולך לפי אינפלציה.

דוד ביטן: יש הרבה רכיבים שקשורים למערכת הבחירות שעלו הרבה יותר מהאינפלציה.

אלכס קושניר: אני לא מתווכח על זה.

אלכס קושניר: רק רציתי להבין את מסד הנתונים עליהם התבססה הוועדה עת היא קיבלה את הנתונים.

אלכס קושניר: לשאלה הזאת לא קיבלתי תשובה.

דוד ביטן: מסד הנתונים מדויקים בערך פלוס-מינוס, לעניינים האלה של התוספות.

אלכס קושניר: מדויקים בערך פלוס-מינוס, זאת אמירה מעניינת.

איתן גינזבורג: הבעיה היא שאתה מדבר עם יושב ראש ועדת כספים.

דוד ביטן: אז מה?

דוד ביטן: הוא איש הכספים?

דוד ביטן: הוא רק יושב ראש ועדת הכספים.

חיים אבידר: אני אשמח לתת לך תשובה.

ניר אורבך: מיד אתן לחשב הכנסת אבל קודם חבר הכנסת יבגני סובה.

יצחק פינדרוס: תהיה שנה, עם הגירעון, 3.9.

יבגני סובה: תודה רבה אדוני היושב ראש.

יבגני סובה: אני רוצה לומר שאותי תמיד לימדו שכל החלטה שיפוטית, יש לכבדה אבל היא גם נתונה לביקורת.

יבגני סובה: אני רוצה לומר קודם כל לומר תודה רבה לכבוד השופטת ולחברי הוועדה הציבורית שעבד איתה.

דוד ביטן: אתה מדבר על החלטות שיפוטיות?

יבגני סובה: כל החלטה שיפוטית נתונה לביקורת.

יבגני סובה: דוד, אתה חבר שלי, אז אל תפריע.

איתן גינזבורג: זאת לא החלטה שיפוטית.

איתן גינזבורג: זאת החלטה ציבורית של ועדה ציבורית.

יבגני סובה: את עמדת מפלגת ישראל ביתנו וגם סיעת ישראל ביתנו השמעתי אתמול בוועדת הכנסת בדיון שהתקיים ואמרתי שאנחנו מתנגדים באופן כללי להעלאה.

יבגני סובה: אני חושב שמה שאנחנו הסכמנו אתמול, אנחנו מכבדים את ההסכמות ואמרנו שכל החלטה שתתקבל על ידי הוועדה, על ידי השופטת וצוותה, נקבל אבל מותר לנו גם להוסיף כמה דברים ואני רוצה להוסיף.

יבגני סובה: אני שמח על כך שאתם מפרידים בין שני הדברים.

יבגני סובה: יש את העניין של הבחירות ויש את העניין של כלל המימון.

יבגני סובה: אני מצטרף לדבריו של יושב ראש הוועדה ומקווה מאוד לדיון עמוק יותר.

יבגני סובה: אני לא יודע באיזו מסגרת ומתי הוא יתקיים, באיזו כנסת, אבל אני מייחל לדיון הזה.

יבגני סובה: אני רוצה לומר שאתמול בערב הייתה לי התכתבות עם אחד הפעילים שלנו שהודה לנו על כך שאנחנו מתנגדים באופן כללי להעלאה הזאת כי זה כסף של הציבור.

יבגני סובה: הוא כתב שכל העלאה שייתנו למפלגות, זה על הסתה ורפש על חשבוננו.

יבגני סובה: באמת, זה מה שקורה.

יבגני סובה: בקמפיין בחירות רוב ההוצאות הן על פרסום ומה קורה בפרסום?

יבגני סובה: המפלגות תוקפות אחת את השנייה.

יבגני סובה: אני לא יודע אם לקחתם בחשבון את הדבר הזה.

יבגני סובה: כאשר חבר כנסת ביטן אומר שהכול עלה, שהפרסום עלה, שלטי חוצות עלו וכולי – זה כסף שכרגע מוסיפים מקופת הציבור, מהכיס של הציבור, כדי שהמפלגות יריבו במהלך הקמפיין.

יבגני סובה: אני חושב שהיה אפשר למנוע את זה, לצמצם את זה.

דוד ביטן: לא חייבים לריב.

דוד ביטן: תצביעו בשבילנו ולא נריב בכלל.

יבגני סובה: הפרסום הזה וכל ההוצאות הגדולות, זה על הרפש וההסתה שעברנו כבר חמש פעמים.

יצחק פינדרוס: היית בוועדה הציבורית והצגת את זה?

יבגני סובה: אני אתמול אמרתי.

יצחק פינדרוס: לא כאן.

יצחק פינדרוס: היית בוועדה הציבורית?

יבגני סובה: אני אמרתי אתמול שברגע שאני מתנגד, אין טעם להוסיף את השיקולים.

יבגני סובה: אמרתי שאני מתנגד ולכן אני לא רוצה לבזבז את זמן הוועדה הציבורית.

יצחק פינדרוס: אולי היית משכנע אותם להוריד.

יבגני סובה: אם צריך להוריד, אני בעד להוריד בכלל.

יבגני סובה: אין לי בעיה.

יצחק פינדרוס: הלכת לוועדה?

יבגני סובה: אל תפריע לי.

יבגני סובה: אני אומר מה שיש לי לומר ואתה תגיד בזמנך את מה שיש לך לומר.

יבגני סובה: אני מייצג את סיעת ישראל ביתנו ואני אומר מה שיש לי לומר.

יצחק פינדרוס: אבל למה לא עשית את זה בוועדה הציבורית?

יבגני סובה: פינדרוס.

יבגני סובה: מה יש לו? דוד, תן לו סוכריה.

יבגני סובה: הוא לא קיבל סוכריה.

יבגני סובה: אני חוזר לאמירה.

יבגני סובה: אני חושב שצריך לכבד ונכבד את ההחלטה ואולי בימים אחרונים אלה זאת קרן האור היחידה של אי הסכמות בכנסת כאשר דווקא בוועדת הכנסת אנחנו כן מקבלים את ההסכמות ומכבדים אותן.

יבגני סובה: זה אולי נותן כאן תקווה שהעניינים יחזרו למסלול נורמלי, מסלול של שפיות, הידברות וגם הסכמות בבית הזה.

יבגני סובה: תודה רבה.

שמחה רוטמן: שאלה אינפורמטיבית לחשב או לוועדה.

שמחה רוטמן: לגבי יחידת המימון או הסכום ששולם בפועל, מה היה גובהה במערכת הבחירות האחרונה שהייתה לפני שנה?

שמחה רוטמן: אני אחדד את השאלה.

שמחה רוטמן: מה היה גובה יחידת המימון בבחירות האחרונות?

דוד ביטן: 180 אלף שקלים.

דוד ביטן: מיליון ו-600 אלף שקלים למנדט.

חיים אבידר: לא.

חיים אבידר: עד כמה שאני זוכר המספר היה מיליון ו-384 אלף שקלים.

דוד ביטן: לא.

דוד ביטן: בבחירות הקודמות.

שמחה רוטמן: קיבלת מימון או זה היה גובה התשלום ששולם כיחידת מימון?

דוד ביטן: זאת לא תשובה.

דוד ביטן: נכון להיום זה מיליון ו-420 אלף שקלים.

דוד ביטן: התוספת היא מיליון ו-600 אלף שקלים.

ניר אורבך: דוד, ידעתי שאם אתה תענה, אתה תבלבל אותו.

דוד ביטן: כי הוא לא עונה נכון.

ניר אורבך: אני רוצה לדעת את התשובה כדי שאני אבין.

ניר אורבך: ברשותך, זו שאלה אינפורמטיבית.

דוד ביטן: זה הולך לפי מה שזה היום ולא מה שהיה בבחירות.

דוד ביטן: היום זה מיליון ו-420 אלף שקלים.

ניר אורבך: יקירי, תן לי בבקשה, אני שואל שאלה אינפורמטיבית ואני רוצה לשמוע מהחשב.

חיים אבידר: מה השאלה?

ניר אורבך: מפלגה שקיבלה 5 יחידות מימון, אלה המוגדלות כי שינו, כי הייתה הוראת שעה.

חיים אבידר: הייתה הוראת שעה בכנסת ה-23.

ניר אורבך: בכנסת ה-24 הייתה יחידת מימון רגילה.

חיים אבידר: הייתה יחידת מימון רגילה.

ניר אורבך: אם כן, בכנסת ה-23.

ניר אורבך: בפעם הקודמת שהגדילו, שעשו הגדלה בחקיקה ולא באמצעות הוועדה.

ניר אורבך: זה מה שהיה בכנסת ה-23.

ניר אורבך: כמה היה הסכום ששולם על כל מקבילה של יחידת מימון?

חיים אבידר: ההגדלה הייתה 31 אחוזים.

ניר אורבך: כמה זה היה נומינלית?

דוד ביטן: איפה?

דוד ביטן: איזו הגדלה?

ניר אורבך: בכנסת ה-23.

דוד ביטן: מיליון ו-800 אלף ומשהו שקלים.

ניר אורבך: מיליון ו-800 אלף שקלים.

ניר אורבך: זאת התשובה.

ניר אורבך: זאת אומרת, הבחירות לכנסת ה-23 שהיו לפני שנה וחצי, כל מפלגה קיבלה כמקבילה של יחידת מימון מיליון ו-800 אלף שקלים.

ניר אורבך: עכשיו יש ירידה לעומת הבחירות לכנסת ה-23 ועלייה יחסית לכנסת ה-24.

דוד ביטן: כן.

השופטת אילה פרוקצ'יה: בבחירות הקודמות לא הייתה העלאה.

ניר אורבך: יחסית לכנסת ה-24 מדובר בעלייה ויחסית לכנסת ה-23 מדובר בירידה.

השופטת אילה פרוקצ'יה: נכון.

ניר אורבך: זאת אומרת, אנחנו עכשיו איפה שהוא בממוצע בין ה-23 ל-24.

ניר אורבך: רק רציתי לוודא.

ניר אורבך: זאת אומרת, זה לא רק העניין של ההתייקרויות במשק.

דוד ביטן: אמרתי.

ניר אורבך: ידעתי איזו תשובה תיתן לי אבל היה חשוב לשמוע את זה מהחשב.

ניר אורבך: חיים, תענה ככל שאתה יכול ותן קצת נתונים.

חיים אבידר: הוועדה ישבה על המדוכה אתמול מיד בסיום הישיבה.

חיים אבידר: אתמול היא ישבה עד שעות הערב וגם היום בבוקר ישבה משעה 9:00 בבוקר למעשה עד עכשיו.

חיים אבידר: אנחנו ישבנו אתמול עם הוועדה ונתנו לה נתונים של היסטוריה, של הכנסות שהיו למפלגות, גירעונות שהיו למפלגות הן בשוטף והן במערכות בחירות.

חיים אבידר: ערכנו להם כל מיני פילוחים של כל הנתונים האלה.

חיים אבידר: נכון להיום ישבנו עם נציגי הסיעות ושמענו את צורת ההתנהלות שלהם והמצוקות שהיו להם בהתנהלות של מערכות בחירות.

חיים אבידר: כל מפלגה ומפלגה, כמובן יש לה את העלויות הטיפוסיות שלה.

חיים אבידר: יש מפלגה עם פריימריס, יש מפלגה בלי פריימריס, יש מפלגה שפונה לציבור הרחב, יש מפלגה שפונה לסקטורים מסוימים.

חיים אבידר: לכל אחת ואחת יש את הכאב שלה.

חיים אבידר: הוועדה לא רצתה להתעסק עם קטע של גירעונות במערכות בחירות מפני שגירעונות במערכות בחירות הם גירעונות שנוצרים כתוצאה מהתנהלות המפלגות עצמן והן יכולות לעמוד בתקציב, אבל מצד שני יש קטע של מגבלת ההוצאה שהוא מאפשר להן להגיע לסכומים שהם יותר גבוהים מהמימון שהם מקבלים.

חיים אבידר: זאת אומרת, אין יחס הולם בין מגבלת ההוצאה לבין המימון שמקבלים מהכנסת עבור הבחירות שיתכן שמבקר המדינה צריך לחשוב על זה ולראות מה לעשות עם ההפרש שיש בעסק הזה.

חיים אבידר: עדיין יש מתווה מסוים שהמפלגות עובדות בצורה כזאת שמערכות הבחירות הן גירעוניות והן ממומנות מפעילות שוטפת של המפלגות ובפעילות השוטפת יש עודף מסוים.

חיים אבידר: היות והוועדה לא רצתה להתעסק עם הקטע של הגירעון, הוועדה עדיין אמרה שנבדוק, כתוצאה מתכיפות של מערכות בחירות, כמה הכנסות נמנעו מהמפלגות כדי לממן.

חיים אבידר: אנחנו הגענו למסקנה ש-3 שנים של פעילות שוטפת מכסה מערכת בחירות מסוימת.

חיים אבידר: אז עשינו חשבון וראינו שיש אחוז נכבד שנמנע מהמפלגות על מנת לכסות את הגירעונות שנוצרו להן במערכות הבחירות.

חיים אבידר: יחד עם זאת הוועדה גם ביקשה נתונים ממרכז המידע והמחקר.

חיים אבידר: היא בדקה את סל העלויות שיש למפלגות ואת השחיקה שנוצרת בסל העלויות.

חיים אבידר: אני לא אכנס למספרים מדויקים של כל הדברים האלה כי אז לא נצא מכאן אבל הוועדה לקחה את כל הדברים האלה, שיקללה את כולם ביחד והגיעה למסקנה שעל העלאה של 12 אחוזים עם האילוצים שנוצרו כתוצאה מהתכיפות במערכות בחירות.

ניר אורבך: סליחה.

ניר אורבך: אני מתנצל.

ניר אורבך: אני צריך להגיד קדיש ולכן אני יוצא להתפלל.

ניר אורבך: חבר הכנסת איתן גינזבורג יחליף אותי.

ניר אורבך: (היו"ר איתן גינזבורג)

חיים אבידר: הוועדה הגיעה למסקנה ש-12 אחוזים יאפשר למפלגות לקיים מערכת בחירות שתמצה את עצמה, הן מבחינת חופש הביטוי, הן מבחינת הדמוקרטיה, הן מבחינת כל הפרמטרים שמעניינים את הוועדה והן כנציגי ציבור.

חיים אבידר: היא מצאה שזה איזון מסוים של שמירה על כספי ציבור אבל יחד עם זאת אפשרות למלא מערכת בחירות נאותה.

איתן גינזבורג: תודה רבה.

איתן גינזבורג: חבר הכנסת ביטן, בבקשה.

דוד ביטן: קודם כל, אני מודה לוועדה ולכבוד השופטת על העבודה המהירה שעשיתם.

דוד ביטן: זה גם היה חשוב מאוד מבחינה ציבורית.

דוד ביטן: אני רוצה לומר לאנשי ישראל ביתנו שתקפו אותנו כרגע בעניין הזה.

אלכס קושניר: לא תקפנו.

אלכס קושניר: שאלנו שאלות.

דוד ביטן: לא אתה.

דוד ביטן: סליחה.

דוד ביטן: יבגני.

יבגני סובה: אני תקפתי אותך?

דוד ביטן: לא אותי אישית.

דוד ביטן: את הסיטואציה.

דוד ביטן: תבינו דבר אחד.

דוד ביטן: השיטה שקבעה המדינה היא שהבחירות ממומנות באמצעות כספי מדינה.

איתן גינזבורג: לא המדינה.

איתן גינזבורג: המחוקק קבע.

דוד ביטן: המחוקק הוא לא המדינה?

דוד ביטן: מה זה המחוקק?

דוד ביטן: כך קבעו.

דוד ביטן: ברגע שיש בחירות, אתה משתמש בכספים שאתה מקבל ממדינת ישראל, מהאוצר וכולי.

דוד ביטן: לכן כל תוספת היא תוספת שבאה מהמדינה.

דוד ביטן: אז לבוא אלינו ולשאול למה אנחנו משתמשים בכספים האלה, זה פשוט לעג לרש.

דוד ביטן: זאת דמגוגיה זולה.

יבגני סובה: זה לא שאתה לא מקבל כסף.

יבגני סובה: אתה מקבל כסף.

דוד ביטן: הכול כסף.

דוד ביטן: זאת דמגוגיה זולה.

דוד ביטן: למה הקימו ועדה ציבורית?

דוד ביטן: נדרש לבדוק האם ההוצאה היא יותר גדולה או לא.

דוד ביטן: במצב הנתון של הבחירות האלה ברור שההוצאה צריכה להיות יותר גדולה.

דוד ביטן: מדוע?

דוד ביטן: מכיוון שכל המחירים עלו ולא בקצב האינפלציה.

דוד ביטן: יש דברים שקשורים למערכת בחירות שעולים יותר, שהאחוזים שהם עולים הם יותר.

אלכס קושניר: למשל?

דוד ביטן: למשל פרסום.

אלכס קושניר: בכמה עלה הפרסום לעומת השנה שעברה?

איתן גינזבורג: מייקרים מחירים מהבחירות.

איתן גינזבורג: אתה לא יודע?

אלכס קושניר: גם בפעם הקודמת העלו מחירים.

אלכס קושניר: כל בחירות מעלים מחירים.

דוד ביטן: לא.

דוד ביטן: לא זאת השאלה.

אלכס קושניר: אמרת שהרכיבים עלו יותר מהאינפלציה.

אלכס קושניר: אמרת פי שתיים.

דוד ביטן: אני לא אגיד לך כמה עלה.

אלכס קושניר: למה?

אלכס קושניר: זה סוד?

יצחק פינדרוס: אצלנו רוב הוצאות הבחירות הן שינוע.

יצחק פינדרוס: בכמה עלה הדלק?

דוד ביטן: אני לא אגיד לך מכיוון שאנחנו ביקשנו מהחשבים שלנו, מרואי החשבון, לעשות בדיקה מקצועית.

דוד ביטן: את הבדיקה המקצועית הזאת המצאנו לוועדה וגם האנשים הופיעו בפניה.

דוד ביטן: אם אני אגיד לך עכשיו מספר, אני לא בטוח שאני אגיד לך בדיוק כמה אחוזים כי לא הסתכלתי על כל הנתונים כי לקחתי אנשי מקצוע.

דוד ביטן: בגדול אתה לא בודק לפי מערכת הבחירות האחרונות.

דוד ביטן: מתי קבעו את יחידת המימון הזאת?

דוד ביטן: לא קבעו אותה אתמול בבוקר אלא קבעו אותה הרבה לפני.

דוד ביטן: לאורך הזמן המחירים עולים.

דוד ביטן: יותר מזה, ברגע שיש בחירות, המחירים – הפרסום, היועצים וכולי – עולים כבר פי שתיים.

אלכס קושניר: אבל זה כל הזמן.

דוד ביטן: ההוצאה קיימת ולכן לומר לנו שזה כסף ציבורי, זאת פשוט דמגוגיה.

דוד ביטן: תחליטו לשנות את השיטה שאפשר יהיה לגייס תרומות כמו בארצות הברית – כל מפלגה תוכל לגייס כספים – אני מאמין שהסכומים ירדו אבל לא מאפשרים לקבל תרומות.

דוד ביטן: איך יעשו את הבחירות?

יבגני סובה: גם להגיד שאין תרומות זאת דמגוגיה כי למפלגות יש תרומו.

יצחק פינדרוס: לא.

יצחק פינדרוס: אתה יודע בדיוק את המגבלות.

איתן גינזבורג: 1,800 שקלים.

יבגני סובה: אל תגיד שאין תרומות.

יצחק פינדרוס: לא אם זאת חברה לא מוכרת.

דוד ביטן: אתם עושים צחוק.

דוד ביטן: זאת בדיחה.

יבגני סובה: כמה מתפקדי ליכוד יש לכם?

דוד ביטן: אנחנו גובים מהם.

יבגני סובה: לא.

יבגני סובה: אלה דמי חבר אבל יש תרומות.

דוד ביטן: לא.

דוד ביטן: אין תרומות.

יבגני סובה: מה זה אין תרומות?

יבגני סובה: בטח שיש לך תרומות.

דוד ביטן: אל תעשה צחוק.

יבגני סובה: מפלגה יכולה לקבל תרומות.

דוד ביטן: תאמין לי שאני מאמין שאם אתם לא הייתם לאור היחסים שיש ליושב ראש המפלגה שלך עם הרבה אוליגרכים, לא צריכים כסף של המדינה.

יבגני סובה: אתה אומר שדבריי דמגוגיה ואתה מפיץ עוד יותר דמגוגיה.

יבגני סובה: או שאת המכבד או שבוא נשחרר את כבוד השופטת ונמשיך בדמגוגיה כי אני חושב שהיא לא רוצה לשמוע את הדמגוגיה הזאת.

איתן גינזבורג: דוד, תוך כדי דבריך בדקתי.

איתן גינזבורג: הקביעה של המיליון ו-400 אלף שקלים ליחידת המימון היא נקבעה בשנת 2003.

יבגני סובה: היא דמגוגיה.

איתן גינזבורג: היא לא דמגוגיה.

יבגני סובה: זה מה שהוא אמר.

איתן גינזבורג: תקשיב.

איתן גינזבורג: הסכום של מיליון ו-400 אלף שקלים שנקבעו בחוק כיחידת מימון נקבע בשנת 2003 צמוד למדד ומאז לא שונה.

איתן גינזבורג: לפעמים העלו, לפעמים הורידו.

ארבל אסטרחן: לא בחוק.

ארבל אסטרחן: זאת החלטה של הוועדה.

איתן גינזבורג: כן.

איתן גינזבורג: החלטה של הוועדה.

ארבל אסטרחן: אמרת בחוק.

איתן גינזבורג: מאז 2003 היחידה לא שונתה.

איתן גינזבורג: באופן קבוע.

אלכס קושניר: אבל כל הזמן זה היה צמוד למדד.

איתן גינזבורג: כן.

איתן גינזבורג: צמוד למדד.

איתן גינזבורג: האם יש עוד מישהו שרוצה לדבר?

יצחק פינדרוס: אני רק מתפעל מחליפת התפקידים כאן - הכול שאלה של פוזיציה - כאשר ישראל ביתנו תוקפת ועדה ציבורית.

יצחק פינדרוס: אני מתאר לעצמי אם אני ודודי אמסלם היינו באים ותוקפים את הוועדה הציבורית.

אלכס קושניר: לא תקפתי.

יבגני סובה: אני אמרתי שאני מכבד אותה.

יבגני סובה: איך תקפתי?

יצחק פינדרוס: הכותרות ב-Ynet, הגיעו החוליגנים, הולכים להרוס את הדמוקרטיה.

יצחק פינדרוס: אני אוהב את הפוזיציה הזאת.

דוד ביטן: הם אפילו לא הופיעו בפני הוועדה.

יצחק פינדרוס: אני חייב לומר נהנה מהפוזיציה הזאת.

שמחה רוטמן: אני חייב לומר לך שאתה עובד עם D-9 והם באים עם מריצות.

איתן גינזבורג: חברים, אני מבקש לסכם את הדיון הזה בכל הנוגע למימון הבחירות.

איתן גינזבורג: אני מבקש להודות מקרב לב לוועדה הציבורית לעניין מימון מפלגות.

איתן גינזבורג: לך, כבוד השופטת אילה פרוקצ'יה, לך, רואה חשבון אהוד רצאבי חבר כנסת לשעבר, לך, פרופסור אסף מידני.

איתן גינזבורג: תודה רבה על הזמן, תודה על ההקפצה ועל הנכונות.

איתן גינזבורג: אני בטוח שכאשר אתם שומעים שיש בחירות, אתם כבר נדרכים, מפנים את הלו"ז שלכם כי לבטח תוזמנו.

איתן גינזבורג: אנחנו מקווים שבפעם הבאה זה יקרה רק בעוד ארבע שנים כפי שהחוק קובע.

יצחק פינדרוס: כולנו מצטרפים.

איתן גינזבורג: הכנסת צריכה לכהן במשך ארבע שנים.

איתן גינזבורג: זה שאנחנו לא יודעים להסתדר בינינו, זאת בעיה אחרת.

איתן גינזבורג: בחירות צריכות להיות במועדן והפוליטיקאים צריכים להתמודד אחד עם השני.

איתן גינזבורג: האזרחים לא אשמים במריבות שלנו אבל זה סיפור אחר.

יצחק פינדרוס: אולי נאמץ את שיטת הסניוריטי גם בכנסת ואז זה יפתור מתחים כאן.

איתן גינזבורג: אתה רוצה להוציא אותי מהכנסת?

דוד ביטן: לכם יש סניוריטי 40 שנים.

שמחה רוטמן: אתה הוותיק כאן מכולם.

דוד ביטן: אני הכי ותיק.

איתן גינזבורג: אני בסיכומים.

איתן גינזבורג: אני קורא לוועדה הציבורית לאור העובדה שאנחנו במערכת בחירות, יש לכם מספיק זמן עכשיו להתכנס ולחשוב בכלל על כל הסוגייה הזאת כפי שנחשפתם.

איתן גינזבורג: זה לאור העובדה שהרבה זמן לא נדונה באופן מעמיק כל סוגיית היחידה, כדי שלא יגיעו למועד בחירות הבא – בין אם זה יהיה אחרי ארבע שנים, בין אם יהיה אחרי שנה ובין אם יהיה אחרי שלוש שנים – ולא דנתם.

איתן גינזבורג: הנה, מעכשיו יש לכם זמן.

איתן גינזבורג: אנחנו קוראים לכם ליזום בעצמכם דיונים, תזמינו את ראשי הסיעות, נבוא אליכם עם הצעות.

איתן גינזבורג: תודה רבה על העבודה.

איתן גינזבורג: תודה לחברי הכנסת ולכל חברי הוועדה על הנכונות והעמידה הציבורית מאחורי הוועדה.

דוד ביטן: יכולה להיות סיטואציה שחלק מאיתנו לא ייבחר בבחירות הקרובות ונצטרף לוועדה כחברי כנסת לשעבר.

איתן גינזבורג: תודה לחשב הכנסת על הסיוע, לטובי ולכל הצוות.

השופטת אילה פרוקצ'יה: אני רוצה להודות בשם הוועדה לצוות הנפלא שיש בכנסת שבלעדיו לא היינו יכולים להתקדם ועל העזרה היוצאת מן הכלל שקיבלנו.

השופטת אילה פרוקצ'יה: תודה גם למחלקת המחקר, לחשב הכנסת, לצוות של החשב, כמובן לארבל.

השופטת אילה פרוקצ'יה: תודה רבה.

קריאה: ולנציגי הסיעות.

השופטת אילה פרוקצ'יה: כמובן.

השופטת אילה פרוקצ'יה: לנציגי הסיעות.

איתן גינזבורג: נכון.

איתן גינזבורג: עבדו קשה.

איתן גינזבורג: תודה רבה.

איתן גינזבורג: חברים, אנחנו ממשיכים בסדר היום שלנו.

איתן גינזבורג: אני מעלה עכשיו לדיון והצבעה מיזוג של שתי הצעות חוק להתפזרות הכנסת ה-24.

אלכס קושניר: אדוני, אני מבקש התייעצות סיעתית.

דוד ביטן: בסדר.

דוד ביטן: אין בעיה.

איתן גינזבורג: עוד לא הודעתי על ההצבעה.

איתן גינזבורג: מיזוג הצעת חוק התפזרות הכנסת ה-24, התשפ"ב-2022, פ/1345/24, כ/923 עם הצעת חוק התפזרות הכנסת ה-24 ומימון מפלגות, התשפ"ב-2022, פ/3660/24, כ/928, אחרי קריאה ראשונה, לקראת קריאה שנייה ושלישית.

איתן גינזבורג: 5 דקות להתייעצות סיעתית.

איתן גינזבורג: אני מחדש את ישיבת ועדת הכנסת.

איתן גינזבורג: אנחנו עוברים להצבעה על מיזוג הצעת חוק התפזרות הכנסת ה-24, התשפ"ב-2022, פ/1345/24, כ/923 עם הצעת חוק התפזרות הכנסת ה-24 ומימון מפלגות, התשפ"ב-2022, פ/3660/24, כ/928.

איתן גינזבורג: מי בעד? 4.

איתן גינזבורג: מי נגד?

איתן גינזבורג: אין.

איתן גינזבורג: מי נמנע?

איתן גינזבורג: אין.

איתן גינזבורג: אושר

איתן גינזבורג: הצעת המיזוג אושרה פה אחד.

יצחק פינדרוס: רוויזיה.

שמחה רוטמן: גם אני מגיש רוויזיה.

איתן גינזבורג: הוגשו שתי רוויזיות.

ארבל אסטרחן: זה אומר שצריך 61 גם בקריאה השנייה וגם בקריאה השלישית.

יבגני סובה: גם אני מבקש רוויזיה.

יצחק פינדרוס: בשעה 15:30 יש הצבעה על הרוויזיה?

איתן גינזבורג: לא קבעתי מועד.

איתן גינזבורג: אנחנו עוברים להקדמת הדיון על הצעת חוק התפזרות הכנסת ה-24.

איתן גינזבורג: מי בעד הקדמת הדיון? 4.

איתן גינזבורג: מי נגד?

איתן גינזבורג: אין.

איתן גינזבורג: מי נמנע?

איתן גינזבורג: אין.

איתן גינזבורג: אושר

איתן גינזבורג: פה אחד אושרה הקדמת הדיון אושרה לקריאה שנייה ושלישית.

יצחק פינדרוס: רוויזיה.

שמחה רוטמן: אני מצטרף לרוויזיה.

יבגני סובה: גם אני מצטרף לרוויזיה.

יבגני סובה: שלוש רוויזיות.

איתן גינזבורג: אנחנו עוברים להצעת החוק, חוק התפזרות הכנסת.

יבגני סובה: איתן, תודיע מתי הרוויזיה.

אלכס קושניר: לא הגשנו כרגע רוויזיה על המיזוג?

אלכס קושניר: איך אתה יכול לעבור להצעת החוק?

ארבל אסטרחן: דנים בזאת שעברה הבוקר את הקריאה הראשונה.

ארבל אסטרחן: התפזרות הכנסת ומימון.

איתן גינזבורג: אתה הצבעת רוויזיה על הקדמת דיון.

אלכס קושניר: לא.

אלכס קושניר: גם לפני כן.

אלכס קושניר: על המיזוג.

ארבל אסטרחן: נכון.

איתן גינזבורג: בסדר.

איתן גינזבורג: אנחנו עובדים על החוק הגדול.

ארבל אסטרחן: דנים בחוק הגדול.

איתן גינזבורג: נעבור לדיון על הצעת חוק התפזרות הכנסת.

איתן גינזבורג: ארבל, בבקשה.

ארבל אסטרחן: ההצעה שהוכנה אתמול בוועדה ואושרה הבוקר במליאה ברוב גדול כוללת שני עניינים: נושא ההתפזרות, כלומר, המועד שכזכור עלה למליאה עם שתי חלופות – באופן חריג בקריאה הראשונה – והנושא השני הוא המימון.

ארבל אסטרחן: השאלה במה אתם רוצים להתחיל.

איתן גינזבורג: בהתפזרות.

ארבל אסטרחן: אני מזכירה שעלו למליאה שני מועדים: ה-25 באוקטובר וה-1 בנובמבר.

איתן גינזבורג: על פי הסיכומים הוחלט שהבחירות יהיו ב-1 בנובמבר והשני בהסתייגות.

ארבל אסטרחן: יואב קיש הגיש הסתייגות לעניין הזה.

ארבל אסטרחן: לא ראיתי אם הגישו עוד הסתייגויות על המועד.

איתן גינזבורג: לא.

איתן גינזבורג: זו הייתה ההסכמה.

יצחק פינדרוס: אני מצטרף להסתייגות לגבי ה-25 באוקטובר.

יצחק פינדרוס: אני לא מגיש לך את זה בכתב.

יצחק פינדרוס: אנחנו מבקשים להגיש הסתייגות שהבחירות יהיו ב-25 באוקטובר.

איתן גינזבורג: נוסח החוק הוא שהבחירות ב-1 בנובמבר ויש הסתייגות.

יצחק פינדרוס: אני מגיש הסתייגות – יואב קיש הגיש הסתייגות ואני מצטרף אליה – ל-25 באוקטובר.

שמחה רוטמן: גם אני.

אלכס קושניר: אני מבקש הסתייגות לגבי 8 בנובמבר.

יבגני סובה: אנחנו רוצים 8 בנובמבר.

דוד ביטן: למה לא 15?

יבגני סובה: הסתייגות סיעתית.

אלכס קושניר: כל ההסתייגויות שאנחנו מגישים הן מטעם כל הסיעה.

יבגני סובה: אנחנו נגיש את רשימת החתימות.

איתן גינזבורג: יש לנו.

שמחה רוטמן: אני טוען שההסתייגות שלו היא נושא חדש.

יבגני סובה: ההסתייגות היא שהבחירות ייערכו ב-8 בנובמבר שנת 2022.

שמחה רוטמן: אני טוען שההסתייגות שלו היא נושא חדש.

שמחה רוטמן: ההסתייגות לגבי ה-8 בנובמבר.

ארבל אסטרחן: גם ההסתייגות שלך.

שמחה רוטמן: לא.

שמחה רוטמן: ההסתייגות שלי הייתה בקריאה ראשונה.

שמחה רוטמן: אי אפשר להגיד שהיא נושא חדש.

ארבל אסטרחן: נכון.

שמחה רוטמן: ההסתייגות שלו היא נושא חדש.

ארבל אסטרחן: אפשר לטעון את זה.

ארבל אסטרחן: אין בעיה.

יבגני סובה: בואו נקיים דיון על נושא חדש.

ארבל אסטרחן: יש כל כך הרבה הסתייגויות שאפשר לטעון.

שמחה רוטמן: יכול להיות שבסוף נדון במאוחד בכל הנושאים החדשים.

שמחה רוטמן: תרשמי.

שמחה רוטמן: מקסימום אני אמשוך את זה.

ארבל אסטרחן: צריך לומר שהמועד הוא לב הדיון.

שמחה רוטמן: גברתי היועצת המשפטית, מאחר והצעת החוק הזאת שאנחנו עוסקים בה הייתה צריכה, ועברה, 61 בקריאה הראשונה ועשינו שם שתי גרסאות כי הייתה חשיבות.

שמחה רוטמן: אמרו שאי אפשר יהיה להשאיר את זה.

ארבל אסטרחן: לא אמרו.

שמחה רוטמן: אני מעלה נושא חדש.

איתן גינזבורג: אנחנו ממשיכים.

ארבל אסטרחן: מבחינת המועד.

ארבל אסטרחן: הנוסח של הוועדה היה 1 בנובמבר.

איתן גינזבורג: את זה עברנו.

איתן גינזבורג: הנושא הבא.

ארבל אסטרחן: הסתיים נושא ההתפזרות.

ארבל אסטרחן: עכשיו אנחנו עוברים לנושא מימון הבחירות.

ארבל אסטרחן: אני אציג את הנוסח של אתמול.

אלכס קושניר: לא הבנתי.

אלכס קושניר: לא מצביעים קודם על הסתייגויות לפני סעיף 1?

איתן גינזבורג: לא.

איתן גינזבורג: אנחנו מקריאים את החוק.

איתן גינזבורג: אחר כך הסתייגויות.

איתן גינזבורג: קודם מקריאים ואחר כך הסתייגויות.

ארבל אסטרחן: ככל שנשארים בנוסח שהוועדה אישרה אתמול ושאושר היום בקריאה הראשונה בענייני המימון, אני פשוט אציג אותו בקצרה.

ארבל אסטרחן: הוא מונח בפניכם.

ארבל אסטרחן: זה בדיוק הנוסח הכחול.

ארבל אסטרחן: סעיף 3 בהצעת החוק מדבר על כך שהתוספת האחידה בבחירות לכנסת ה-25 כהוראת שעה, התוספת האחידה לכל סיעה שנבחרה לכנסת, במקום יחידת מימון אחת, תהיה 1.4 יחידת מימון.

ארבל אסטרחן: זאת פסקה (1).

ארבל אסטרחן: פסקה (2) מדברת על רשימה חדשה שמתמודדת לכנסת ומקבלת מקדמה כנגד ערבות.

ארבל אסטרחן: במקום 70 אחוזים מ-10 יחידות מימון זה יהיה 10 יחידות מימון.

ארבל אסטרחן: אלה התיקונים שמוצעים בסעיף 3 כהוראת שעה לבחירות לכנסת ה-25.

אלכס קושניר: אפשר לקבל הסבר למה התקבלו החלטות כאלה?

אלכס קושניר: למה 1.4?

אלכס קושניר: למה 0.7? מאיפה המספרים?

ארבל אסטרחן: מפלגה חדשה שיכולה היום לקבל מקדמה כנגד ערבות של 70 אחוזים מיחידת מימון, זו הוראה שקיימת בחוק שנים רבות.

אלכס קושניר: עכשיו מגדילים את זה.

אלכס קושניר: למה?

ארבל אסטרחן: בשביל לאזן את השוויון לאור ההטבה שנותנים לסיעות הוותיקות בסעיפי ההלוואה.

ארבל אסטרחן: על מנת ליצור איזשהו סוג של שוויון מול מפלגות חדשות, נותנים להן הטבה מסוימת במקדמות.

אלכס קושניר: לא הבנתי.

אלכס קושניר: עכשיו הוועדה הציבורית הציגה משהו אחר.

אלכס קושניר: כאן עדיין כתוב 1.4.

אלכס קושניר: לא הבנתי.

ארבל אסטרחן: לא.

ארבל אסטרחן: ה-1.4.

ארבל אסטרחן: זאת לא תוספת המימון.

ארבל אסטרחן: חוץ מעניין תוספת המימון שהציגה השופטת, החישוב של מימון הבחירות הוא ממוצע כפול יחידת מימון שעכשיו תהיה גבוהה יותר פלוס 1 לכל סיעה.

ארבל אסטרחן: כאן מוצע את הפלוס 1 להעלות לפלוס 1.4.

אלכס קושניר: זאת אומרת, גם הגדלנו את יחידת המימון וגם הגדלנו את התוספת של יחידת מימון נוספת.

ארבל אסטרחן: כהוראת שעה.

ארבל אסטרחן: הרציונלים כאן הם אחרים.

ארבל אסטרחן: ה-1.4, הרעיון היה להיטיב עם הסיעות הקטנות כי כל המימון מבוסס על גודל חוץ מזה.

ארבל אסטרחן: זה סכום אחיד שניתן לכל המפלגות והרעיון היה לסייע בשוויון ולסייע למפלגות הקטנות.

ארבל אסטרחן: לגדולות, זה איכשהו נבלע להן בתוך כל המימון.

ארבל אסטרחן: זאת בקשה של הסיעות הקטנות, בשונה מהדברים האחרים.

אלכס קושניר: בסדר.

ארבל אסטרחן: אלה התיקונים כהוראת שעה בעניין חישוב המימון של הבחירות.

ארבל אסטרחן: סעיף 4 הוא כל סעיף ההלוואות.

ארבל אסטרחן: כמו שאמרתי אתמול, הוא מבוסס באופן מאוד חזק על מה שהיה בכל מערכות הבחירות התכופות האחרונות.

ארבל אסטרחן: יש את העניין שיופסק החזר ההלוואות, ההחזר לא ירד לא מהשוטף עד סוף הכנסת הזאת ולא ממקדמת הבחירות.

ארבל אסטרחן: הוא יתחיל להיות משולם מהכנסת ה-25 כאשר יוכלו לתת הלוואות חדשות וכמובן במתן ההלוואה יתחשבו בהלוואות קיימות של המפלגות.

ארבל אסטרחן: פסקה (2), אלה הוראות שמועתקות מהחוקים הקודמים.

ארבל אסטרחן: מה שקורה לגבי הלוואות שניתנו בכנסת ה-21 ואחר כך לגבי הלוואות שניתנו בכנסת ה-22 וה-23.

ארבל אסטרחן: כל מה שמופיע בפסקה (2) בעמוד 215 אלה הוראות שהועתקו מחוקים קודמים בגלל אנחנו דורסים אותם ועושים חוק חדש.

ארבל אסטרחן: סעיף קטן (ב) בעמוד 215, זה הסעיף שמדבר על כך שלא ינכו את ההלוואות הקיימות ממקדמת הבחירות, כמו שאמרתי, אלא הם יתחילו להיות מנוכות בכנסת הבאה.

ארבל אסטרחן: עכשיו יש את העניין שאתמול היה עליו דיון – פסקה (3) בעמוד 216 – לגבי הלוואות שיינתנו בכנסת ה-25.

ארבל אסטרחן: הציג חבר הכנסת ביטן אתמול בקשה שהתקבלה לגבי היקף ההלוואה, גובה ההלוואה והתקופה.

ארבל אסטרחן: מה שסוכם, למרות שהייתה כאן הסתייגות גם שלי וגם של חשב הכנסת, זה שהתקופה של ההלוואה בכנסת הבאה, זאת אומרת, גם הבסיס לחישוב וגם תקופת ההחזר, תהיה 52 חודשים.

ארבל אסטרחן: כלומר, מה שכתוב.

ארבל אסטרחן: אתם רואים, 4 שנים ו-4 חודשים.

ארבל אסטרחן: אנחנו ציינו שהחוק הנוכחי מבוסס על תקופת החזר וחישוב גובה ההלוואה של 3 שנים ואמנם האריכו את זה בבחירות האחרונות אבל יש מקום לחזור להוראה הקבועה בחוק אבל זה מה שהוחלט.

אלכס קושניר: לא הבנתי.

אוסאמה סעדי: את אומרת לעניין ההלוואות שניתנו או שיינתנו?

ארבל אסטרחן: שינתנו.

ארבל אסטרחן: הלוואות שניתנו, כרגע מוקפאות.

אוסאמה סעדי: בסעיף (3) כתוב לעניין הלוואות שניתנו.

חיים אבידר: הן לא מוקפאות.

חיים אבידר: הן נפרעות.

ארבל אסטרחן: הן מפסיקות להיפרע.

חיים אבידר: לא.

חיים אבידר: הן לא מפסיקות להיפרע.

ארבל אסטרחן: הלוואות שניתנו בכנסת ה-21, לא מנכים אותן מהמקדמה, לא מנכים אותן מהשוטף.

דוד ביטן: 3 חודשים לא מנכים.

ארבל אסטרחן: כך גם היה בעבר.

ארבל אסטרחן: הלוואות שניתנו בכנסת ה-25.

אוסאמה סעדי: אנחנו עוד לא ב-25.

ארבל אסטרחן: כן, אבל זה הניסוח של החוק.

ארבל אסטרחן: כאשר חשב הכנסת יקרא את זה בכנסת ה-25, יגידו לו שאלה ההוראות לגבי הכנסת ה-25.

דוד ביטן: כן.

דוד ביטן: זה בסדר.

דוד ביטן: שלושת החודשים האלה אתה לא משלם את ההלוואה.

אוסאמה סעדי: את זה הבנתי אבל אתה מדבר על הלוואות שיינתנו בכנסת הבאה.

דוד ביטן: כי רק שם אתה יכול לתת.

ארבל אסטרחן: כך כותבים.

ארבל אסטרחן: בכנסת ה-25 יינתנו הלוואות חדשות.

ארבל אסטרחן: כאשר חשב הכנסת יחשב את הזכאות של הסיעות, הזכאות תיגזר מגובה המימון השוטף לתקופה של 52 חודשים.

אלכס קושניר: למה זה שונה מהפעם הקודמת?

ארבל אסטרחן: בחוק המימון הקבוע, עת קבעו את סעיף ההלוואות, רצו להבטיח את החזר ההלוואות.

ארבל אסטרחן: שני אמצעים נחקקו בשביל להבטיח את ההחזר, כדי להבטיח שלא יהיו חובות אבודים.

ארבל אסטרחן: אחד אמר שהתקופה תחושב לפי 3 שנים וכדי לקחת הלוואה בשנה הרביעית יש כללים אחרים אבל ככלל אלה 3 שנים.

אלכס קושניר: זה כשעוד חשבנו שבחירות זה כל 4 שנים.

ארבל אסטרחן: נכון.

ארבל אסטרחן: (היו"ר ניר אורבך)

ניר אורבך: בימים הרחוקים ההם.

ניר אורבך: אגב, אתה עדיין יכול למנוע.

אלכס קושניר: כן.

אלכס קושניר: גם אתה.

ארבל אסטרחן: בנוסף אמרו שאם מקדימים את הבחירות, ההלוואה שנותרה תנוכה מכל כסף שהמפלגה מקבלת, גם מהשוטף וגם ממקדמת הבחירות.

ארבל אסטרחן: מה שקרה, כשהתחיל רצף מערכות הבחירות מהכנסת ה-21, המפלגות הפסיקו לקבל הלוואה אבל לא הספיקו להחזיר חלקים ממנה והם נותרו עם חוב נורא גדול.

ארבל אסטרחן: אז באו המפלגות ואמרו – זה לא בא מאיתנו אלא מהמפלגות – שאם עכשיו תנכו לנו את המיליונים האלה ממקדמת המימון שאנחנו צריכים לקבל לבחירות, לא יהיה לנו איך לנהל בחירות כי את ההלוואה שלקחנו, כבר השתמשנו בה, כבר החזרנו חובות, כבר שילמנו דברים שקשורים למערכת הבחירות.

אלכס קושניר: אולי זה האמצעי למנוע בחירות.

אלכס קושניר: פשוט לא לתת לנכות את ההלוואות ואז המפלגות יפעילו גם את השיקול הזה כשהן מקבלות החלטות.

דוד ביטן: אין דמוקרטיה במדינת ישראל.

אלכס קושניר: יש דמוקרטיה אבל אין בזבוז כסף מטורף.

אלכס קושניר: טוב, עזוב, לא ניכנס לזה.

ארבל אסטרחן: לכן מה שעשו כבר במערכות הקודמות ומועתק לכאן, אומרים שהחזר ההלוואות ייפסק, הוא לא ינוכה – הכסף הגדול הוא מקדמת הבחירות – ממקדמת הבחירות.

ארבל אסטרחן: בכנסת ה-25, המפלגות שייבחרו יוכלו לבוא לחשב הכנסת ולבקש הלוואה חדשה.

ארבל אסטרחן: מה יהיה גובה ההלוואה.

ארבל אסטרחן: גם כאן יש שינוי.

ארבל אסטרחן: זה לא יהיה 36 חודשים כמו ההוראה הקבועה בחוק אלא מה שנקבע כאן אתמול זה 4 שנים ו-4 חודשים.

אלכס קושניר: למה?

ארבל אסטרחן: תשאל את חבר הכנסת ביטן שהציע את זה.

ארבל אסטרחן: הוא לא המציא את זה.

ארבל אסטרחן: זה היום בהוראת שעה.

דוד ביטן: לא נגענו בזה.

ארבל אסטרחן: זה נכון.

ארבל אסטרחן: בהוראת שעה זה כבר היה.

ניר אורבך: אני חייב להעיר משהו.

ניר אורבך: אני רוצה להיות ענייני.

ניר אורבך: עד לא מזמן הייתי מנכ"ל מפלגה ויש פורום מנכ"לי מפלגות ש-95 אחוזים מהמפלגות שם.

ניר אורבך: הנושא של פריסת חובות, אחד הדברים הכי חשובים לכל המפלגות ואני אומר את זה באחריות, כולל לישראל ביתנו.

אלכס קושניר: בסדר.

אלכס קושניר: אני רק שואל למה.

אלכס קושניר: אני לא הייתי מנכ"ל מפלגה.

אלכס קושניר: אני לא יודע.

אוסאמה סעדי: אלכס, מה שאומר היושב ראש, גם אני חבר בפורום הזה.

אלכס קושניר: אני לא מתווכח עם זה.

אלכס קושניר: אני רק רוצה להבין את העיקרון.

אוסאמה סעדי: ההלוואות האלה ופריסת ההלוואות, זה דבר חשוב לכל המפלגות.

אלכס קושניר: הכול בסדר.

אלכס קושניר: אני רק רוצה להבין למה.

ניר אורבך: התשובה ניתנה גם אתמול על ידי חשב הכנסת.

אלכס קושניר: עכשיו הבנתי.

אלכס קושניר: בסדר.

אלכס קושניר: אפשר להתקדם.

ארבל אסטרחן: יתקן אותי החשב אם אמרתי משהו לא מדויק.

ארבל אסטרחן: אמרתי שבכנסת הבאה תבוא סיעה לבקש הלוואה, היא תהיה זכאית לפי תקופה של 52 חודשים – 4 שנים ו-4 חודשים, מה שאתם רואים בפסקה (3), לא 36 חודשים כפי שבהוראת הקבע – וכמובן יביאו בחשבון הלוואות קודמות שהיא קיבלה.

אלכס קושניר: מה זאת אומרת יביאו בחשבון?

ארבל אסטרחן: תבוא סיעה, יש לה עכשיו 10 מנדטים, לא יגידו לה שלקחת הלוואה ל-52 חודשים, חצי מהמימון השוטף שלך, זה פחות הלוואה שכבר לקחת.

אלכס קושניר: זאת אומרת, מגובה ההלוואה ינוכו הלוואות מהכנסות הקודמות?

ארבל אסטרחן: החשב מחשב את זה בדרך אחרת.

חיים אבידר: מפלגה שתבקש להוסיף להלוואה קיימת כתוצאה מהגדלת המסגרת שלה – אם זה בגלל עלייה במנדטים או בגלל עליית כמות התשלומים- אנחנו ניקח את ההלוואה הקיימת, נבדוק כמה מגיע לה, נחשב את זה כהלוואה חדשה ואז נפרוס אותה ל-52 תשלומים ונעשה לו את זה כהלוואה חדשה.

קריאה: זאת אומרת, את כל הסכום תפרוס מחדש ל-52 חודשים?

חיים אבידר: כן.

חיים אבידר: הלוואה קיימת שהמפלגה לא תרצה לגעת בה, יש אפשרות להמשיך לפי ההחזר הזה.

חיים אבידר: יש אפשרות להמשיך לפי החזר אותו סכום פרוס על 52 תשלומים.

דוד ביטן: זה לא שאתה לוקח עכשיו את הכול מאפס ומחלק ל-52 תשלומים.

חיים אבידר: נכון להיום זה גם כן לפי 52.

דוד ביטן: אבל בינתיים החזרנו 14-12.

שמחה רוטמן: זה לא הסכום שנלקח אלא סכום יתרה לפירעון.

דוד ביטן: כשאתה מחזיר ל-52, בעצם אתה מחזיר את רוב כסף העבר מ-38 ל-52.

חיים אבידר: אני מקטין את סכום התשלום.

דוד ביטן: שלא נחשוב שעכשיו על הכול מאפס אנחנו צריכים 52.

חיים אבידר: אם לא יהיה שינוי בהלוואה, סכום התשלום יקטן.

אלכס קושניר: בגלל הפריסה.

דוד ביטן: או יקטן או לא.

דוד ביטן: תלוי בהלוואה.

חיים אבידר: אני אומר, אלה שלא יגדלו.

שמחה רוטמן: אלה שלא ייקחו הלוואה חדשה, הסכום יקטן אם הן יבקשו פריסה חדשה ל-52.

חיים אבידר: סיעה שלא תיבחר, הסכום הלך לאיבוד.

ארבל אסטרחן: כן.

ארבל אסטרחן: יש כאן פוטנציאל לחובות אבודים.

ארבל אסטרחן: על כך דיבר אתמול היועץ המשפטי למבקר המדינה.

דוד ביטן: אבל אם מפלגות יתאחדו, הפוטנציאל עליו אתה מדבר ירד.

דוד ביטן: יתאחדו ואז אין בעיה.

אוסאמה סעדי: או שתוריד את אחוז החסימה ואז יעברו.

דוד ביטן: אפשר לעשות עכשיו חוק בחוק הבחירות מה תוצאות הבחירות הבאות.

אלכס קושניר: זה אתה עשית אתמול בוועדת החוקה.

מוסי רז: מה שאומר חבר הכנסת סעדי זה דבר מאוד נכון.

מוסי רז: אם תוריד את אחוז החסימה תפסיד פחות כסף.

מוסי רז: אלה שהעלו את אחוז החסימה גם יצרו את המשבר הפוליטי וגם בזבזו כסף.

דוד ביטן: התוצאות הן כמעט אותו דבר.

ארבל אסטרחן: סעיף קטן (ב) בעמוד 216 מדבר על סיעות שלא לקחו עדיין הלוואות.

ארבל אסטרחן: ככלל, לפי החוק, במטרה למנוע חובות אבודים, נקבע בחוק הקבוע שאחרי קבלת חוק התפזרות הכנסת יש תנאים מאוד ספציפיים לקבלת הלוואה על ידי סיעה שלא ביקשה את זה קודם קבלת החוק.

ארבל אסטרחן: כאן מוצע להקל את התנאים ולומר שגם אחרי קבלת חוק ההתפזרות סיעות יוכלו לבקש הלוואה, אם הן לא לקחו או לא לקחו את כולה, אבל הן יוכלו להגיע רק עד 80 אחוזים מגובה ההלוואה שהן היו זכאיות לה בתחילת הכנסת והן יכולות להגיש את הבקשה רק תוך 10 ימים.

ארבל אסטרחן: הוראה זהה הייתה גם בהוראות השעה האחרונות.

ארבל אסטרחן: זה לעניין ההלוואות.

ארבל אסטרחן: סעיף 5 הוא תיקון של קבע.

ארבל אסטרחן: חוק מימון מפלגות בסעיף 10 קובע מועדים לעניין הדוחות שהסיעות מגישות למבקר המדינה, כמה זמן יש להן להגיש אותו למבקר אחרי הבחירות וכמה זמן יש למבקר להגיש את הדוח מטעמו.

ארבל אסטרחן: מוצע כאן להאריך את המועדים כך שלעניין הסיעות במקום 16 שבועות יהיו 24 שבועות והזמן עומד לרשות מבקר המדינה, במקום 22 שבועות יהיה 24 שבועות.

ארבל אסטרחן: יש היום סמכות לוועדת הכספים להאריך את התקופה.

ארבל אסטרחן: לא נמחקת הסמכות הזאת.

ארבל אסטרחן: היא תישאר.

ארבל אסטרחן: לא מבטלים או פוגעים כאן בסמכות של ועדת הכספים להאריך את המועדים.

דוד ביטן: לתת להם עוד צ'אנס.

אלכס קושניר: אני חושב שזה מאוד נכון.

ארבל אסטרחן: יהיה צריך להוסיף סעיף תחילה שתחילתו של החוק ביום קבלתו בכנסת.

דוד ביטן: כיוון שגם החלטת השופטת, היא אמרה, רק לבחירות האלה, אנחנו רוצים בהוראת השעה הזאת להכניס את המספר שהיא אמרה.

ארבל אסטרחן: זה אפשרי.

ארבל אסטרחן: אני חייבת לומר שאין חובה כי ההחלטה שלה מחייבת.

דוד ביטן: כן, אין חובה אבל אנחנו רוצים שזה יהיה כתוב.

ארבל אסטרחן: אם אני מסתכלת על הנוסח שהוגש אתמול לוועדה לפני הסיכום עם השופטת, אנחנו נלך לפיו ויהיה תיקון בסעיף 3 לחוק המימון, בסעיפים קטנים (א) עד (ב1), ובכל מקום שמופיע שם "יחידת מימון אחת" – שם זה לא בסכום אלא באחוזים – יהיה 1.125.

אלכס קושניר: גברתי היועצת המשפטית, אני חושב שיש כאן תיקון מאוד מאוד משמעותי לנוסח ולכן בכל מקום שאתם מתקנים ל-1.125 - - -

חיים אבידר: 1.125 לא נותן בדיוק מיליון ו-600.

שמחה רוטמן: למה לא לכתוב את המספר?

חיים אבידר: זה הפרש של כ-200 שקלים.

אלכס קושניר: ארבל, בכל מקום שבו אתם מבצעים את השינוי הזה, אני לא יודע כמה פעמים זה מופיע בחוק, בגלל שזה אירוע מאוד מאוד מהותי, אנחנו גם מתנגדים להעלאת המימון, מבחינתי זה נושא חדש.

דוד ביטן: זה לא נושא חדש.

אלכס קושניר: זה כן.

אלכס קושניר: אני טוען לנושא חדש.

אלכס קושניר: מותר לי.

אלכס קושניר: שכנע אותי שזה לא נושא חדש.

חיים אבידר: 1.1252.

אלכס קושניר: כמה תיקונים כאלה יש?

ארבל אסטרחן: אני אגיד לך בדיוק.

ארבל אסטרחן: 6.

ארבל אסטרחן: אפשר להגיד "בכל מקום".

ארבל אסטרחן: זה לא יהיה בשישה סעיפים.

אלכס קושניר: אין בעיה.

אלכס קושניר: רק רציתי לדעת.

שמחה רוטמן: משתי סיבות – גם למען הפשטות ולא להיכנס לשברירי אחוזים בחוק וגם כדי שיהיה ברור לכולם שסיעת ישראל ביתנו מתנגדת לא לאיזשהו מספר שקבעה ועדת הכנסת אלא לסכום שישבה ועדה ציבורית והחליטה על סכום שהוא הסכום הנכון והמתאים, אני מציע שנכתוב.

שמחה רוטמן: ישבה כאן יושבת ראש הוועדה הציבורית והיא לא אמרה שברי אחוזים, היא לא אמרה 1.125 יחידת מימון, היא עשתה חשבון עם החשבים שלה לסכום מסוים והיא אמרה שאנחנו חושבים שגובה יחידת המימון בתקופה הזאת צריך להיות 1.6.

שמחה רוטמן: אז פשוט במקום לכתוב בתקופת הבחירות לעניין סעיף 3 וכולי, גובה יחידת המימון.

שמחה רוטמן: זו ההצעה שלי לנוסח.

אלכס קושניר: אתה מגיש את זה כהסתייגות?

שמחה רוטמן: לא.

שמחה רוטמן: אני מציע שזה יהיה נוסח הוועדה.

שמחה רוטמן: שיהיה כתוב שיחידת המימון תהיה לפי הסכום שהיא אמרה, מיליון ו-600 אלף שקלים.

שמחה רוטמן: זה הרבה יותר הגיוני מאשר לרשום שברירי אחוז בחוק וטעויות חישוביות.

קריאה: זה לא מעוגל למאה הקרובים?

שמחה רוטמן: אז נכתוב מעוגל למאה?

שמחה רוטמן: מיליון ו-600 אלף.

שמחה רוטמן: זה מה שאמרה כאן השופטת.

דוד ביטן: כן.

דוד ביטן: היא אמרה.

שמחה רוטמן: היא אמרה עגול.

אוסאמה סעדי: אני מציע שמכיוון שזו הוראת שעה רק לכנסת ה-25 וכדי שיהיה ברור, בסעיף 3 אני מציע שפסקה (1) תהיה שיחידת המימון תהיה מיליון ו-600 אלף, ואז (1) יהפוך ל-(2) ו-(2) יהפוך ל-(3).

אוסאמה סעדי: בפסקה (1) כתוב השווה ליחידת מימון זה 1.4 וב-(2) כתוב 70 אחוזים.

ארבל אסטרחן: זה משפיע גם על סעיף 4.

ארבל אסטרחן: זה משפיע גם על המקדמות אלא אם אתם לא רוצים שזה ישפיע.

שמחה רוטמן: לכן הרבה יותר הגיוני שתהיה אמירה שכולנו יודעים להבין אותה, שיהיה כתוב שבסעיף 3, "לעניין הבחירות לכנסת העשרים וחמש יקראו את חוק מימון מפלגות התשל"ג-1973 כך:"

ארבל אסטרחן: אל תגיד את הנוסח.

שמחה רוטמן: בכל מקום.

ארבל אסטרחן: כן, אבל יש לך גם את ה-1.4.

ארבל אסטרחן: עזוב את הנוסח.

שמחה רוטמן: מה זה ה-1.4?

ארבל אסטרחן: התוספת פלוס 1.4.

שמחה רוטמן: ה-1.4 הוא מהמיליון ו-600.

ארבל אסטרחן: חבר הכנסת רוטמן, אני הבנתי מה אתה אומר.

חיים אבידר: ה-1.4 הוא מהמיליון ו-422 אלף.

שמחה רוטמן: אז תחשב את הסכום גם אליו.

שמחה רוטמן: שזה יהיה בסכומים.

ארבל אסטרחן: זה אף פעם לא בסכומים.

ארבל אסטרחן: מעולם לא בסכומים.

שמחה רוטמן: נכון, את צודקת אבל בכנסת הקודמת-קודמת לא הייתה סיטואציה בה מגיעה לכאן ועדה ציבורית ואומרת סכום, לא באחוזים, לא ביחידות, אלא אמרה סכום.

שמחה רוטמן: אני אומר בכנות שאני התנגדתי.

שמחה רוטמן: אני חשבתי שצריך שהכנסת תקבע באחוזים כמו היה בכל הבחירות הקודמות.

שמחה רוטמן: אמרה השופטת פרוקצ'יה סכום, החלטתם אתם לכבד ואני חושב שזו הדרך.

שמחה רוטמן: לא לייצר שברירי אחוזים שנראים משונה בחוק.

שמחה רוטמן: היא חישבה סכום ליחידת מימון למערכת הבחירות הזאת ואם זה מה שהחלטנו אנחנו לאמץ, אז נרשום את הסכום הזה.

ארבל אסטרחן: אנחנו מנסים ללכת כפי שנעשה בשלושת המערכות האחרונות.

שמחה רוטמן: בפעם הקודמת לא עשו כך.

שמחה רוטמן: בפעם הקודמת היא לא באה ואמרה סכום.

שמחה רוטמן: בפעם הקודמת לא הייתה סיטואציה שהיא אמרה סכום והסיעות החליטו לאמץ את ההמלצה שלה.

ארבל אסטרחן: זה אומר שאם יהיו סכומים שישתלמו אחרי ינואר, הם לא יוצמדו למדד.

ארבל אסטרחן: כי יחידת המימון מוצמדת ולא המיליון ו-600 אלף.

שמחה רוטמן: אפשר לכתוב צמוד למדד.

שמחה רוטמן: הסכום נקבע ברגע הכניסה לבחירות.

שמחה רוטמן: איזה 1 בינואר?

שמחה רוטמן: הם יקטינו את הסכום?

ארבל אסטרחן: הבנתי.

ארבל אסטרחן: אני אכניס בכל מקום.

ארבל אסטרחן: לעניין סעיף 3 ולעניין סעיף 4, מובהר שזה חל רק על מימון הבחירות.

יבגני סובה: צייני סכום.

אלכס קושניר: מה יהיה הנוסח?

אלכס קושניר: לא הבנתי.

ארבל אסטרחן: זה לא חל על השוטף, מה שאומר שזה גם לא חל על ההלוואות.

ארבל אסטרחן: שזה יהיה ברור לכולם.

אלכס קושניר: לא על הלוואות.

ארבל אסטרחן: לא על הלוואות ולא על השוטף.

אלכס קושניר: מה הולך להיות הנוסח?

ארבל אסטרחן: אני צריכה לשבת להכין את זה.

אלכס קושניר: זה נושא חדש נוסף, גברתי.

דוד ביטן: מה נושא חדש כאן?

שמחה רוטמן: זה אותו דבר.

ניר אורבך: זה אותו נושא חדש שטענת קודם.

ארבל אסטרחן: זה לא היה בקריאה הראשונה.

אלכס קושניר: אין בעיה.

אלכס קושניר: כשנדון על זה כעל נושא חדש, שכנע אותי שזה לא נושא חדש.

אלכס קושניר: עדיין יש שני נושאים חדשים.

ארבל אסטרחן: כולם רוצים מיליון ו-600 אלף?

ארבל אסטרחן: בסדר.

אוסאמה סעדי: אני מציע שנקבל את הנוסח כי גם אנחנו רוצים להגיש הסתייגויות.

יבגני סובה: ברור.

יבגני סובה: היא צריכה זמן להכין את הנוסח.

יבגני סובה: היא אמרה.

אוסאמה סעדי: הבנתי שהגישו הסתייגויות לפני הנוסח.

אוסאמה סעדי: איך אפשר?

ארבל אסטרחן: 500 הסתייגויות.

ארבל אסטרחן: מתי נדון בהן?

אלכס קושניר: אתה יכול על סמך קריאה ראשונה.

יבגני סובה: אם צריך, נגיש שוב את ההסתייגויות.

וליד טאהא: גם אני אגיש הסתייגויות.

יבגני סובה: אפשר לצאת להפסקה עד שארבל תכין את הנוסח.

סימון דוידסון: ווליד, זה נושא חדש.

אלכס קושניר: אפשר יהיה לקבל את הנוסח?

אלכס קושניר: שמחה אמר הרבה מאוד דברי חכמה ואני חייב לומר שהתבלבלתי.

אלכס קושניר: אני לא מבין מה הנוסח עכשיו.

ארבל אסטרחן: אני אסביר את הנוסח.

ארבל אסטרחן: פעמים רבות הוחלט כאן ואחר כך אני יושבת לנסח.

אוסאמה סעדי: אנחנו מבקשים לקבל את זה בכתב.

ארבל אסטרחן: הדברים נאמרו כאן בצורה ברורה.

ניר אורבך: אני הולך עם מה שמקובל כאן.

ניר אורבך: ברגע שהנוסח יהיה, נפיץ אותו.

ניר אורבך: כרגע היא אמרה בצורה מאוד מאוד מפורטת ואני חושב שאנחנו מספיק אינטליגנטים כדי להבין מה היה כאן.

ניר אורבך: ברגע שיהיה נוסח, תקבלו אותו.

אלכס קושניר: אני מסכים איתך, אני איתך.

אלכס קושניר: אני מדבר על השינוי ששמחה הציע.

אלכס קושניר: בגלל ששמחה שינה כאן כמעט את כל הנוסח ואת כל ההגדרות, אני מבקש להבין.

ניר אורבך: אני אסביר לך בחצי משפט.

ניר אורבך: בחוק יחידת המימון הקודמת דובר באחוזים ולא במספרים מוחלטים.

ניר אורבך: כאן הוועדה החליטה על מספר מוחלט, על מיליון ו-600 אלף.

ניר אורבך: כל מה שאנחנו כרגע עושים, אנחנו מתאימים את המספר המוחלט לנוסח הקודם כדי שלא יהיה בלבול.

אלכס קושניר: בכל מקום שכתוב יחידת מימון יהיה כתוב מיליון ו-600 אלף?

שמחה רוטמן: או שתהיה כתובה הוראה ששווי יחידת המימון.

אלכס קושניר: איפה יהיה עניין ההצמדה?

דוד ביטן: עם זה אין בעיה.

דוד ביטן: בינואר.

ארבל אסטרחן: אם זה סכום, זה לא מוצמד.

שמחה רוטמן: אין בעיית הצמדה.

שמחה רוטמן: לא קיימת בעיה כי הסכום משולם ב-15 בנובמבר.

אלכס קושניר: ובכל זאת זה נושא חדש.

דוד ביטן: את זה כבר הבנו.

חיים אבידר: אני רוצה להבהיר שבסעיף 3(1), כאשר כתוב "בכל מקום השווה ליחידת מימון אחת" תיקרא "השווה ל-1.4 יחידת מימון" – הכוונה ל-1.4 על המיליון ו-422 אלף.

ארבל אסטרחן: יהיו עכשיו 2 יחידות מימון?

חיים אבידר: נכון.

ארבל אסטרחן: יהיו 3 יחידות מימון.

ארבל אסטרחן: אחת לשוטף, אחת לבחירות.

חיים אבידר: ה-1.4 הוא ממיליון ו-422 אלף.

חיים אבידר: שיהיה ברור.

ארבל אסטרחן: לא.

ארבל אסטרחן: אתמול דובר על זה.

ארבל אסטרחן: אני אמרתי כאן במפורש שגם אם הוועדה הציבורית תעלה, ה-1.4 הוא מתוך מה שהיא תעלה.

ארבל אסטרחן: זה מתוך היחידה החדשה.

חיים אבידר: מה פתאום?

ארבל אסטרחן: זה נאמר.

ארבל אסטרחן: מה שיחליטו כאן, אבל זה נאמר.

דוד ביטן: כן.

דוד ביטן: זה מה שמפריע לך, למפלגות הקטנות עוד 20 אלף שקלים?

שמחה רוטמן: בעיקר המפלגות הקטנות והחדשות.

חיים אבידר: זה עוד 300 אלף שקלים.

דוד ביטן: על הכול ביחד.

חיים אבידר: לא.

חיים אבידר: מה פתאום?

חיים אבידר: מיליון ו-600 אלף כפול 1.4 זה מיליון ו-960 אלף.

דוד ביטן: אנחנו עוזרים ל-מרצ.

ניר אורבך: חבר הכנסת קושניר, אתה מוכן להסתייגויות?

אלכס קושניר: כן.

אלכס קושניר: לאיזה סעיפים הוגש נושא חדש?

ארבל אסטרחן: גם על התאריך.

ארבל אסטרחן: חבר הכנסת רוטמן דיבר על ה-...

ארבל אסטרחן: אתה ביקשת נושא חדש על מה שדיברנו עכשיו, על שינוי.

אלכס קושניר: לסעיף הראשון כבר יש נושא חדש.

אלכס קושניר: אם כן, איך עוברים להסתייגויות?

ארבל אסטרחן: לא מצביעים עליו.

אלכס קושניר: ההסתייגויות לסעיף, אי אפשר להצביע עליהן אם לא פתרנו את הסיפור של הנושא החדש.

ארבל אסטרחן: אי אפשר יהיה לסיים את הדיון בסעיף הזה.

אלכס קושניר: בסדר.

אלכס קושניר: אני איתך.

ניר אורבך: אנחנו נעבור עכשיו על כל ההסתייגויות.

ניר אורבך: לפני שנעבור להצבעות על הסעיפים עצמם, נפתור גם את נושא הנושא החדש וגם את הנושא של הרוויזיות.

אלכס קושניר: בסדר.

חיים אבידר: זה עוד 240 אלף ליחידה.

ניר אורבך: אנחנו מחלקים עכשיו טבלטים עם ההסתייגויות.

ארבל אסטרחן: אין לי את ההסתייגויות של המשותפת.

ארבל אסטרחן: מדפיסים את זה.

ארבל אסטרחן: זה 500 עמודים.

ניר אורבך: המשותפת תהיה בסוף.

ניר אורבך: אנחנו מתחילים עם ההסתייגויות הסיעתיות של ישראל ביתנו.

ניר אורבך: אלכס, אתה נציג הסיעה או אתה רוצה להתחלק?

אלכס קושניר: אנחנו נתחלף מדי פעם.

יבגני סובה: אנחנו נציג את ההסתייגויות.

ניר אורבך: עד דקה להסתייגות.

ארבל אסטרחן: מניחים עכשיו את כל ההסתייגויות בפני הוועדה.

ניר אורבך: הסתייגויות לסעיף המטרה.

ארבל אסטרחן: אני רק אומרת שאפשר יהיה להצביע ביחד על הסתייגויות למטרה.

אלכס קושניר: אני חושב שלא כך נהוג.

ארבל אסטרחן: אני מחזיקה עכשיו את הנחיית היועצת המשפטית לכנסת.

ארבל אסטרחן: לפי הנחיית היועצת המשפטית לכנסת בעניין הסתייגויות: "במקרה של ריבוי הסתייגויות, יושב ראש הוועדה, בהתייעצות עם היועץ המשפטי לוועדה, רשאי מכוח סמכותו לפי סעיף 113 לתקנון לקבוע מקבצים של הסתייגויות שעל כל אחת מהן תתקיים הצבעה אחת.

ארבל אסטרחן: בקביעת המקבצים יש לשקול את אלה: סדרת הסתייגויות חלופיות או מספר הסתייגויות דומות באותו נושא, למשל הסתייגויות המציעות מטרות שונות להצעת החוק, כמות ההסתייגויות חסרות התוכן המהותי לאורך אורך ההצעה, מורכבות ההצעה והאם הנושאים שנויים במחלוקת".

אלכס קושניר: אני לא יכול להתווכח עם ההנחיה.

אלכס קושניר: אני יכול לומר מה קורה אצלי בוועדה.

אוסאמה סעדי: אתה מכיר מצוין את ההנחיה הזאת.

אלכס קושניר: לא.

אלכס קושניר: דווקא את זאת לא.

ניר אורבך: אלכס, את כל ההסתייגויות לסעיף המטרה – נעשה הצבעה אחת.

ארבל אסטרחן: 203 הסתייגויות.

אלכס קושניר: במידה וההסתייגות עוברת מצביעים אחת-אחת.

ניר אורבך: אני אתן לך על כל ההסתייגויות קצת יותר מדקה.

ניר אורבך: אני אתן לך עד 10 דקות על הכול.

ניר אורבך: בבקשה.

אלכס קושניר: אני אקח 5 דקות ויבגני ייקח 5 דקות.

ניר אורבך: בסדר גמור.

ניר אורבך: רק מגישי ההסתייגויות מדברים.

ניר אורבך: חבר הכנסת קושניר, התחלנו.

אלכס קושניר: אדוני היושב ראש, שלא יפריעו לי כשאני מדבר.

אלכס קושניר: אדוני היושב ראש, חבריי חברי הכנסת, אני לא אסתיר שההסתייגויות האלה הוגשו במטרה להשיג מטרה מאוד מאוד חשובה ומאוד ראויה והיא נוגעת לחוק המטרו שאמור לפתור בעיה שקיימת בגוש דן כבר שנים רבות.

אלכס קושניר: אני טוען – ולא רק אני אלא גם אנשי המקצוע וגם חבריי בליכוד יסכימו אתי – כמו שבדיון הקודם בוועדת החוקה אמר יושב ראש ועדת החוקה שאם אתם רוצים שבחוק המטרו אנחנו נשנה את המטרה ונכתוב שהחוק הזה הוא על שמו של בנימין נתניהו, אנחנו מוכנים לקבל הסתייגות כזאת.

יוסף טייב: אנחנו הצענו הצעה יותר מעניינת.

יוסף טייב: קראנו לזה "קיש סטיישן".

קריאה: תחנת "סטופ קיש".

שמחה רוטמן: יש לי הצעה יותר טובה.

שמחה רוטמן: תהיה הסתייגות שמי שממנה את חברי הג'ובים יהיה בנימין נתניהו ואז הם יסכימו.

שמחה רוטמן: במקום ליברמן.

שמחה רוטמן: אני חושב שאז יסכימו.

אלכס קושניר: זאת גם אופציה.

אלכס קושניר: אני אמשיך.

אלכס קושניר: אני חושב שכולם מבינים שהגענו לבחירות האלה רק מסיבה אחת, כי יושב ראש מפלגת הליכוד החליט שהוא מוכן לשרוף את המדינה בשביל הכיסא שלו ואנחנו רואים הוכחות לכך.

אלכס קושניר: אחת ההוכחות היא חוק המטרו שבעצם הוא קונצנזוס רחב מאוד, גם בקרב הציבור, גם בקרב חברי הכנסת וגם בקרב אנשי מקצוע.

אלכס קושניר: יחד עם זאת אנחנו רואים שהתניה לחוק המטרו זאת בעצם הקדמת תאריך בחירות, שזה דבר לא מהותי, לא ענייני, לא רציני ואני טוען שהוא גם פסול.

מוסי רז: לא מוסרי.

משה ארבל: אולי הדרישה היא דחיית בחירות?

אלכס קושניר: יכול להיות.

משה ארבל: השאלה איך אתה מסתכל על זה.

אלכס קושניר: אני הגשתי הסתייגות כזאת, שהבחירות יהיו ב-8 בנובמבר.

משה ארבל: למה לא?

משה ארבל: למה צריך דמוקרטיה?

משה ארבל: תן לממשלת המעבר.

אלכס קושניר: אני מדבר עכשיו ברצינות.

אלכס קושניר: אנחנו מבקשים שתפעילו רגע את השכל הישר ובאמת תנו יד למהלך היסטורי אותו אנחנו מנסים לקדם כאן והוא הקמת מטרו בגוש דן.

אלכס קושניר: אם לא, אתם דנים מיליוני תושבים בגוש דן לעוד שנים רבות של עמידה בפקקים, תאונות, בזבוז זמן.

יואב בן צור: למה לא העברתם את זה עד עכשיו?

אלכס קושניר: אני מזכיר לך שחוק המטרו עבר במהלך חוק ההסדרים.

ניר אורבך: אני רוצה למקד אותך.

ניר אורבך: הבנו את מטרת ההסתייגות.

ניר אורבך: אתה רוצה להסביר את ההסתייגויות או אתם רוצים להישאר על המטרו?

אלכס קושניר: אני מסביר למה הגשתי את ההסתייגויות.

יבגני סובה: חלק מההסתייגויות מתייחסות לסוגיית המטרו.

אלכס קושניר: כן.

אלכס קושניר: אני הגשתי את ההסתייגויות בדיוק מהסיבה הזאת.

אלכס קושניר: אני חושב שביום שאנחנו מפזרים את הכנסת אפשר לשים את הפוליטיקה הקטנה בצד, להסתכל רגע על טובת הציבור ולהכניס את חוק המטרו להסכמות.

אלכס קושניר: זה לא חוק פוליטי, הוא לא חוק תקציבי, הוא חוק שניסו לחוקק כל כך הרבה שנים ועכשיו זאת ההזדמנות.

אלכס קושניר: אני לא מבין למה אנחנו לא עושים את זה.

יואב בן צור: למה לא העברתם אותו עד עכשיו?

יואב בן צור: מה מנע מכם?

אלכס קושניר: אדוני היושב ראש, אני אעשה כל מה שביכולתי כחבר כנסת לגרום לכך שבסופו של דבר חברי הבית הזה, גם בקואליציה וגם באופוזיציה, יבינו את הנחיצות של החוק הזה כדי שנביא אותו להצבעה.

יוסף טייב: אין אפילו נציג אחד של הליכוד שיענה לך.

ניר אורבך: אני אתן לך דקה.

אלכס קושניר: אני לא פניתי אליהם.

יבגני סובה: תודה לחברי אלכס קושניר על 5 הדקות.

יבגני סובה: אני אמשיך מכאן.

ניר אורבך: סליחה, יש לך 4 דקות כי אנחנו נותנים דקה לחבר הכנסת שיין.

יבגני סובה: אני יכול לוותר לחבר הכנסת יוסי שיין ולתת לו לדבר אבל אני אדבר שתי דקות ואז הוא ימשיך.

יבגני סובה: אדוני היושב ראש, אני אמתין עד שתקשיב.

יבגני סובה: גברתי היועצת המשפטית, אולי תסבירי לכולנו מה שאת מסבירה לו.

ארבל אסטרחן: אני רואה שהרבה הסתייגויות הן לסעיפים שבסופו של דבר הוועדה אתמול החליטה להוריד אותן.

ארבל אסטרחן: ההסתייגויות נעשו לפי הנוסח שהונח אתמול על השולחן שזה הגיוני כי כולנו עובדים כאן בלוחות זמנים קצרים אבל הנוסח שבסופו של דבר אושר לקריאה ראשונה ועבר קריאה ראשונה, יש כאן כל מיני מילים שאתם מחליפים.

אלכס קושניר: מה שלא רלוונטי, תגידו ואנחנו נתקן.

אלכס קושניר: נתאים את זה לנוסח החדש.

יבגני סובה: אדוני היושב ראש, חבר הכנסת בן צור שאל חוק המטרו לא עבר.

יבגני סובה: קודם כל, אנחנו ניסינו להעביר ואתה יודע טוב מאוד שרק בסוף פברואר סיימו לעבוד על החוק הזה.

מירב בן ארי: עברו כמה ימים.

יבגני סובה: אני אענה לך.

יבגני סובה: נכנסנו לכנס הקיץ ומי שתקע את זה, אנחנו לא מסתירים שברגע שאיבדנו את ה-61, זאת האופוזיציה שפעלה בשנה האחרונה לא מתוך האינטרס הלאומי וגם לא מתוך האינטרס של תושבי גוש דן שעומדים בבוקר בפקקים אלא מתוך אינטרס, כפי שנאמר כאן, לשרוף את המועדון.

יבגני סובה: אנחנו לא לקחנו סיכון להעלות את הנושא הזה וללכת איתו עד הסוף בידיעה שאין לנו רוב.

יבגני סובה: אבל בסיטואציה שנוצרה בימים האחרונים ולמעשה אנחנו נמצאים בערב פיזור הכנסת, אין שום הסבר הגיוני לא להכניס את החוק הזה.

יבגני סובה: אדוני היושב ראש, כך אני לא יכול לדבר.

יבגני סובה: אני מכבד את הקולגות שלי, אני מכבד את החברים בבית הזה.

יבגני סובה: אני אומר כאן דברים לעניין אבל מפריעים לי.

ניר אורבך: נכון.

ניר אורבך: אתה צודק.

יבגני סובה: אתה ידוע כאחד שנותן לדבר ומשתיק את המפריעים.

יבגני סובה: לא רוצה להגיד להשתיק, אבל תן לי לדבר.

ניר אורבך: תראה איזה שקט.

דוד ביטן: אני קבוע בוועדה.

יבגני סובה: גם אני קבוע בוועדת הכנסת.

יבגני סובה: אתה יודע שאני חבר ועדת הכנסת ואני מקשיב לכולם ומנסה להיות הכי ברור שיכול להיות.

יבגני סובה: הרעיון של 70 חוקים כאשר בעצם הקואליציה באה לאופוזיציה – ושוב, אני חייב לגלות שאני לא חלק מהשיחות במשא ומתן, יש את יושב ראש הקואליציה שמנהל את זה מטעם הקואליציה – ואני חושב שאנחנו בסיטואציה שכן אישרו 50 חוקים ו-20 חוקים לא אישרו.

יבגני סובה: אני לא בא וטוען לחוקים בהם יש מחלוקת עניינית ומהותית.

יבגני סובה: יכול להיות שבגלל התנגדות כזאת ואחרת, התנגדות מהותית, אף אחד מהקואליציה לא דורש להעביר אותם במסגרת ההסכמות, במסגרת ניקוי השולחן כפי שזה נקרא, אבל אני לא מצליח להבין מדוע יש התנגדות לחוקים שאם מחר החוק הזה עולה במליאה להצבעה – עזבו את ההסתייגויות שהאופוזיציה תוקעת משום שהמשאב העיקרי הוא הזמן במליאה וכך האופוזיציה עשתה במשך השנה האחרונה, ובסדר, זה תפקידה - אף אחד לא יצביע נגד.

יבגני סובה: אני לא שומע התנגדות לחוק המטרו מרוב חברי הבית הזה.

יבגני סובה: אני שואל למה, מלחמה על הקרדיט?

יבגני סובה: אתם פוחדים להגיד שבתקופה ששר האוצר הוא ליברמן ושרת התחבורה היא מיכאלי זה מאושר?

יבגני סובה: מזה אתם מפחדים?

יבגני סובה: היועצת המשפטית של הכנסת אמרה אתמול דברים נכונים.

יבגני סובה: היא אמרה שבגלל שהעבודה על החוק הזה נעשתה מחוץ לעבודה בחוק ההסדרים, דווקא בגלל שהדבר הזה נעשה בכנסת, יש חשיבות רבה ומהותית להעביר את החוק הזה ולא לחכות לכנסת ה-25 משום שזה מעכב את הפרויקט החשוב הזה לכלל המדינה ולכלל האזרחים.

יבגני סובה: אני שומע את חבריי בליכוד מהבוקר מסבירים בתקשורת את הבעיות הטכניות.

יבגני סובה: אומרים הרשות המקומית, המכרזים וכולי ואז אני שומע את חבר הכנסת קיש שאומר: תנו לנו 25 באוקטובר והמטרו בפנים.

יבגני סובה: מה זה הדבר הזה?

יבגני סובה: מה זאת המסחרה הזאת?

יבגני סובה: חוק המטרו חייב להיות בפנים, בתוך המוסכמות משום שהחוק הזה הוא טוב לכלל אזרחי מדינת ישראל.

יבגני סובה: אף אחד לא יבדוק נוסע במטרו למי הוא הצביע, לליכוד, לישראל ביתנו, לש"ס או ליהדות התורה ואני בכלל לא יודע איזה מפלגות יהיו בשנים 2040-2035.

אלכס קושניר: אלא אם כן המטרו יעבוד בשבת ואז תדע למי לא הצביעו.

יבגני סובה: כן.

יבגני סובה: אנחנו לא משחקים כאן.

יבגני סובה: כולכם יודעים למה הגשנו הסתייגויות.

יבגני סובה: יש עדיין זמן.

יבגני סובה: בואו נשב, בואו נדבר, בואו נכניס את החוק הזה.

יבגני סובה: אני גם חושש שיש עוד מספר חוקים בתוך הרשימה שאין התנגדות להם.

ניר אורבך: תודה רבה.

ניר אורבך: חבר הכנסת שיין.

אחמד טיבי: אדוני היושב ראש, אני מגיש את ההסתייגויות לחוק ההתפזרות של הרשימה המשותפת.

מוסי רז: נראה לי שבקצב הזה הכנסת תחזיק מעבר ל-4 שנים.

אחמד טיבי: יש גם הסתייגויות מהותיות אבל יש גם הסתייגויות.

אחמד טיבי: יש לנו מטרה להגיע למחר עד 12:00 ואתם בטח יודעים למה, כי תוקף התקנות יפוג.

יצחק פינדרוס: זה פתרון מסוים.

יצחק פינדרוס: אם תוקף התקנות יפוג, גם שר האוצר לא יוכל להיות שר אוצר ממחר בצוהריים ואז פתרנו גם את הבעיה הזאת.

קריאה: זה לא נכון.

קריאה: מאיפה המצאת את זה?

ניר אורבך: חבר הכנסת טיבי, תודה.

ניר אורבך: חבר הכנסת שיין, בבקשה.

אלכס קושניר: אני חושב שפרופסור שיין יוכל לפתור לנו הרבה מאוד מחלוקות.

יוסף טייב: חברי חבר הכנסת ניר אורבך וכל החברים, אנחנו הרי יודעים שאנחנו נמצאים כאן בטירוף מערכות לקראת פיזורה של הכנסת.

יוסף טייב: טירוף המערכות הזה באמת מגיע לשיאים חדשים שפוגעים בצורה ממשית באזרחי ישראל למען הישגים פוליטיים שאני קורא להם הישגים פוליטיים עלובים.

יוסף טייב: אין כאן אפילו הישגים פוליטיים אלא הישגים פוליטיים עלובים.

יוסף טייב: לעצור את חוק המטרו בגלל ויכוח מטופש על קרדיט ליואב קיש או למישהו אחר, נראה לי לגמרי הזוי.

יוסף טייב: לא סתם הצעתי, לא בבדיחות הדעת – אמרתי שאי אפשר לדעת מה מספק אנשים – על מנת לרצות את חבר הכנסת קיש בכל נושא המטרו, שתהיה תחנה שנקראת "קיש סטיישן".

יוסף טייב: מה שאומר כאן חבר הכנסת פינדרוס בהלצות וסרקזם וציניות, זאת פגיעה אנושה אם אנחנו לא נמשיך עם הפרויקט הגדול הזה.

ניר אורבך: חבר הכנסת פינדרוס, אני אתחיל לעשות מה שאני לא אוהב לעשות ואני לא נוהג, אבל אני אעשה קריאה ראשונה, שנייה ושלישית.

ניר אורבך: ואם לא יהיה דיון מכובד כאן, אלה לא ויכוחים עכשיו אלא הנמקות להסתייגויות, אני איאלץ להשתמש בדבר הזה.

משה ארבל: היושב ראש, בגלובס כתבו שזה לא כצעקתה.

ניר אורבך: בסדר.

ניר אורבך: חבר הכנסת שיין, בבקשה.

יוסף טייב: כמו שאמר חברי חבר הכנסת סובה וכמו שגם אמר חברי חבר הכנסת קושניר, אנחנו באמת באנו לכאן בידיים נקיות בלי מטרה אחרת.

יוסף טייב: באנו כדי לקדם את אותו פרויקט מטרו שנתקע שנים בממשלות הקודמות וזז במהירות יחסית בתוך חוק ההסדרים בממשלה הנוכחית.

ניר אורבך: חבר הכנסת שיין, תודה רבה.

ניר אורבך: דיברת כבר 4 דקות.

ניר אורבך: עוד חצי דקה, תסיים.

יוסף טייב: ידידי חבר הכנסת אורבך, אני מבקש שנתעשת, אזרחי ישראל צופים במחזה המביש הזה, ואני מבקש שנסיים את הדבר הזה ובא לציון גואל.

יוסף טייב: מספיק.

יוסף טייב: יש כאן רמה מסוימת ואי אפשר עם הציניות הזאת שהיא בלתי נסבלת.

יוסף טייב: אנשים רואים את זה.

יוסף טייב: מספיק.

ניר אורבך: תודה רבה חבר הכנסת שיין.

ניר אורבך: אנחנו עוברים להצבעה.

אלכס קושניר: אני מבקש התייעצות סיעתית.

ארבל אסטרחן: רגע.

ארבל אסטרחן: הוא לא יכול.

יבגני סובה: אני ביקשתי.

יבגני סובה: אני חבר ועדה.

יבגני סובה: אני מגבה אותו.

ניר אורבך: נחזור לכאן בשעה 15:48.

ניר אורבך: אני מחדש את הישיבה.

ניר אורבך: אנחנו עוברים להצבעה על הסתייגויות 1 עד 203 בהצבעה אחת.

ניר אורבך: מי בעד קבלת ההסתייגות?

ניר אורבך: 4.

ניר אורבך: מי נגד?

ניר אורבך: 6.

ניר אורבך: ההסתייגות לא נתקבלה

ניר אורבך: ההסתייגות 1 עד 203 לא התקבלה.

אלכס קושניר: רוויזיה.

ניר אורבך: קושניר מבקש רוויזיה.

ניר אורבך: בכל הרוויזיות נדון בסוף הישיבה.

ניר אורבך: אנחנו עוברים לסימן ה' – מימון הבחירות.

ניר אורבך: הסתייגויות 1 עד 40.

ארבל אסטרחן: המקטע השני שהכותרת שלו היא מימון הבחירות, יש כאן הרבה הסתייגויות שאינן קוהרנטיות ולא יוצרות משפט.

ארבל אסטרחן: יש כאן גם הסתייגויות שכנראה מתייחסות לנוסח של אתמול ואלה סעיפים שכבר לא קיימים בחוק.

אלכס קושניר: אני רוצה שנעבור הסתייגות-הסתייגות ונתקן את זה.

ארבל אסטרחן: מה זה לתקן?

ארבל אסטרחן: אין לתקן.

ארבל אסטרחן: אני אגיד לכם איזה הסתייגויות ניתן להצביע עליהן.

ארבל אסטרחן: תשים לב, חבר הכנסת קושניר, שיש כאן שתי הסתייגויות בהן אתה מעלה מימון בעוד שבדברים שלך כאן אתה רצית להוריד.

ארבל אסטרחן: אני אומר איזה הסתייגויות הן רלוונטיות גם אם לא דייקת בדיוק בסעיף ואני אשמיט את אלה שיוצרות משפטים לא קוהרנטיים או אלה דברים שלא נמצאים יותר בחוק הזה.

ארבל אסטרחן: אפשר לדון בפרק הזה בהסתייגויות 3, 7, ושים לב שב-3 אתה מגדיל את המימון וכאן עת דיברת כל הזמן דיברת על הפחתת המימון.

יצחק פינדרוס: יש הסתייגות של ישראל ביתנו להגדיל את המימון.

יצחק פינדרוס: נצביע בעד.

ארבל אסטרחן: הסתייגות 7, 23 עד 32, גם 32 היא הגדלת מימון.

ארבל אסטרחן: ו-36.

אלכס קושניר: כל ההסתייגויות בהן יש הגדלת מימון, אני מבקש להסיר.

ארבל אסטרחן: אז נשארו הסתייגויות 7, 23 עד 31 ו-36.

ניר אורבך: על אלה אנחנו מצביעים?

ארבל אסטרחן: על אלה צריך לתת להם לנמק.

ניר אורבך: אני נותן לך 3 דקות לנמק את הסעיפים האלה.

ניר אורבך: סעיף 7, 23 עד 31 ו-36.

אלכס קושניר: חברים, אני שוב חוזר ואומר שהקרב הזה מיותר לחלוטין.

אלכס קושניר: אפשר לפתור אותו רק בהחלטה אחת וההחלטה היא לטובת תושבי גוש דן וכל אזרחי ישראל – פרויקט המטרו.

אלכס קושניר: פרויקט המטרו הוא פרויקט לא רק תחבורתי אלא הוא גם פרויקט תשתיתי והוא גם פרויקט חברתי.

אלכס קושניר: אני לא יודע אם אתם יודעים אבל לאורך פרויקט המטרו הולכים לקום בנייני מגורים עם 30 אחוזים זכאות למחיר בר השגה.

אלכס קושניר: את זה אתם תוקעים עכשיו.

אלכס קושניר: את זה אתם מונעים עכשיו.

אלכס קושניר: אתם יודעים מה?

אלכס קושניר: אתם בטוחים וחושבים שאתם תהיו בממשלה הבאה?

אלכס קושניר: אין בעיה.

אלכס קושניר: אתם תגזרו את הסרט.

אלכס קושניר: אף אחד כאן לא רודף אחרי הקרדיט, כולם מבינים שזה פרויקט ארוך שיארך שנים רבות אבל ככל שאנחנו מעכבים אותו עכשיו, אנחנו פוגעים באותם אזרחים ואזרחיות שכל מה שהם רוצים זה להגיע לעבודה והביתה בזמן ובצורה נוחה.

אלכס קושניר: אתם מפעילים שיקול פוליטי.

רם שפע: ציני וקר.

אלכס קושניר: בהתחלה אמרתם שאתם מתנים את זה בהגדלת יחידת המימון, אז פתרתם את הסיפור הזה של הגדלת יחידת המימון בדרך אחרת ועוד פעם אני אומר - דיברה כאן כבוד השופטת - שאנחנו לא מסכימים עם ההעלאה הזו.

אלכס קושניר: מכבדים את ההחלטה אבל לא מסכימים עם הצורך בהעלאה הזאת.

אלכס קושניר: עכשיו יש לכם התניה חדשה והיא בואו נשנה את תאריך הבחירות.

אלכס קושניר: זאת אומרת, שיקול פוליטי אל מול צורך חברתי אמיתי של אזרחים רבים במדינת ישראל.

אלכס קושניר: לכן אני אומר לכם שוב שאנחנו מבקשים מכם להכניס את החוק הזה להסכמות.

אלכס קושניר: אני בטוח שבמבחן התוצאה כשאתם תראו את ההצבעה במליאה, זה יהיה פה אחד כי אין כאן אחד שלא מסכים עם הצורך, הנחיצות ועם הדחיפות של הפרויקט הזה.

אלכס קושניר: אני מבקש אדוני היושב ראש שבכל זאת תשקלו את הבקשה שלנו.

ניר אורבך: תודה רבה חבר הכנסת קושניר.

אלכס קושניר: היות ויש לי תחושה שלא שכנעתי, אני חייב 5 דקות התייעצות סיעתית.

ניר אורבך: התייעצות סיעתית.

ניר אורבך: אנחנו חוזרים לכאן בשעה 16:03.

ניר אורבך: אני מחדש את הדיון.

ניר אורבך: אנחנו מצביעים בהצבעה אחת על סעיף 7, 23 עד 31 ו-36.

ניר אורבך: מי בעד ההסתייגות?

ניר אורבך: 2.

ניר אורבך: מי נגד? 6.

ניר אורבך: ההסתייגות לא נתקבלה

ניר אורבך: ההסתייגות לא התקבלה.

ניר אורבך: אנחנו עוברים להמשך ההסתייגויות של ישראל ביתנו בנושא הלוואות.

ארבל אסטרחן: הוגשו 166 הסתייגויות לנושא ההלוואות.

ניר אורבך: מה אלכס ימשוך?

ארבל אסטרחן: צריך לאפשר להם להציג את ההסתייגויות.

ניר אורבך: אלכס, לפנים משורת הדין, תנמק.

אלכס קושניר: על כמה הסתייגויות אנחנו מצביעים ביחד?

ניר אורבך: 166.

אלכס קושניר: אתם לוקחים את כל הפרק ומצביעים על כל הפרק כהסתייגות אחת?

אלכס קושניר: זה בטוח לא נכון, ארבל.

ארבל אסטרחן: לא.

ארבל אסטרחן: צריך לחלק את זה.

ניר אורבך: אלכס, אתה צודק.

ניר אורבך: ארבל עכשיו תחלק.

ניר אורבך: אלכס, על 200 הסתייגויות נתנו 10 דקות ועכשיו ניתן 8 דקות על 166 הסתייגויות.

ניר אורבך: לפני שנצביע, ארבל תסביר בדיוק על מה אנחנו מצביעים.

אלכס קושניר: אני אתן לחבריי לנמק.

ארבל אסטרחן: יש כאן מתן הלוואות רק למפלגות ש-, ואז יש כאן שורה של דברים.

קריאה: ההסברים של ההנמקות הם על המטרו.

אלכס קושניר: על איזה מספר הסתייגות אתם מדברים?

ניר אורבך: על סעיף הלוואות לסיעות.

ניר אורבך: את ה-166 נחלק לעשרות.

ניר אורבך: על כל 10 נעשה הצבעה.

יבגני סובה: 16 הצבעות.

יבגני סובה: לפני כל הצבעה אפשר לבקש התייעצות סיעתית.

ארבל אסטרחן: כן.

יבגני סובה: זה מה שנעשה.

יצחק פינדרוס: בוועדת כספים לא נותנים על כל הצבעה.

אלכס קושניר: בטח שכן.

יבגני סובה: יש כאן קבוצות.

דוד ביטן: לא היה ולא נברא.

אלכס קושניר: התייעצות סיעתית על כל הצבעה.

אלכס קושניר: תשאלו את חברי האופוזיציה בוועדה.

אלכס קושניר: גם בהסתייגויות.

דוד ביטן: לא נכון.

אלכס קושניר: כן נכון.

דוד ביטן: פעם ראשונה אני שומע על דבר כזה.

ניר אורבך: לפני הצבעה אנחנו נגיד בדיוק את המקבצים וכמה התייעצויות סיעתיות.

ניר אורבך: בינתיים יש לך 8 דקות.

יבגני סובה: אני רוצה להעביר חלק גם ליוסי שיין.

ניר אורבך: תגיד לי כמה אתה רוצה כדי שאני אעצור אותך.

ניר אורבך: יש לך 8 דקות, כמה אתה רוצה להעביר לו?

יבגני סובה: חצי-חצי.

ניר אורבך: אני אפילו אתן לך 5 דקות וליוסי 4 דקות.

ארבל אסטרחן: סעיפים 1 עד 10.

יבגני סובה: אני חוזר ואומר שיש כאן בלבול בנושא של הפרויקט התשתיתי הכי גדול בהיסטוריה של מדינת ישראל.

יבגני סובה: אומרים מה הבעיה, החוק הזה יחכה, למה זה צריך להיות בכלל בחוק ואני אומר שאני לא ממציא דברים אלא מצטט את היועצת המשפטית של הכנסת שאמרה שיש חשיבות רבה להעביר את חוק המטרו בכנסת ה-24 משום שבכנסת ה-24 נעשתה עבודה לגבי החוק הזה והחוק הזה הוכן לקריאה שנייה ושלישית.

יבגני סובה: דווקא בגלל שהחוק הזה לא היה במסגרת הדיונים של חוק ההסדרים בתקציב המדינה אלא בוועדה מיוחדת עבורו.

דוד ביטן: אני רוצה לענות.

דוד ביטן: יש גבול.

דוד ביטן: אתם הרי לא עשיתם כלום.

יבגני סובה: אני חוזר ואומר שיש חשיבות להעביר את זה בקריאה שנייה ושלישית כבר בכנסת הזאת משום שיש דברים שכבר נעשים ואין צורך לקחת את הסיכון הזה גם בחוק הזה.

יבגני סובה: אנחנו לא יודעים אם תקום ממשלה.

יבגני סובה: בוא נלך עם האופוזיציה ונניח שהשלטון מתחלף – ואנחנו לא מאמינים שהשלטון יתחלף - אנחנו מגיעים למצב שיש עיכוב גדול שפוגע בפרויקט הזה.

יבגני סובה: כל זה היה נכון אם באמת ההתנגדות הייתה התנגדות מהותית ומבוססת על דברים הגיוניים שניתן להסתכל עליהם או מבחינה פוליטית או מבחינת האינטרסים של הרשויות המקומיות אבל כשאני שומע שחוק המטרו יכול בקלות להיכנס לרשימת החוקים המוסכמים, רק בתמורה אחת: תנו לנו בחירות

יבגני סובה: ב-25 באוקטובר, ואנחנו יודעים למה אתם רוצים את ה-25 אוקטובר, שזה ממש כמה ימים אחרי חג הסוכות – בשנייה אחת כל ההתנגדות המהותית פשוט יורדת לטמיון.

יבגני סובה: כאן אני חוזר לבקשה שלי.

יבגני סובה: החלטנו לפזר את הכנסת, השגתם את מה שרציתם כאופוזיציה, הפלתם את השלטון, אל תפילו את אזרחי מדינת ישראל.

יבגני סובה: אני חושב שהפרויקט הזה הוא חשוב לכולנו.

יבגני סובה: אף אחד לא יבדוק לפני כרטיס הכניסה למטרו לאיזו מפלגה הצבעת בשנת 2022 כאשר תושבי גוש דן – ולא רק גוש דן אלא גם מעבר לגוש דן - ייכנסו לרכבת המטרו.

דוד ביטן: זה טיעון דמגוגי.

יוסף טייב: תסביר לי מה העיכוב.

יבגני סובה: אתה יכול לשאול את כל המומחים.

יבגני סובה: יש עיכוב.

דוד ביטן: אין עיכוב.

דוד ביטן: לא נכון.

יוסף טייב: משום מה יש לי תחושה שבגלל מחיר הדלק שעולה הלילה, אתם מצאתם לעצמכם איזשהו גל לעלות עליו כדי להעביר את סיפור מחיר הדלק.

יוסף טייב: שר אוצר כושל ששרף את המדינה.

יבגני סובה: חברי יוסי טייב, בוא לא נשים תוויות ולא נתייג שר אוצר או שר אחר בממשלה.

יוסף טייב: אני בסך הכול אומר מציאות.

יבגני סובה: אני אומר לך שההתעקשות נובעת אך ורק מהפחד שזה יירשם על שמה של הממשלה הזאת.

יבגני סובה: אם אין פחד כזה, בוא נעביר את זה.

יוסף טייב: מי קידם את חוק המטרו עד עכשיו?

יוסף טייב: חוק המטרו התחיל בממשלה הזאת?

יבגני סובה: אם אין לכם פחד כזה, בואו נכניס את זה ונעביר את זה.

יוסף טייב: אזרחי ישראל לא מטומטמים.

יבגני סובה: אדוני היושב ראש, אני מעביר את זכות הדיבור ליוסי שיין.

יבגני סובה: גם אלכס קושניר ביקש להתייחס.

דוד ביטן: הכול יחסי ציבור אצלכם.

יוסף טייב: דוד היקר, גם ביום ראשון האחרון אישרה הממשלה את הרכב ועדת האיתור לבחירת רשות המטרו.

דוד ביטן: אתה יודע כמה זמן ייקח למטרו להיות מוכנה?

דוד ביטן: מחר בבוקר נכנסים למטרו הזה?

יוסף טייב: אתה לא חייב להפריע לי.

יוסף טייב: 10 שנים מהיום במקרה הטוב.

יוסף טייב: חבר הכנסת טייב, אם אתה לא מכיר את הנתונים, חבל לדבר.

יוסף טייב: מכיר.

יוסף טייב: למה לא מכיר?

דוד ביטן: למה רצתם לאשר את המינהלת?

דוד ביטן: כי זה מה שאתם רוצים.

יבגני סובה: אם אלה 4 דקות, אז בלי הפרעות.

יוסף טייב: חבר הכנסת אורבך, אני יודע שאתה עסוק וזה בסדר גמור שאתה עסוק, אבל צריך לאפשר לדבר.

ניר אורבך: אני לא מאפשר לדבר?

יוסף טייב: אתה לא מגן על המדבר.

ניר אורבך: אני אתן לך את כל הזמן שאתה צריך.

יוסף טייב: תודה רבה לך.

ינון אזולאי: יוסי טייב, כחבר הסיעה שלך אני מבקש ממך לא להפריע ליבגני סובה.

יוסף טייב: זה אני מדבר.

ינון אזולאי: ליוסי שיין אתה יכול להפריע, אין בעיה, חופשי.

נירה שפק: קודם קושניר עשה ינון אזולאי, עכשיו ינון אזולאי עושה קושניר?

ינון אזולאי: למה, קושניר ככה מתעצבן?

נירה שפק: לא.

נירה שפק: הוא מנסה להרגיע.

יוסף טייב: אנחנו מדברים כאן על הפרויקט העירוני אולי הגדול ביותר בתולדות המדינה.

יוסף טייב: לכן כל הציניות שלך, חבר הכנסת טייב - - -

יוסף טייב: שום ציניות.

יוסף טייב: דוד ביטן מכיר את הנושא יודע שבישראל אם הגלגלים לא מתחילים לזוז, וכבר הנענו את הגלגלים האלה וקיבלנו את ההחלטה בממשלה ונת"ע ממשיכה לעבוד ובהחלט כולנו מקווים שנתחיל לזוז אבל אם נעצור את הדבר הזה, שוב תהיה פגיעה משמעותית.

יוסף טייב: אתה רואה מה קורה במרחב העירוני הישראלי.

יוסף טייב: אתה רואה מה קורה באזור תל אביב, אתה רואה את הנזק החמור שיש לכלכלה הישראלית, לתחבורה הישראלית בכל ההוצאות היוצאות דופן האלה של הפקקים בכבישים, ולכן אין לנו כל סיבה כרגע לעצור בגלל גחמה כזאת או אחרת.

יוסף טייב: אני אומר לכם, מספיק עם הדבר הזה.

יוסף טייב: מספיק.

יוסף טייב: זאת פשוט בושה.

יוסף טייב: מנכ"ל נת"ע אומר השבוע שמדובר במכרז שהוא קפיצת דרך מחזון למציאות ואנחנו התחלנו לזוז.

יוסף טייב: אני מבקש מכם, אני פשוט מבקש מכם, הגיע הזמן להפסיק עם הפוליטיקה.

יוסף טייב: מספיק עם הציניות הזאת, מספיק לכרוך נושאים שאינם קשורים לפרויקט המטרו שהוא פרויקט שכולכם מסכימים עליו.

יוסף טייב: אני אומר שתניחו לזה, תזוזו קדימה, תשחררו לא רק את הפקקים אלא תשחררו את אזרחי ישראל מהעול הזה של כנסת שהיא כנסת עם פקק.

יוסף טייב: לכן אני מבקש מכם, מספיק.

יוסף טייב: הדיון הזה מבייש.

יוסף טייב: הייתה לכם שנה לשחרר את הפקק הזה.

יוסף טייב: מה הציניות הזאת שאתה מביא לנו את זה בדקה ה-90?

רם שפע: לא, זה לא נכון, אתה התנגדת לזה לאורך כל השנה ולא היה לנו רוב.

ינון אזולאי: לא היה לכם רוב?

רם שפע: אני אגלה לך סוד – לא.

יוסף טייב: אפשר להוציא עוד ועוד אנרגיה ולבזבז גם את האנרגיה הזאת על אמירות סרק, בוקי סרוקי.

קריאה: מה זה בוקי סרוקי?

ינון אזולאי: זה משהו שקשור לחירבוש.

יוסף טייב: אני אתרגם לך.

יוסף טייב: באמת יכולה להיות אווירה של חינטרוש.

יוסף טייב: ראש הישיבה שלי היה אומר שעד עכשיו לא אמרת כלום ועכשיו התחלת לדבר שטויות.

יוסף טייב: הייתה להם שנה.

יוסף טייב: לבוא עכשיו ברגע האחרון ולהתחיל להפיל על האופוזיציה?

יוסף טייב: מספיק עם המשחק הזה.

ינון אזולאי: יוסי, המורה שלי אמר שיש תקופה שהם מדברים שטויות.

ינון אזולאי: תן להם.

יוסף טייב: אני למדתי שכל הרעיון הזה של כבוד וכל הדברים האלה, לא נמצא כאן.

יוסף טייב: לכן אני אומר שוב שמספיק עם הרטוריקה, מספיק עם כל הטריקים והשטיקים, בואו נשחרר את הפקק הזה לטובת אזרחי ישראל.

יוסף טייב: תודה רבה.

ניר אורבך: תודה רבה.

ניר אורבך: אנחנו עוברים כעת להצבעות על ההסתייגויות בפרק של ההלוואות לסיעות.

ניר אורבך: אנחנו נחלק את זה למקבצים של 20.

ינון אזולאי: זה לא הולך כך.

ינון אזולאי: זה הולך לפי מקבצים.

רם שפע: אפשר התייעצות סיעתית?

ניר אורבך: לפני שנעבור להצבעה.

ניר אורבך: אנחנו יוצאים להתייעצות סיעתית עד שעה 16:22.

איתן גינזבורג: האם הבנת מה המשמעות של בוקי סרוקי?

איתן גינזבורג: זה אומר שאלה דברי הבל.

איתן גינזבורג: אלה בקבוקים ריקים.

ניר אורבך: אני מחדש את הישיבה.

ניר אורבך: אנחנו עוברים להצבעה.

ניר אורבך: הסתייגות 1 עד 20.

ניר אורבך: מי בעד? 4.

ניר אורבך: מי נגד? 6.

ניר אורבך: מי נמנע?

ניר אורבך: ההסתייגות לא נתקבלה

ניר אורבך: ההסתייגות לא התקבלה.

ארבל אסטרחן: אני רוצה לומר שחלק מההסתייגויות, אני לא מצליחה להבין אותן.

ארבל אסטרחן: למשל ההסתייגות הראשונה, סעיף קטן (ח)(2).

ארבל אסטרחן: אין סעיף כזה.

קריאה: גם הם לא יכולים להבין אותן.

ינון אזולאי: גברתי היועצת המשפטית, זה קורה כי הם העתיקו את ההסתייגויות שלי מחוק אחר.

איתן גינזבורג: אני דורש דיון בוועדת האתיקה על העתקת הסתייגויות.

איתן גינזבורג: זה בלתי מתקבל על הדעת.

ינון אזולאי: בקצב הזה יש סיכוי שעוד היום תצליח להקים את ועדת האתיקה.

ארבל אסטרחן: מה שאני אצליח להבין, אני אקריא.

רם שפע: אולי סוף סוף האופוזיציה תסכים להקים את ועדת האתיקה.

ארבל אסטרחן: אני רוצה לומר, כמו שאמרתי, שיש הסתייגויות עם סעיפים שלא קיימים.

ארבל אסטרחן: מפנים לסעיף קטן (ב)(2) אבל אין ב-(ב) חלופה (2).

ארבל אסטרחן: לא העתיקו.

ארבל אסטרחן: אלה הסתייגות שהן לנוסח, לנושא ההלוואות.

איתן גינזבורג: מה שלא ברור, יורד.

ארבל אסטרחן: אם לא ברור, יורד.

ארבל אסטרחן: אני רק אומרת שמה שלא יסתדר בתוך החוק, לא יוכנס כהסתייגות.

ינון אזולאי: הם מגישים הסתייגות שיהיה אפשר להכניס אותה בתוך החוק.

ארבל אסטרחן: כן.

ניר אורבך: אנחנו עוברים להצבעה על הסתייגויות 21 עד 40.

רם שפע: נשמח להתייעצות סיעתית אבל משמעותית.

רם שפע: אני יכול רוויזיה על ההצבעה הקודמת?

יבגני סובה: כן, רוויזיה על ההצבעה הקודמת.

וליד טאהא: אתה יכול רוויזיה על הכול.

ניר אורבך: אנחנו יוצאים להתייעצות סיעתית עד שעה 16:30.

ניר אורבך: אני מציע שאת הדיון על ועדת האתיקה נעשה בהפסקה.

דוד ביטן: אני מודיע לכם שישראל ביתנו מעולם לא קיימה כל כך הרבה התייעצויות סיעתיות.

ניר אורבך: אני מחדש את הדיון.

ניר אורבך: אנחנו עוברים להצבעה.

רם שפע: לא נימקנו.

ניר אורבך: אנחנו מצביעים על הסתייגויות ממספר 21 עד 40.

ניר אורבך: מי בעד? 2.

ניר אורבך: מי נגד? 6.

ניר אורבך: מי נמנע?

ניר אורבך: ההסתייגות לא נתקבלה

ניר אורבך: ההסתייגות לא התקבלה.

רם שפע: אי אפשר לעבור להצבעה בלי לנמק.

ניר אורבך: לפני שהתחלנו את הפרק הזה, פרק ההלוואות, אמרתי שיש 166 סעיפים.

ניר אורבך: בפרק הקודם על 200 סעיפים נתתי 10 דקות להנמקה על הכול.

רם שפע: אני לא מכיר את המודל הזה.

ניר אורבך: תכיר מודל חדש.

יבגני סובה: על איזה סעיפים אתה רוצה לעבור עכשיו להצבעה?

ניר אורבך: ממספר 41 עד 60.

יבגני סובה: אני מבקש התייעצות סיעתית.

ניר אורבך: בסדר.

ניר אורבך: התייעצות סיעתית.

ניר אורבך: חוזרים בשעה 16:37.

ניר אורבך: אני מחדש את הישיבה.

ניר אורבך: מי בעד ההסתייגות?

ניר אורבך: מי נגד?

ניר אורבך: ההסתייגות לא נתקבלה

ניר אורבך: ההסתייגות לא התקבלה.

ניר אורבך: אני עובר להסתייגויות 61 עד 80.

יבגני סובה: לפני ההצבעה, אני שוב אבקש התייעצות סיעתית.

ניר אורבך: בסדר.

ניר אורבך: התייעצות סיעתית.

ניר אורבך: אנחנו חוזרים בשעה 16:43.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות מספר 61 עד 80.

ניר אורבך: מי בעד? 2.

ניר אורבך: מי נגד?

ניר אורבך: 5.

ניר אורבך: ההסתייגות לא נתקבלה

ניר אורבך: ההסתייגות לא התקבלה.

ניר אורבך: אנחנו עוברים להצבעה ממספר 81 עד 100.

יבגני סובה: התייעצות סיעתית.

ניר אורבך: התייעצות סיעתית.

ניר אורבך: אנחנו חוזרים בשעה 16:48.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות מספר 81 עד 100 במקבץ.

ניר אורבך: מי בעד?

ניר אורבך: מי נגד?

ניר אורבך: ההסתייגות לא נתקבלה

ניר אורבך: ההסתייגות לא התקבלה.

יבגני סובה: אני מבקש רוויזיה על הצבעה קודמת.

ניר אורבך: אנחנו מצביעים על הסתייגויות 81 עד 100.

ניר אורבך: מי בעד? 4.

ניר אורבך: מי נגד?

ניר אורבך: 6.

ניר אורבך: ההסתייגות לא נתקבלה

ניר אורבך: ההסתייגות לא התקבלה.

ניר אורבך: הסתייגויות מספר 101 עד 120.

אלכס קושניר: בשעה 17:15 מתכנסת המליאה.

אלכס קושניר: החוק הראשון הוא חוק יסוד, 61 חברי כנסת, חוק הבחירות, של ועדת החוקה.

וליד טאהא: רוויזיה וגם התייעצות סיעתית.

אלכס קושניר: אני טוען שזה לא חוק רגיל.

אלכס קושניר: במצב עניינים כזה צריך לאפשר לחברי הכנסת להצביע.

ארבל אסטרחן: בזמן הצבעות במליאה אין דיון בוועדה.

ארבל אסטרחן: אם יושב ראש הכנסת מתיר לשבת, הבקשה צריכה לבוא אליו.

ארבל אסטרחן: יושב ראש הכנסת מתיר לוועדה לשבת במקביל למליאה.

אלכס קושניר: חוק יסוד?

אלכס קושניר: זה לא הגיוני.

ארבל אסטרחן: תגיד את זה ליושב ראש הכנסת.

אלכס קושניר: אני אגיד לו.

אלכס קושניר: אני גם מבקש חוות דעת של הלשכה המשפטית.

וליד טאהא: השאלה היא הפוכה.

וליד טאהא: האם הוועדה צריכה לבקש מיושב ראש הכנסת לאשר לה להתכנס.

רם שפע: היושב ראש אמור לכבד את הדיון כאן ולא לאפשר תוך כדי המליאה.

אלכס קושניר: העובדה היא שגם שם וגם פה יש הצבעות, זה לא סתם דיון כאן אלא יש כאן הצבעה על הסתייגויות.

אלכס קושניר: לא יכול להיות שזה יהיה במקביל.

ארבל אסטרחן: לא יהיו הצבעות במקביל.

ארבל אסטרחן: לא יכולות להיות הצבעות במקביל.

אלכס קושניר: זאת אומרת, ברגע שנפתחת המליאה, אין כאן הצבעות.

ארבל אסטרחן: אבל יש שם דיון.

יבגני סובה: קושניר שאל שאלה מהותית.

יבגני סובה: המשמעות בזמן ההצבעה, מה הכוונה?

אלכס קושניר: איך אנחנו יודעים שמצביעים שם?

ניר אורבך: אנחנו עושים עכשיו את הבירור.

רם שפע: אני מרגיש צורך גדול שכל הסיעה תתייעץ.

ניר אורבך: אני רוצה להגיד על מה אנחנו מצביעים.

ניר אורבך: אנחנו נצביע על הסתייגויות מספר 101 עד 120.

ניר אורבך: התייעצות סיעתית.

ניר אורבך: חוזרים בשעה 16:59.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות מ-101 עד 120.

ניר אורבך: מי בעד? 3.

ניר אורבך: מי נגד?

ניר אורבך: ההסתייגות לא נתקבלה

ניר אורבך: ההסתייגות לא התקבלה.

יבגני סובה: רוויזיה.

רם שפע: גם אני.

איתן גינזבורג: הנה הקואליציה העתידית – כחול לבן, יש עתיד, החרדים וימינה.

איתן גינזבורג: הקואליציה השנייה היא עבודה, ישראל ביתנו, המשותפת ורע"מ.

יצחק פינדרוס: ביהדות יש מושג שקוראים לו הטבת חלום.

יבגני סובה: חבר הכנסת גינזבורג חברי, זה באמת היה יכול להיעשות אם לא היו גחמות של איש אחד.

ניר אורבך: אנחנו עוברים להצבעה על הסתייגויות ממספר 121 עד 140.

רם שפע: התייעצות סיעתית.

ניר אורבך: חוזרים בשעה 17:06.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות ממספר 121 עד 140.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: 1.

ניר אורבך: ההסתייגות לא נתקבלה

ניר אורבך: ההסתייגות לא התקבלה.

ניר אורבך: אנחנו עוברים להצבעה על הסתייגויות ממספר 141 עד 166.

אלכס קושניר: התייעצות סיעתית.

ניר אורבך: אתה לא יכול לבקש.

אלכס קושניר: אני יכול לבקש.

אלכס קושניר: אני מחליף את יבגני.

ניר אורבך: אנחנו חוזרים בשעה 17:12.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות מ-141 עד 166.

ניר אורבך: מי בעד?

ניר אורבך: מי נגד?

ניר אורבך: 6.

ניר אורבך: ההסתייגות לא נתקבלה

ניר אורבך: ההסתייגות לא התקבלה.

ניר אורבך: בזאת תמה מסכת ההסתייגויות של ישראל ביתנו.

ניר אורבך: תודה לכם.

רם שפע: ארבל, מה הכוונה שרק בזמן ההצבעה לא יתנהל דיון?

רם שפע: יש דיון על הצעת חוק.

רם שפע: זאת קריאה ראשונה.

רם שפע: הדיון יכול לקחת זמן.

רם שפע: אם יש דיון שמתנהל במליאה, ברור שלא יכולה להתנהל ועדת כנסת.

ארבל אסטרחן: ישיבת ועדה בזמן ישיבת מליאה אמורה להיות דבר מאוד חריג.

רם שפע: ולכן זה לא אמור לקרות.

ארבל אסטרחן: אם יושב ראש ועדת הכנסת ביקש ויושב ראש הכנסת הסכים.

רם שפע: יושב ראש ועדת הכנסת, אתה ביקשת שבזמן הדיון במליאה תתקיים ישיבת ועדת הכנסת?

יצחק פינדרוס: יש יושב ראש כנסת עם תקדים חדש השנה שאנחנו נשתמש בו.

יצחק פינדרוס: דרך אגב, בכנסת הקודמת זה לא היה אבל בכנסת הזאת זה מתקיים.

יצחק פינדרוס: תקדים חדש.

יצחק פינדרוס: יושב ראש חדש שמאפשר דיוני מליאה ודיוני ועדה באותו זמן.

מוסי רז: זה דווקא יתרון לאופוזיציה.

יצחק פינדרוס: נכון.

מוסי רז: לאופוזיציה הנוכחית.

אלכס קושניר: ניר, במידה וזה לא נאמר, כמובן שיש רוויזיה על כל ההסתייגויות.

ינון אזולאי: אין דבר כזה.

ינון אזולאי: אתה צריך להודיע על כל הסתייגות.

רם שפע: הגשנו על כל ההסתייגויות.

אלכס קושניר: רוויזיה אני יכול להגיש.

אלכס קושניר: גם על ההצבעה האחרונה.

ניר אורבך: אנחנו עוברים לקבוצת ההסתייגויות של סיעת העבודה להצעת חוק התפזרות הכנסת ה-24, התשפ"ב-2022.

ניר אורבך: יש לנו מקבצים.

אלכס קושניר: חברים, יש הצבעות במליאה.

ינון אזולאי: אין הצבעות.

ינון אזולאי: כרגע הוא שאל.

ינון אזולאי: אין הצבעות.

ניר אורבך: עוד אין הצבעות.

יוליה מלינובסקי: יש הצבעות.

ניר אורבך: התחיל דיון.

ניר אורבך: עוד אין הצבעות.

אלכס קושניר: ברגע שיש הצבעות, מפסיקים והולכים להצביע.

ניר אורבך: כן.

ניר אורבך: לא נעשה כאן הצבעות במקביל.

ניר אורבך: ארבל תסביר איך חילקנו את המקבצים ואחר כך נחליט על הזמן.

רם שפע: אם ממש עכשיו יש הצבעה?

ניר אורבך: אנחנו בודקים את זה.

אלכס קושניר: אתה צריך לאפשר לנו להצביע.

רם שפע: כרגע גלעד קריב דיבר איתי.

יצחק פינדרוס: אתה מאמין לו?

רם שפע: אני מאמין לו.

יצחק פינדרוס: אמרת כאן שם שאי אפשר להאמין לאף מילה שיוצאת מהפה שלו.

רם שפע: הוא אמר לי שעכשיו הוא עולה לנמק את ההצבעה שלו.

יצחק פינדרוס: עולה לנמק.

יצחק פינדרוס: אמרת יפה.

ניר אורבך: אנחנו לא נעשה הצבעה עכשיו.

רם שפע: אני רוצה לשמוע מה יש לו לומר.

רם שפע: נעשה הפסקה, נשמע מה יש לו לומר, נחזור וארבל תסביר את ההסתייגויות.

ניר אורבך: מה שהוא אומר שם, מוקלט.

ניר אורבך: תארגני הקלטה.

ניר אורבך: תן לה להסביר.

ניר אורבך: אתה כבר 3 דקות מתווכח איתי.

רם שפע: אתה מאבד את הסבלנות.

ארבל אסטרחן: סיעת העבודה – ואגב, לא קיבלתי חתימות – הגישה הסתייגויות.

רם שפע: בסוף לא עושים הפסקה?

ניר אורבך: לא.

ניר אורבך: יש בעיה של חתימות.

ניר אורבך: אני לא רוצה לפסול את זה על טכני.

ארבל אסטרחן: חלק מההסתייגויות הן ממש במקבצים, הסתייגויות חלופיות.

ארבל אסטרחן: סימנתי כאן 7 מקרים.

רם שפע: מקבצים חלופיים?

ארבל אסטרחן: נכון.

רם שפע: זה בעקבות הממשלה.

רם שפע: למדנו מלפיד.

רם שפע: מקבץ חלופי.

ארבל אסטרחן: החלק הארי של החוברת שהוגשה כאן, אלה תיקונים לחוקים אחרים, לחוק הבחירות, לחוק התעמולה ולחוק המטרו.

ארבל אסטרחן: חוקים שלמים שהוכנסו לכאן.

רם שפע: נכון.

ארבל אסטרחן: אני רוצה להקריא את הנחיית היועצת המשפטית לכנסת שאומרת: "אין להגיש הצעה לתיקון שאינה קשורה כלל להצעת החוק הנדונה ולא יתקיים עליה דיון כלשהו בוועדה כגון הצעה לתקן חוק אחר בתיקון עקיף כאשר התיקון העקיף אינו קשור כלל ועיקר להצעת החוק הנדונה בוועדה.

ארבל אסטרחן: הצעת תיקון כאמור מדלגת על שלבים מהותיים בהליך החקיקה ועלולה לגרום לפגם היורד לשורש הליך החקיקה באותו עניין אם ההסתייגות תתקבל בסופו של דבר.

ארבל אסטרחן: הצעת תיקון שאין להגיש כאמור לא תידון בוועדה, לא תתקיים הצבעה ולא ייכללו ברשימת ההסתייגויות".

ארבל אסטרחן: הנושא הזה לא עבר קריאה ראשונה.

ארבל אסטרחן: אי אפשר להביא אותו לקריאה שנייה ושלישית.

יוליה מלינובסקי: מה לא עבר קריאה ראשונה?

ארבל אסטרחן: המטרו.

יוליה מלינובסקי: המטרו עבר.

ארבל אסטרחן: לא כאן.

רם שפע: הצעה טובה.

רם שפע: אני מבין את הטיעון ואני חושב שראוי שנקיים כאן עכשיו דיון על המטרו.

ארבל אסטרחן: אי אפשר בהסתייגות.

ארבל אסטרחן: אנחנו בחוק פיזור הכנסת.

ארבל אסטרחן: אי אפשר להכניס לחוק פיזור הכנסת הסתייגות שעניינה חוק הבחירות לכנסת בעניינים שלא קשורים בכלל, תעמולה או מטרו.

יוליה מלינובסקי: הכול אפשר.

יוליה מלינובסקי: ראינו שהאופוזיציה עשתה את זה.

יצחק פינדרוס: כן.

יצחק פינדרוס: אני מציע שמחר נקיים כאן דיון על המטרו.

ארבל אסטרחן: הנחיית היועצת המשפטית מה-1 באוגוסט 2021 ומאז אנחנו נוהגים לפיה.

ארבל אסטרחן: היא הופצה לכל חברי הכנסת.

יוליה מלינובסקי: אתם נוהגים לפיה מתי שנוח לחברי האופוזיציה.

יוליה מלינובסקי: היינו בדיונים שעשו איפה ואיפה.

יוליה מלינובסקי: ההנחיות האלה הן מאוד גמישות.

יוליה מלינובסקי: אני ישבתי בדיונים כאשר הוגשו הסתייגויות בכלל לא קשורות לעניין – למשל הרפורמה בכשרות – שחייבו אותי לדון בהן.

ארבל אסטרחן: דווקא שם קיבלנו הרבה תלונות על כך שחתכו הסתייגויות מהר מאוד.

יצחק פינדרוס: הורדתם הרבה מההסתייגויות שלנו.

יצחק פינדרוס: הורדתם בגלל הטיעון הזה.

ניר אורבך: אני לא יודע מה קורה בוועדות אחרות, אבל כאן אין איפה ואיפה.

ניר אורבך: אנחנו עוברים למקבץ הראשון.

אלכס קושניר: אמרת שאתה לא מצביע.

ניר אורבך: ברגע שתהיה הצבעה, אני מפסיק כאן הצבעות.

אלכס קושניר: אתה צריך להפסיק לפני כדי שנוכל להגיע לשם.

ניר אורבך: יש כאן אנשים שכל התקופה הזאת אנחנו סומכים עליהם.

רם שפע: על הצוותים המקצועיים אנחנו סומכים.

ניר אורבך: אחת מהן זאת מאירה שכולנו סומכים עליה.

אלכס קושניר: לגמרי.

אלכס קושניר: לחלוטין.

ניר אורבך: מאירה מתזמנת אותי כאן.

ניר אורבך: היא תיתן לנו כמה דקות התרעה כדי שנוכל להגיע למליאה.

ניר אורבך: אנחנו עוברים למקבץ, סעיפים 1 עד 17, מי בעד ההסתייגויות?

ניר אורבך: מי נגד?

רם שפע: לא נימקתי.

ארבל אסטרחן: הוא לא נימק.

ניר אורבך: סליחה.

יצחק פינדרוס: אני לא יודע אם אפשר לנמק תוך כדי הצבעה.

יצחק פינדרוס: אנחנו בהצבעה.

רם שפע: לא.

רם שפע: אני ביקשתי לנמק.

ניר אורבך: רם, על ה-17 הסעיפים הראשונים אני אתן לך 3 דקות לנמק.

רם שפע: וכמה על השאר?

ניר אורבך: בוא נתחיל.

ניר אורבך: נתקדם.

רם שפע: מדי פעם בתוך הדיונים אנחנו קצת שוכחים את המהות של מה שאנחנו עושים כאן ועכשיו אני מדבר בשיא הרצינות.

רם שפע: בסוף אנחנו מנהלים כאן תחת לחץ אימים ודחיפה שקשה קצת להסביר אותה.

רם שפע: פשוט שמים בצד את הפרויקט הלאומי הכי גדול שעד כה מדינת ישראל הוציאה לפועל וזה המטרו.

יצחק פינדרוס: הפרויקט הלאומי הגדול ביותר הוא להוציא את בנט מלשכת ראש הממשלה.

רם שפע: אין שום ספק פינדרוס, זה הפרויקט הלאומי הכי גדול, להוציא את בנט מלשכת ראש הממשלה אחרי שהייתה לו שנה מצוינת כראש ממשלה.

נירה שפק: העיקר שאומרים לא פרסונלי.

רם שפע: אתה יושב כאן חברי חבר הכנסת פינדרוס וביחד עם הקואליציה הנוכחית עושה הכול כדי לזרז את התהליך, כדי שהמטרו חלילה – שאמור לשרת את האנשים בכל רחבי הארץ כי ברגע שאנשים בגוש דן ייסעו בצורה הרבה יותר פשוטה עם המטרו, כמובן זה ירווח את כל שאר המדינה - עדיף להזדרז אם אפשר ופשוט לתת לפרויקט הזה ליפול.

יצחק פינדרוס: לכן אתם מעלים בשבוע הבא את מחיר החשמל והלילה את מחיר הדלק.

רם שפע: שנים של עבודה.

רם שפע: אנשים בכל המשרדים, כמובן בתחבורה, באוצר, עשרות – אם לא מאות – אנשים שעסוקים יום יום כדי לגרום לפרויקט הענק הזה לצאת לדרך ומה שקורה כאן זה שזה לא מעניין אף אחד.

רם שפע: מסתכלים בדיווחים התקשורתיים ואומרים יאללה, בואו כבר נזדרז, נלך הביתה ואם אפשר להתקזז, בכלל טוב.

יצחק פינדרוס: מי רוצה ללכת הביתה?

יצחק פינדרוס: אף אחד לא רוצה ללכת הביתה.

רם שפע: במקום זה, אולי נחזור למהות?

רם שפע: אני אומר גם לחבריי בקואליציה וגם לחבריי באופוזיציה, אולי תעצרו רגע, תלכו לראשי המפלגות שלכם ותגידו אולי נפסיק עם המשחק הזה כולנו, נעביר את המטרו ונחזור לכאן כשאנחנו מסוגלים להתקדם עם כל החקיקה המאוד חשובה שעכשיו מתנהלת במליאה.

רם שפע: גם עכשיו עולה שם חוק ויגיעו היום עוד חוקים בקריאה שנייה ושלישית ואחר כך, אם נגיע למצב של פיזור הכנסת, חילופי ראש ממשלה, כולנו נהיה שמחים אחרי שהעברנו את הדבר החשוב הזה לפני שאנחנו יוצאים למערכת בחירות מיותרת שלא היינו צריכים להגיע אליה.

רם שפע: אני מאוד מקווה שבמקום שזה ייפול על אוזניים ערלות, אנחנו באמת נזכור מה המטרה שלנו כאן.

רם שפע: אני רואה שחברי סימון דוידסון, שאני מעריך ואוהב, מקשיב לי בקשב רב.

רם שפע: את הקשבת לי לפרקים.

רם שפע: את תקועה עכשיו בוותמ"ל.

רם שפע: אגב, לא דיברתי מספיק על האזיק האלקטרוני, אחד החוקים הכי חשובים לקואליציה ולאופוזיציה.

רם שפע: באמת.

רם שפע: המון חברות כנסת שעובדות על החוק הזה כבר המון שנים ובגלל מה?

רם שפע: בגלל הפוליטיקה הצינית של יואב קיש, יריב לוין ונתניהו אנחנו פשוט לא נותנים להמון נשים את ההגנה שהן כל כך ראויות לה, שיהיה אזיק אלקטרוני שיגיד להן מתי חלילה אותו אדם שפגע בהן מנסה להתקרב אליהן.

רם שפע: לא.

רם שפע: אנחנו מעדיפים שיואב קיש יהיה מרוצה כי הוא עסוק כנראה בפריימריס שלו ולא משחרר.

יוליה מלינובסקי: לא כנראה.

יוליה מלינובסקי: בטוח.

רם שפע: צודקת.

יוליה מלינובסקי: גם קרעי וגם הוא.

רם שפע: במקום שהוא יאמר: הבנתי, הכנסת מתפזרת, השגתי את המטרה שלי ועכשיו אני אהיה מהותי לציבור.

רם שפע: אבל לא, אני תוקע את הציבור, אני לא עושה שום דבר ענייני.

רם שפע: לפחות אפשר להגיד על קיש שהוא עקבי, שהוא לא היה ענייני מהרגע הראשון.

רם שפע: אגב, דבר קטן שאמרתי כאן אתמול ובעיניי לא קיבל מספיק תשומת לב.

רם שפע: היה דיבור כאן על כך שחברי הכנסת יקבלו את יחידות המימון שלהם לפי הנוכחות.

רם שפע: אני חושב שיש כמה חברי כנסת בליכוד שיתכן שהם חייבים כסף.

אלכס קושניר: הליכוד היה מתרסק לחלוטין.

רם שפע: לדעתי יואב גלנט לא סגור על הדרך לכנסת.

רם שפע: במשך תקופה ארוכה הוא לא נוכח כאן.

רם שפע: לא מגיע לוועדות, לא מגיש שום דבר, הוא עושה סרטונים על ריצות, סרטונים מרשימים מאוד, ויכול להיות שהוא חייב הרבה מאוד כסף למדינה אם נעביר את החוק הזה שבו יחידות המימון הן לפי הנוכחות בכנסת.

רם שפע: מה אתה אומר חבר הכנסת ניר אורבך?

רם שפע: למה אתה מחייך?

רם שפע: דיברתי בשיא הרצינות.

יצחק פינדרוס: הוא משתכנע בצדקת ההסתייגות שלך.

רם שפע: נבחר ציבור שלא יודע איפה הכנסת.

ניר אורבך: חבר הכנסת רם שפע, תודה רבה.

ניר אורבך: אנחנו כעת נעבור להצבעה על המקבץ, סעיפים 1 ע 17.

רם שפע: אנחנו רוצים להתייעץ על זה.

ניר אורבך: אין בעיה.

ניר אורבך: אנחנו חוזרים לכאן בשעה 17:31.

ניר אורבך: אני מחדש את הישיבה.

ניר אורבך: אנחנו מצביעים על הסתייגות 1 עד 17 של קבוצת העבודה.

אלכס קושניר: ישראל ביתנו מצטרפת לכל ההסתייגויות של מפלגת העבודה.

יוליה מלינובסקי: אתם הצטרפתם אלינו?

רם שפע: בערך.

ניר אורבך: מי בעד קבלת ההסתייגויות?

ניר אורבך: 2.

ניר אורבך: מי נגד? 5.

ניר אורבך: ההסתייגויות לא נתקבלו

ניר אורבך: ההסתייגויות לא התקבלה.

ניר אורבך: אנחנו עוברים למקבץ השני, סעיפים 18 עד 33.

ניר אורבך: חבר הכנסת רם שפע, 3 דקות.

יוליה מלינובסקי: רם, תן לי קצת לנמק.

רם שפע: בשמחה.

שירלי פינטו קדוש: רם, תרחם עלינו.

שירלי פינטו קדוש: ניר ואני לבד כאן בהצבעות.

אלכס קושניר: את יכולה ללכת.

אלכס קושניר: יש כאן הצבעות.

רם שפע: ניר בימינה?

שירלי פינטו קדוש: נגעת בנקודה רגישה.

רם שפע: אני מגבה את ניר.

יוליה מלינובסקי: רם, אתה מסכים שאני אנמק?

רם שפע: אמרתי כן.

רם שפע: את רגועה מדי ביחס למה שחשבתי שיקרה כאן.

יוליה מלינובסקי: אני מצטערת שלא נמצאים כאן נציגי ליכוד כי הליכוד לקח את כל הכנסת עכשיו כבני ערובה לצרכים פוליטיים צרים שלו.

יוליה מלינובסקי: ניסו להפיל את התיק הזה על המפלגות החרדיות ותדרכו תקשורת נגד המפלגות החרדיות ואחר כך התברר שזה שקר, לא היה ולא נברא.

יוליה מלינובסקי: אחר כך אמרו שסמוטריץ' מתנגד בגלל העבודות בשבת אבל מתברר שבחוק בכלל אין זכר לדבר כזה.

יוליה מלינובסקי: יתרה מזאת - ניר, אולי זה יעניין אותך וישכנע אותך להצביע עם הקואליציה - כאשר ביקשו ממשרד האוצר היתרים כדי לעקוף היתרים של משרד הכלכלה, לא הסכמנו למרות שברור לכולם שיש מכונות לחפור באדמה שאי אפשר לעצור אותן.

יוליה מלינובסקי: אמרתי, לא, אני לא אפר את הסטטוס קוו, אני לא אכניס אצבע לעין לאף אחד, לכו בדרך המלך, למשרד הכלכלה, לשר הכלכלה שייתן היתרים.

יוליה מלינובסקי: אם כן, הטענה הזו גם היא ירדה מסדר היום.

יוליה מלינובסקי: אחר כך אמרו שהמשותפת נגד ואז טיבי הפתיע ומעל במת הכנסת אמר שהם בעד.

יצחק פינדרוס: כן, כי הוא קיבל תחנה בטייבה.

יוליה מלינובסקי: לא יודעת מה הוא קיבל.

יוליה מלינובסקי: ממני הוא לא קיבל שום דבר.

יוליה מלינובסקי: ממני לא קיבל שום דבר.

יוליה מלינובסקי: ניהלתי את הוועדה הזאת בצורה הכי מקצועית שאפשר.

יוליה מלינובסקי: ישבנו שעות על גבי שעות למרות כל הלחצים.

יוליה מלינובסקי: תבינו, מדובר בתקציב בגובה של 166 מיליארד שקלים.

יוליה מלינובסקי: ברור שיש אינטרסים כלכליים סופר כבדים לכל מיני חברות ממשלתיות, חברות פרטיות, קבלנים וכולי.

יוליה מלינובסקי: זה מטורף.

יוליה מלינובסקי: זה כסף שבסופו של דבר גם ייתן מנוע צמיחה למשק הישראלי.

יוליה מלינובסקי: אנחנו חייבים מהנדסים למטרו, אנחנו חייבים הרבה מאוד אנשי מקצוע שידעו גם לתחזק את המטרו.

יוליה מלינובסקי: זאת אומרת, יש כאן בשורות אמיתיות.

יוליה מלינובסקי: זה נפל לאינטרסים צרים פוליטיים של הליכוד ואגב, אף חבר כנסת לא היה כמה פעמים בדיון אבל כל אבל שעכשיו אני שומעת שמדברים נגד המטרו, זה חוק עם 70 הבנה, חוק שנכתב בשפה מקצועית קשה להבנה ואף אחד מהם אפילו לא יודע על מה מדובר.

יוליה מלינובסקי: אני שומעת אותם וזה מצחיק אותי.

יוליה מלינובסקי: בגלל כמה פעילי ליכוד ברעננה, שכולנו יודעים מי הם, הם היו כמה פעמים בדיונים וניסו לסטות מהקו, ובגלל פריימריס של קיש.

יוליה מלינובסקי: זה מטורף.

יוליה מלינובסקי: 4 מיליון אנשים בגוש דן.

יוליה מלינובסקי: זה לא רק זה אלא גם פריפריה שמתחברת, 166 מיליארד שקלים, פרויקט לאומי ובגלל פריימריס של איש אחד זה לא עובר.

יוליה מלינובסקי: אין היום בבניין מישהו אחד שמתנגד למטרו.

יוליה מלינובסקי: זאת התנגדות פוליטית לחלוטין.

יוליה מלינובסקי: אני מצפה ממך שאתה תתהפך עוד פעם ותצביע בעד המטרו.

ניר אורבך: אנחנו עוברים להצבעה על הסתייגויות 18 עד 33.

ניר אורבך: מי בעד? 2.

ניר אורבך: מי נגד?

ניר אורבך: 3.

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

אלכס קושניר: רוויזיה.

ניר אורבך: המקבץ הבא הוא מסעיף 34 עד סעיף 37.

ניר אורבך: רם, יש לך דקה וחצי.

ניר אורבך: 4 סעיפים.

רם שפע: אני רוצה לבקש להעביר את הדקה וחצי שלי לחברת הכנסת מואטי.

אמילי חיה מואטי: אני רוצה שוב להתעכב על נושא המטרו.

אמילי חיה מואטי: אני מניחה ששמעתם את זה יותר מפעם אחת.

אלכס קושניר: אבל ממך לא שמענו ולכן זה מאוד חשוב.

אמילי חיה מואטי: אני עדיין מופקעת שבדמדומי השקיעה של הקואליציה פתאום אנחנו מגלים כאן התנגדויות ואני מנסה להבין במה דברים אמורים.

אמילי חיה מואטי: זה נכון שגם מבחינה כלכלית זה הפרויקט שמבחינה תשתיתית הושקע בו הכי הרבה כסף בשנים האחרונות.

אמילי חיה מואטי: אתה יושב ומדבר על זוגות צעירים, מה ישנה את המציאות שלהם אם לא המטרו ואם לא מצב שבו הם יכולים להגיע למרכז בשלוש דקות?

אמילי חיה מואטי: היה לי חשוב לומר את הדברים האלה.

יצחק פינדרוס: אני מסכים עם כל מילה שאמרת.

אמילי חיה מואטי: נהדר.

אמילי חיה מואטי: תצביע בעד ונסיים עם זה.

יצחק פינדרוס: יש הצבעה על המטרו?

יצחק פינדרוס: אני מצביע בעד.

יצחק פינדרוס: מתחייב.

רם שפע: נשארו לנו עוד כ-20 שניות לנמק.

אלכס קושניר: אני רק רוצה לומר שההפתעה הזאת של אמילי שהיא ראתה חלק מחברי הקואליציה מצביעים נגד, זה הסיפור עצמו.

אלכס קושניר: בסופו של דבר אני או מר לכם שאין כאן קואליציה ואופוזיציה.

אלכס קושניר: חוק סופר חשוב וסופר קריטי לכולם, וכן, גם המועד חשוב.

יצחק פינדרוס: מסכים איתך.

אלכס קושניר: לכן צריך להצביע בעד החוק הזה ולהביא אותו למליאה.

אלכס קושניר: אתה יודע שאם מביאים אותו למליאה, כולם מצביעים בעד.

אלכס קושניר: לא יהיה אחד שיהיה נגד.

יצחק פינדרוס: אני בעד.

רם שפע: כל הנימוק הזה, צריך לחזור עליו שוב כי אנחנו יוצאים עכשיו להצביע.

ארבל אסטרחן: לא צריך לחזור עליו.

רם שפע: הצלצול היה בזמן הנימוק.

רם שפע: האם יש לזה התייחסות בתקנות?

ניר אורבך: זה היה בתוספת הזמן שנתתי.

ניר אורבך: אנחנו מצביעים על סעיפים 34 עד 37.

אלכס קושניר: בגלל שאנחנו צריכים להסביר לאמילי מה קורה כאן, אנחנו צריכים התייעצות סיעתית.

ניר אורבך: התייעצות סיעתית.

רם שפע: לא.

רם שפע: אם אנחנו יוצאים להצביע, זאת לא התייעצות סיעתית.

ניר אורבך: אתה תקבל את 5 הדקות של ההתייעצות הסיעתית שלך.

ניר אורבך: אני גם לא אצביע עכשיו.

ניר אורבך: כרגע אנחנו יוצאים עד 17:45.

ניר אורבך: נלך להצביע עכשיו במליאה ואחר כך תקבל 5 דקות.

יצחק פינדרוס: הוועדה נפתחת 5 דקות אחרי סיום ההצבעה במליאה.

יצחק פינדרוס: 5 דקות אחרי סיום ההצבעה יש לכם התייעצות סיעתית.

ניר אורבך: אנחנו נודיע מתי מחדשים את הישיבה ו-5 דקות אחרי החידוש תהיה הצבעה.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות ממספר 34 עד 37.

ניר אורבך: עצרנו להתייעצות סיעתית ואנחנו חוזרים לכאן בשעה 18:05.

ניר אורבך: אני מחדש את הישיבה.

ניר אורבך: אנחנו עוברים להצבעה על סעיפי הסתייגות 34 עד 37.

ניר אורבך: מי בעד? 1.

ניר אורבך: מי נגד? 4.

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

נעמה לזימי: רוויזיה.

ניר אורבך: אנחנו עוברים למקבץ הסתייגויות מספר 38 עד סעיף 47.

ניר אורבך: חברת הכנסת נעמה לזימי, שתי דקות על המקבץ הזה.

נעמה לזימי: אי מתן הלוואות למפלגות שרוצות להרוס קשרים בין-לאומיים.

נעמה לזימי: אני רוצה לדבר על מפלגות שלא כואבת להן הבטן כשנשים נרצחות, על מפלגות שתוקעות על רקע אידיאולוגי את חוק איזוק אלקטרוני, חוק שבא להציל נשים וילדים כאשר מול התוקף יש צו הרחקה.

נעמה לזימי: היום הגיעה אלישבע לתת עדות בוועדה בראשות מירב בן ארי.

נעמה לזימי: היא נתנה עדות קשה מאוד.

נעמה לזימי: אני רוצה שיואב קיש שמתנגד אידיאולוגית לחוק הזה של האיזוק האלקטרוני, יסתכל לה בעיניים, לאישה הזאת שניצלה פעם אחר פעם אחרי שהגרוש שלה רדף אותה והפר את כל צווי ההרחקה.

נעמה לזימי: אם אלה לא דיני נפשות ופיקוח נפש, אני לא יודעת מה כן.

נעמה לזימי: הגיע הזמן שהציבור ידע שזאת לא פוליטיקה ואלה לא הסכמות אלא זאת אידיאולוגיה.

נעמה לזימי: אלה אנשים שהם נגד מיגור אלימות ורצח נשים.

נעמה לזימי: בזמן שהמשרד לביטחון פנים בשנה הזאת עשה את הלא ייאמן, במשך עשור דחו את החוק הזה פעם אחר פעם, הם עוד מעזים לומר למה לא הביאו אותו בזמן שרצו שיביאו את התסקיר המאוד חשוב והמפורט הזה.

נעמה לזימי: משחקים ומשחקים ונרטיב על נרטיב אבל המציאות היא שדם נשים הפקר בליכוד ובמיוחד אצל יואב קיש.

נעמה לזימי: הציבור צריך להכיר את זה ולדעת את זה.

ניר אורבך: תודה רבה חברת הכנסת נעמה לזימי.

ניר אורבך: אנחנו עוברים להצבעות.

נעמה לזימי: התייעצות סיעתית.

ניר אורבך: התייעצות סיעתית.

ניר אורבך: חוזרים בשעה 18:12.

ניר אורבך: אני מחדש את הישיבה.

ניר אורבך: אנחנו מצביעים על מקבץ הסתייגויות מספר 37 עד 48.

ניר אורבך: מי קבלת ההסתייגויות בעד?

ניר אורבך: מי נגד?

ניר אורבך: 5.

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

נעמה לזימי: רוויזיה.

ניר אורבך: אנחנו עוברים להסתייגויות מספר 48 עד 61.

ניר אורבך: 3 דקות לנמק.

נעמה לזימי: אני רוצה לדבר על הבושה של מפלגות לחסום חוק תשתית לאומית שהושקעו בו מיליארדים בתכנונים והוא אמור לשים את ישראל בחזרה על המפה.

נעמה לזימי: 40 מיליארד שקלים בשנה מתבזבזים על הפקקים.

נעמה לזימי: זה נתון מטורף.

נעמה לזימי: הפריון הנמוך, השעבוד לשוק העובדה שכולו תחת הפקקים הבלתי נסבלים והכול יכול להיכנס לתוך תכנית שבאמת תפתור את זה, תכנית המטרו אבל יש מי שאינטרסים לאומיים הם מהם והלאה, אינטרסים ציבוריים הם מהם והלאה הם לא מתביישים ואף פעם לא כואבת להם הבטן והם רק חושבים על השררה ועל הג'ובים ועל מה הם יעשו כשהם ישבו במקום שייתן להם את הכוח לכך.

נעמה לזימי: הציבור לא מעניין אותם.

נעמה לזימי: הפקקים לא מעניינים אותם.

נעמה לזימי: לא אכפת להם אלה ששורפים זמנים בנהיגה.

יצחק פינדרוס: את השרה מעניין גובה המזגן ברכבת.

נעמה לזימי: עם כל הכבוד, השרה היא זו שנלחמת על החוק הזה ואתה יודע את זה.

נעמה לזימי: אתם אלה שמכשילים אותו.

יצחק פינדרוס: שנה שלמה, חוץ מנזקים, היא לא עשתה כלום.

נעמה לזימי: אתם אלה שמכשילים אותו.

ניר אורבך: חבר הכנסת פינדרוס, תן לחברת הכנסת לזימי לסיים.

ניר אורבך: זה לא דיבור.

נעמה לזימי: חוק תשתית לאומית הוא לא עניין של אופוזיציה וקואליציה.

יצחק פינדרוס: שרה כושלת.

נעמה לזימי: אני מזכירה לך פינדרוס שאתם אמרתם כל הזמן שברגע שתפילו את הממשלה, כבר לא יהיה אכפת להם להעביר כל מיני דברים.

נעמה לזימי: אז הנה, יש פיזור כנסת ועדיין אכפת לכם.

נעמה לזימי: איזוק אלקטרוני.

יצחק פינדרוס: אנחנו בעד.

נעמה לזימי: רצינו להציל נשים.

יצחק פינדרוס: אנחנו בעד.

נעמה לזימי: אז תשכנע את יואב קיש שמתנגד אידיאולוגית.

יצחק פינדרוס: יש לכם רשימת חוקים.

יצחק פינדרוס: תורידו.

נעמה לזימי: הגיע הזמן שנוציא את ישראל מהפקק וניתן תקווה לכלכלה הרבה יותר איכותית, לפריון גבוה יותר.

נעמה לזימי: כולנו יודעים על ההפסד הכלכלי שנה אחרי שנה בגלל הפקקים.

נעמה לזימי: הנתונים האלה ידועים לכולנו.

נעמה לזימי: אני חוזרת ואומרת פינדרוס, 40 מיליארד שקלים בשנה נשרפים בכלכלה הישראלית בגלל פקקים.

יצחק פינדרוס: דמגוגיה זולה.

יצחק פינדרוס: שם דבר לא נשרף.

שלמה קרעי: גם את הולכת לשרוף כמה מיליונים בארבעת החודשים הקרובים.

נעמה לזימי: זאת האמת.

נעמה לזימי: תתבייש קרעי.

נעמה לזימי: פוליטיקה קטנה פעם אחר פעם.

נעמה לזימי: אין לכם בושה.

נעמה לזימי: אין לכם שום דבר שקשור למצפון ואידיאולוגיה.

נעמה לזימי: אתם איבדתם את זה.

שלמה קרעי: תגידי, את נורבגית שאת בארבעה חודשים הולכת לבזבז מאות אלפי שקלים.

שלמה קרעי: גם את הולכת לבזבז מאות אלפי שקלים בחודשים הבאים.

נעמה לזימי: איך אתה לא מתבייש לדבר על נורבגי כשחברי הכנסת אצלכם, כמו יואב גלנט, לא יודעים מה זה מליאה ולא יודעים מה זה ועדות.

ניר אורבך: תודה רבה חברת הכנסת נעמה לזימי.

ניר אורבך: אנחנו עוברים להצבעה על ההסתייגויות מספר 48 עד 61.

נעמה לזימי: התייעצות סיעתית.

שלמה קרעי: על הסעיף הזה לא הייתה התייעצות סיעתית?

ניר אורבך: על 48 עד 61, לא.

ניר אורבך: חוזרים בשעה 18:20.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות מספר 48 עד 61.

ניר אורבך: מי בעד? 1.

ניר אורבך: מי נגד? 6.

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

נעמה לזימי: רוויזיה.

ניר אורבך: אני אקריא את הסעיף הרלוונטי בגינו החלטנו להוציא את ההסתייגויות.

ניר אורבך: אמרנו את זה כבר בדיון לפני שיצאנו למליאה אבל חברת הכנסת נעמה לזימי כאן ולכן אני חוזר על כך: "בהתאם להנחיה של הייעוץ המשפטי של הכנסת אין להגיש הצעה לתיקון שאינה קשורה כלל להצעת החוק הנדונה ולא התקיים עליה דיון כלשהו בוועדה כגון הצעה לתקן חוק אחר בתיקון עקיף כאשר התיקון העקיף אינו קשור כלל ועיקר להצעת החוק הנדונה בוועדה.

ניר אורבך: הצעת תיקון כאמור מדלגת על שלבים מהותיים בהליך החקיקה ועלולה לפגוע בשורש הליך החקיקה באותו עניין אם ההסתייגות תתקבל בסופו של דבר ותיכלל בנוסח החוק".

ניר אורבך: לכן, כל ההסתייגויות עכשיו ועד הסתייגות 71 בעמוד שלפני אחרון יורדות.

ניר אורבך: אנחנו הולכים על הסתייגויות 71 עד 101.

ניר אורבך: אני מבין שאת ההנמקה להסתייגויות תציג לנו חברת הכנסת אמילי מואטי.

מוסי רז: אמילי, דברי על יחסי החוץ של ישראל.

קריאה: אמילי, קודם מטרו, מאיפה זה הגיע, מאין המילה ובאיזו שפה זה.

אמילי חיה מואטי: בהזדמנות חגיגית זאת חשוב לי לדבר דווקא על יחסי החוץ.

אמילי חיה מואטי: יש מונח בפמיניזם שהביאה לחיינו הפמיניסטית קתרין מקינון.

אמילי חיה מואטי: נשים מגיל מאוד צעיר חיות תחת נקודת המבט הגברית.

אמילי חיה מואטי: כל מהלך שלנו וכל הקיום שלנו הוא אותה נקודת מבט מקטינה, לעתים מרסקת.

אמילי חיה מואטי: החיים שלנו כנשים, תחת נקודת המבט הגברית.

אמילי חיה מואטי: גם אם זה יוצר תסכול, זה תמיד להיות תחת אותה נקודת מבט מקטינה ולעתים מרסקת.

אמילי חיה מואטי: חבר הכנסת פינדרוס, אני יודעת שנקודת המבט הפטריארכלית, אתה חי איתה יום יום ושלם איתה.

יצחק פינדרוס: נכון.

אמילי חיה מואטי: ההנחה היא שאימצנו באופן כל כך מוחלט את הדיכוי הזה שאנחנו מסוגלות להגיד לעצמנו אמירות כמו אני מסתובבת על עקבים כי אני אוהבת את זה, אני מתאפרת בשביל עצמי, אני מורטת שערות ברגליים כי זה חשוב לי, מבלי להבין כמה הדיכוי חדר לנו למחזור הדם וכמה בסופו של דבר אנחנו מוצאות את עצמנו האישה כפי שהפטריארך רואה אותה ולא כפי שראוי שאנחנו נראה את עצמנו.

אמילי חיה מואטי: קתרין מקינון הייתה פמיניסטית רדיקלית, עודנה תודה לאל.

יצחק פינדרוס: כמה קולות זה מביא לפריימריס במפלגת העבודה השטויות האלה?

אמילי חיה מואטי: אגב, אני מאמינה בפמיניזם שהוא ליברלי שאומר שלא צריך להפוך את המוסד הקיים.

אמילי חיה מואטי: היא האמינה גם בבתי משפט נפרדים לנשים ולגברים.

אמילי חיה מואטי: כאמור, עדיין מאמינה.

אמילי חיה מואטי: אני חושבת שבלי גברים אי אפשר לעשות מהפכות ושהדרך לשנות את המציאות היא דווקא להצטרף ולנסות לחשוב מה עושים ביחד כי אני גם מאמינה שחברה שוויונית, חבר הכנסת פינדרוס, היא טובה גם לגברים וגם לנשים משום ששוויון כידוע הוא אף פעם לא נגד מישהו אלא הוא תמיד בעד כולם.

אמילי חיה מואטי: ככל שכולנו נחזיק ידיים – עד כמה שניתן להחזיק ידיים, חבר הכנסת פינדרוס ואורבך - ככל שכולנו נחוש שאנחנו באותו צד של ההיסטוריה ונפעל יחד לשינוי המנגנון הפטריארכי הכול כך דורסני שאנחנו חיים בו, כך ייטב לכולנו, לדור הבא, לבנות שלנו למשל, לנכדות שלנו.

אמילי חיה מואטי: תודה רבה.

אמילי חיה מואטי: שמחתי מאוד להציג את ההסתייגות הזאת.

אמילי חיה מואטי: ברשותכם, אם אתם בעניין של יחסי החוץ של ישראל ולמה קוראים למטרו מטרו, אני מאוד אשמח.

אמילי חיה מואטי: אני ממליצה גם לקרוא את הספר של ז'ורז' פרק לשון, שם הוא מספר על תכנון קווי האוטובוס בפריז, איך למשל כל הקווים שנגמרים ב-3 הם קווים שנוסעים מזרחה, כל הקווים שנגמרים ב-8 הם קווים שנוסעים לכיוון מונפרנס וכולי.

אמילי חיה מואטי: אני מאוד שמחה להמליץ על ההמלצה התרבותית יוצאת הדופן הזאת.

ניר אורבך: תודה רבה.

ניר אורבך: זה באמת היה מרתק.

ניר אורבך: נעבור כעת להצבעות על הסתייגויות מספר 71 עד 100.

ניר אורבך: מי בעד?

ניר אורבך: מי נגד?

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

יצחק פינדרוס: אני חושב שחבר הכנסת אמילי מואטי שיקפה את מה שאמרתי קודם.

יצחק פינדרוס: מכיוון ששרת התחבורה, במקום לעסוק בתחבורה במשך שנה עסקה בדיוק בפילוסופיה שאמילי דיברה עליה, זאת בדיוק הבעיה של מדינת ישראל.

אמילי חיה מואטי: פינדרוס, עם כל הכבוד, ויש כבוד, הסוגיות הפמיניסטיות האלה הן כל כך משמעותיות.

יצחק פינדרוס: אני מסכים.

יצחק פינדרוס: שרת המגדר.

יצחק פינדרוס: שרת המין הנשי.

יצחק פינדרוס: זה מה שהתכוונתי.

יצחק פינדרוס: אבל לא שרת התחבורה.

יצחק פינדרוס: שרת המגדר זה בסדר גמור.

יצחק פינדרוס: היא עסוקה כל היום בכבישות ומזגניות במקום לדאוג לתחבורה.

אמילי חיה מואטי: אני שאומר חבר הכנסת אמסלם, אני אסביר.

אמילי חיה מואטי: הדברים יכולים לדור בכפיפה אחת.

יצחק פינדרוס: אני מסכים.

יצחק פינדרוס: ברור.

אמילי חיה מואטי: לא צריך לתעדף.

יצחק פינדרוס: לא אמרתי לתעדף.

יצחק פינדרוס: אמרתי שבזה היא עסקה במקום לעסוק בתחבורה.

איתן גינזבורג: תודה רבה חברי הכנסת.

איתן גינזבורג: אנחנו עוברים להסתייגויות הבאות.

ניר אורבך: כן.

ניר אורבך: תודה רבה.

אמילי חיה מואטי: התייעצות סיעתית.

איתן גינזבורג: אין על מה.

איתן גינזבורג: הייתה הצבעה.

אמילי חיה מואטי: אני בינתיים עסוקה בוועדות בהן אני חברה, ועדת החינוך וועדת חוץ וביטחון.

ניר אורבך: איפה מוסי?

ניר אורבך: הסיכום שאנחנו נותנים לו אפשרות להציג את זה.

מירב בן ארי: אבל הוא לא כאן.

ניר אורבך: אם לא היית כאן, לא הייתי מחכה לך שתי דקות?

מירב בן ארי: מה השלב הבא?

איתן גינזבורג: יש את ההסתייגות של מוסי ואז נתחיל עם ההסתייגויות של המשותפת.

אמילי חיה מואטי: גבירותיי ורבותיי, החוק למדעי הרוח המידלדל של האוניברסיטאות בישראל.

צבי האוזר: אולי נרחיב על המטרו האחרון.

צבי האוזר: הסרט האחרון.

אמילי חיה מואטי: עכשיו הזמן לדבר על גיבורות נעוריי.

אמילי חיה מואטי: קתרין דנב.

אמילי חיה מואטי: יפהפיית היום.

אמילי חיה מואטי: זה לא המקום לדבר אחרי שאמרתי לו לא לומר את המילה שאסור לומר בוועדות אבל זה בהחלט סרט מומלץ של בונואל.

אמילי חיה מואטי: חבר הכנסת פינדרוס, אני מאוד ממליצה לצפות בו.

אמילי חיה מואטי: בפילמוטק בפריז עושים עכשיו הומאז' לקתרין דנב ובסינמטק של פריז עושים הומאז' לרומי שניידר.

צבי האוזר: אני דיברתי על המטרו האחרון.

צבי האוזר: אנחנו בהסתייגויות על המטרו.

אמילי חיה מואטי: בואו נדבר על שיטת הפריימריז.

אמילי חיה מואטי: מעניין את כולם, לא?

ניר אורבך: אנחנו עוברים כעת להסתייגויות של הרשימה המשותפת.

יצחק פינדרוס: הם לא כאן.

ארבל אסטרחן: חבר הכנסת אוסאמה סעדי הגיש מראש רשימה של 9 הסתייגויות.

ארבל אסטרחן: הוא לא נמצא כאן.

ארבל אסטרחן: אפשר להצביע עליהן.

ניר אורבך: תני לי את רשימת ההסתייגויות.

ניר אורבך: אנחנו מצביעים על כל הסתייגות בנפרד?

ארבל אסטרחן: אפשר ביחד.

ארבל אסטרחן: הן ממש חלופיות.

ניר אורבך: ההסתייגויות הן:

ניר אורבך: חוק זה לא ייכנס לתוקף אלא לאחר ביטול ועדת הקבלה.

ניר אורבך: חוק זה לא ייכנס לתוקף אלא לאחר הכרה ביישוב דהמש.

ניר אורבך: חוק זה לא ייכנס לתוקף אלא לאחר ששרת הפנים תחתום על צו להכריז על כפר כנא כעיר.

ניר אורבך: חוק זה לא ייכנס לתוקף אלא לאחר ששרת הפנים תחתום על כל המלצות הוועדות הגיאוגרפיות שעל שולחנה.

ניר אורבך: אלה למעשה שלוש הסתייגויות.

ניר אורבך: מי בעד ההסתייגויות?

ניר אורבך: מי נגד?

ניר אורבך: 7.

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

ניר אורבך: יש לנו עוד הסתייגויות של המשותפת?

ארבל אסטרחן: לא.

ניר אורבך: אנחנו יוצאים להפסקה.

ניר אורבך: בשעה 19:05 אנחנו נצביע על הרוויזיות ועל הנושאים החדשים.

ניר אורבך: אני מחדש את הישיבה.

ניר אורבך: אנחנו מסיימים את החלק האחרון של ההסתייגויות.

ניר אורבך: רע"מ הגישה.

ניר אורבך: אני רואה שזה הוגש לפי קבוצות.

ארבל אסטרחן: יש שם הרבה הסתייגויות חלופיות.

ניר אורבך: אנחנו נלך לפי מקבצים.

ניר אורבך: אנחנו עוברים להסתייגויות של סיעת רע"מ.

ניר אורבך: יש לנו כאן מספר סעיפים.

ניר אורבך: על כל קבוצה ניתן כמה דקות לנמק.

ניר אורבך: חבר הכנסת ווליד טאהא, אתה מנמק?

וליד טאהא: כן.

ניר אורבך: על כל מקבץ נעשה הצבעה נפרדת.

ניר אורבך: אנחנו כרגע מדברים על תיקון סעיף 2, הסתייגויות 1 עד 14.

וליד טאהא: תודה רבה היושב ראש.

רם שפע: יואב קיש מתנגד ל-98.

רם שפע: חבר הכנסת קיש, אתה בעד או נגד 98?

ניר אורבך: תמיד התנגדנו, לכל אורך הכנסת הזאת, לשימוש הנרחב שנעשה בסעיף 98.

רם שפע: אמרתי עכשיו ברדיו שנחזור אחרי כמה חודשים ואם המטרו חלילה לא יעבור, אז אנחנו שוב נקבל את הקרדיט על המטרו.

רם שפע: זאת תהיה נקמה מתוקה בשמחה רוטמן.

שמחה רוטמן: בוא נגיד שאם אתם תחזרו עוד כמה חודשים, זאת תהיה הבעיה הכי קטנה שלי.

וליד טאהא: תודה רבה היושב ראש.

וליד טאהא: רבותיי, אתם רואים כמוני שהאופוזיציה נבהלת מפיזור הכנסת והיא בעצמה מנסה למצוא דרכים להימלט מהגזרה שהיא הביאה עליכם הקואליציה.

וליד טאהא: אתם לא הצלחתם, למרות כל ההסתה שלכם, למרות כל ההשתלחויות, למרות כל השקרים, למרות כל הצעדים הלגיטימיים והלא לגיטימיים כדי להכשיל את עבודת הקואליציה.

וליד טאהא: לא הצלחתם.

וליד טאהא: עד שזה לא בא מתוך הקואליציה בהסכמה, אתם רק ניסיתם.

שמחה רוטמן: אותו דבר קרה גם בחוק האזרחות.

שמחה רוטמן: גם בחוק האזרחות, עד שהקואליציה לא תמכה, לא הצלחנו להעביר את החוק כמו שצריך.

שמחה רוטמן: באמת רציתי להגיד לך תודה על זה.

וליד טאהא: זה לא דומה.

וליד טאהא: הפעם הקואליציה הביאה לך את החבילה.

וליד טאהא: אתה היית צופה מהצד והקואליציה הביאה לך את כל החבילה.

וליד טאהא: אנחנו מנסים להכניס לתוך ההסכמות, או בעיקר היעדר ההסכמות, חוקים טובים לכלל אזרחי המדינה.

וליד טאהא: חוק המטרו הוא חוק טוב כי הוא פותר הרבה מאוד בעיות של פקקי ענק אליהם נקלעים עשרות אלפי אזרחים וסובלים מהפקקים במשך כל שעות היום.

וליד טאהא: רק מהחשש לקרדיט מי הביא את זה, מי הצליח לעשות את זה - היה להם את כל הזמן שבעולם לתכנן פרויקט כזה ולהתחיל בו, אבל לא עשו זאת ועכשיו הם מפחדים שחס ושלום מישהו אחר ייקח קרדיט על פרויקט כזה גדול.

וליד טאהא: זה לגבי המטרו.

וליד טאהא: לגבי חוקים אחרים.

וליד טאהא: יש לנו חוק שהוא חוק אלמנטרי ממדרגה ראשונה.

וליד טאהא: חוק שבא להסדיר את עבודת המכון לרפואה משפטית באבו כביר.

וליד טאהא: החוק הזה עבר בקריאה ראשונה בוועדה ונשאר רק להעביר אותו בקריאה ראשונה במליאה כדי לשמור על דין רציפות.

וליד טאהא: היות והחוק הזה הולך לשרת את האזרחים הערבים של המדינה, כמו תמיד יואב קיש והמפלגה שלו מתנגדים בכל תוקף להביא אותו במסגרת ההסכמות כי מה אכפת להם מהאזרח הערבי, בין אם הוא חי ובין אם הוא מת?

וליד טאהא: באמת לא היה אכפת להם מהאזרחים הערביים במשך עשרות שנים.

וליד טאהא: כן אכפת להם לקושש קולות אצל האזרחים הערביים ולהתחיל להתרפס בפני דלתות ולמזוג קפה אבל לשרת את החברה הערבית הם לא ידעו.

וליד טאהא: אנחנו עשינו את זה במסגרת הקואליציה במשך שנה.

וליד טאהא: במשך שנה שלמה הם הפעילו נגדנו מכונת שקרים ארסית, הסתה, אפילו התרת דם, האשמות.

וליד טאהא: מה לא אמרו עלינו?

וליד טאהא: יש להם איתנו בעיה אחת ויחידה והיא שהם לא רוצים ש-1,7 מיליון אזרחים ערביים יגיעו אי פעם לעמדות השפעה במגרש הפוליטי הישראלי.

וליד טאהא: הם רוצים אותנו מאחור על ספסלי האופוזיציה, על השוליים שבשוליים של הפוליטיקה הישראלית.

וליד טאהא: אני אומר לכם שהם יכולים להתקומם, לכעוס, להתפוצץ אבל אנחנו לא נניח לכם להדיר את החברה הערבית ולהוציא אותה ממעגל ההשפעה.

וליד טאהא: בתוך כל ההסתייגויות יש לי סוגיה אחת שאני להכניס אותה אל תוך סדר ההצעות שבתוך הצעת החוק.

וליד טאהא: אני מדבר על סעיף 2 בו יש שתי גרסאות במועד הבחירות לכנסת ה-25 – ב-15 באוקטובר או ב-1 בנובמבר.

וליד טאהא: אני רוצה להוסיף את הגרסה השלישית שהיא 8 בנובמבר.

וליד טאהא: לא להיות רק עם שתי גרסאות אלא עם שלוש גרסאות.

ניר אורבך: גם חבר הכנסת קושניר הציע את התאריך הזה.

שמחה רוטמן: שיתוף הפעולה בין ישראל ביתנו לבין רע"מ מבורך תמיד.

וליד טאהא: לא ידעתי, אבל אני בעד.

רם שפע: חלקים מההנמקה לא הבנתי.

ניר אורבך: בקבוצת ההסתייגויות הבאה, חבר הכנסת ווליד טאהא יקבל עוד זכות דיבור.

ניר אורבך: אנחנו עוברים להצבעה על הסתייגויות מספר 1 עד 14.

ניר אורבך: מי בעד?

יבגני סובה: התייעצות סיעתית.

מירב בן ארי: אמרת מי בעד.

רם שפע: אבל זאת התייעצות חשובה.

יבגני סובה: אמרתי מראש.

יבגני סובה: אני תמיד מחכה שהוא יגיד על מה ההצבעה.

מירב בן ארי: אמרת מי בעד.

יבגני סובה: אני ביקשתי התייעצות סיעתית אבל אני מחכה שהוא יגיד על מה ההצבעה.

יבגני סובה: לכן חיכיתי לסוף דבריו.

רם שפע: מירב, הפעם זאת התייעצות מאוד מהותית.

שמחה רוטמן: הפעם, בניגוד להתייעצויות הקודמות.

שמחה רוטמן: את ההתייעצות הזאת הם עושים על המטרו.

שמחה רוטמן: הקודמות לא היו על המטרו.

רם שפע: לא.

רם שפע: כל פעם זה על תחנה אחרת.

ניר אורבך: 5 דקות התייעצות סיעתית.

ניר אורבך: חוזרים להצבעה בשעה 19:20.

ניר אורבך: אני מחדש את הישיבה.

ניר אורבך: אנחנו מצביעים על הסתייגויות מספר 1 עד 14.

ניר אורבך: מי בעד?

ניר אורבך: מי נגד?

ניר אורבך: 5.

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

יבגני סובה: רוויזיה.

אלכס קושניר: כולם מצטרפים לרוויזיות של כולם.

ניר אורבך: הסתייגויות 1 עד 26.

וליד טאהא: אני מוותר על ההנמקה.

וליד טאהא: אתה יכול לגשת להצבעות.

יבגני סובה: אבל לי יש התייעצות סיעתית.

רם שפע: אפשר שגם מישהו אחר ינמק.

ניר אורבך: בשעה 19:26 חוזרים להצבעה.

ניר אורבך: אני מחדש את הישיבה.

ניר אורבך: אנחנו מצביעים על תיקן סעיף 4, על המקבץ השני, הסתייגויות 1 עד 26.

ניר אורבך: מי בעד? 3.

ניר אורבך: מי נגד?

ניר אורבך: 6.

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

ניר אורבך: אנחנו עוברים לתיקון מספר 5, הסתייגויות מספר 1 עד 51.

ניר אורבך: חבר הכנסת ווליד טאהא ויתר על ההנמקה.

ניר אורבך: אנחנו עוברים להצבעה.

ניר אורבך: מי בעד?

יבגני סובה: התייעצות סיעתית.

שמחה רוטמן: הוא אמר מי בעד.

ניר אורבך: התחלתי את ההצבעה.

יבגני סובה: אני אומר לך כל פעם שאני רוצה התייעצות סיעתית לפני כל הצבעה.

ניר אורבך: בסדר.

ניר אורבך: מי נגד?

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

ניר אורבך: יש לנו עוד שני נושאים קטנים לפני שנעבור לרוויזיות.

ניר אורבך: חבר הכנסת אוסאמה סעדי וחבר הכנסת מוסי רז.

ניר אורבך: אני מבין שההסתייגות נפסלה על ידי הייעוץ המשפטי.

מוסי רז: אני לא אתווכח על הפסילה.

ניר אורבך: אנחנו נותנים לך 5 דקות לנמק.

מוסי רז: ההסתייגות שהצעתי בעיניי רלוונטית מאוד לחוק ועניינה הורדת אחוז החסימה.

מוסי רז: אני רוצה להזכיר מה קרה כאן.

מוסי רז: כשעלה אחוז החסימה, יש לי ציטוטים מאנשים מאוד מכובדים שאני מאוד מעריך אותם, ביניהם יאיר לפיד, אביגדור ליברמן ורבים אחרים בבית הזה, הבטיחו – או בעצם אמרו – שמטרת העלאת אחוז החסימה הוא צמצום מספר הסיעות בכנסת והפיכה לגושים גדולים.

מוסי רז: כל מי שיודע לספור רואה שקרה בדיוק הפוך.

מוסי רז: יש היום יותר סיעות בכנסת מכפי שהיה לפני שהעלו את אחוז החסימה, לא הרבה יותר, 13 במקום 12, אבל הסיעות יותר מפוצלות מכפי שהיה אז.

מוסי רז: הסיעה הראשונה בגודלה נשארה באותו גודל, הסיעה השנייה בגודלה בגודל קטן יותר.

מוסי רז: זאת אומרת, ההבטחה לצמצום מספר הסיעות התבררה כלא נכונה.

מוסי רז: ההבטחה לזה שיהיו גושים יותר גדולים, התברר כלא נכונה.

מוסי רז: נאמר – עד עכשיו זה מופיע באתרים של חלק מהמפלגות הפוליטיות, ביניהן מפלגות מאוד קרובות אלי – לא העבודה, חלילה - שזה יוביל ליציבות במערכת הפוליטית.

מוסי רז: "ארץ נהדרת" לא יכלה לחשוב על הזיה גדולה מזו.

אוסאמה סעדי: ראינו שבשנתיים האחרונות היו חמש מערכות בחירות.

אוסאמה סעדי: זאת היציבות.

מוסי רז: זה מה שאני אומר.

מוסי רז: חמש מערכות בחירות בתוך שלוש שנים.

שמחה רוטמן: אתה יודע מה הבעיה?

שמחה רוטמן: אני רוצה להצטרף להנמקה שלך כי כשהעלו כאן, אני ישבתי כאן כנציג ארגון ואמרתי שזה בדיוק מה שיקרה.

מוסי רז: אנחנו התנגדנו גם אז.

מוסי רז: אני רוצה לציין כדי שנבין על מה מדובר.

מוסי רז: ישראל ביתנו, סיעה מאוד חשובה בכנסת שתמכה בהעלאת אחוז החסימה, בפעם הראשונה שהתמודדה קיבלה 2.6 אחוזים מהקולות.

מוסי רז: זאת אומרת, אולי לא הייתה כאן היום איתנו אם היה אז אחוז החסימה הדרקוני האנטי דמוקרטי הזה.

מוסי רז: ש"ס, סיעה מאוד חשובה בכנסת, בפעם הראשונה שהתמודדה קיבלה 3.1 אחוזים מהקולות.

מוסי רז: זאת אומרת, אם אז היה אחוז החסימה אנטי דמוקרטי שקיים היום, כנראה לא הייתה יושבת איתנו בכנסת הזאת.

מוסי רז: הבית היהודי, שאני מניח שאתה גם הצבעת בעדו אדוני היושב ראש בשנת 2009, קיבלה 3 אחוזים בשנת 2009, זאת אומרת, האימא המולידה גם של הציונות הדתית וגם של ימינה, היא לא הייתה יושבת איתנו בבית הרחב.

מוסי רז: מישהו יכול לדמיין את הבית הזה בלי הציונות הדתית במובן הרחב?

שמחה רוטמן: אי אפשר.

שמחה רוטמן: אפילו אסור לדמיין.

אמילי חיה מואטי: אי אפשר לעמוד מול האנציקלופדיה המהלכת מוסי רז.

מוסי רז: אגב, גם מרצ, גם חד"ש, גם סיעות רבות אחרות.

מוסי רז: לו היה אחוז החסימה הזה קיים איתנו מזמן, ספק אם היינו יכולים לקרוא לעצמנו דמוקרטיה.

מוסי רז: על מה אנחנו מתעקשים?

מוסי רז: מדוע אנחנו מתעקשים להדיר מהכנסת קבוצות?

מוסי רז: מדוע אנחנו מתעקשים לצמצם את הדמוקרטיה?

מוסי רז: זה הרי לא הוביל ליציבות אלא זה עשה הפוך מיציבות.

מוסי רז: זה לא הוביל לצמצום הגושים, זה לא הוביל למפלגות גדולות, זה לא הוביל לצמצום מספר הסיעות.

מוסי רז: מדוע אנחנו מתבצרים בעמדה המיושנת הזאת שנכשלה.

מוסי רז: מדוע לא ניתן לבוא ולומר שהבנו את העניין, אנחנו הולכים לבחירות חמישיות שיובילו לבחירות שישיות ובין השאר בגלל ההוראה הדרקונית, האנטי דמוקרטית הזאת שצריך לבטל אותה.

מוסי רז: אני חושב שטוב נעשה אם נבטל אותה.

מוסי רז: אני רוצה להוסיף עוד משהו לקראת סיום דבריי.

מוסי רז: זאת לא עמדה קונייקטוראלית שלי, זו עמדה שהייתה גם של זהבה גלאון ראשת מרצ שהציעה את הצעת החוק הזאת, גם אני הצעתי אותה בכנסת ה-20.

מוסי רז: אני רוצה לומר עוד דבר.

מוסי רז: הורדת אחוז החסימה לא טובה ל-מרצ.

מוסי רז: מרצ הגיעה ל-6 מנדטים בזכות אחוז החסימה כי אנשים באו להציל אותה אבל היא טובה לדמוקרטיה הישראלית.

מוסי רז: היא תהפוך אותנו לדמוקרטיה טובה יותר ויציבה יותר.

אמילי חיה מואטי: כי חסרות לנו מפלגות.

מוסי רז: או שלא הקשבת לדברים או שהחלטת.

מוסי רז: העלאת אחוז החסימה הגדילה את מספר המפלגות.

מוסי רז: זה כמו שתגידי לי ש-2 ועוד 2 זה 1.

מוסי רז: יש גבול למה שאפשר לומר בוועדה.

מוסי רז: זה ממש לא ראוי שאמרת את זה.

אמילי חיה מואטי: את מה אמרתי?

מוסי רז: את זה שעכשיו עשית הכחשת מציאות.

אמילי חיה מואטי: מה הוא רוצה?

מוסי רז: אמרת משהו שעובדתית הוא לא נכון.

אמילי חיה מואטי: ככל שאתה מנמיך את אחוז החסימה.

מוסי רז: עובדה שלא.

מוסי רז: מה שאת אומרת זה פייק מוחלט.

אמילי חיה מואטי: מוסי, אני תומכת בך.

אמילי חיה מואטי: אני לא מבינה מה אתה רוצה.

אמילי חיה מואטי: לא דיברנו בטלפון לפני יומיים ואמרתי שאני תומכת?

אמילי חיה מואטי: מה אתה רוצה מהחיים שלי?

אמילי חיה מואטי: אני חושבת שהכנסת לא סובלת ממחסור בסיעות ולכן יכול להיות שמה שצריך לעשות זה לחבר בין מפלגות ולא לפלג עוד יותר לכל מיני תתי-מפלגות.

אמילי חיה מואטי: זה מה שאמרתי, אז מה אתה משתולל?

ניר אורבך: חבר הכנסת מוסי רז, תודה.

ניר אורבך: חבר הכנסת אוסאמה סעדי, 10 דקות.

אוסאמה סעדי: אדוני היושב ראש, ארבל, אני חושב שמה שעשה הייעוץ המשפטי – ארבל, עם כל הכבוד ועם כל ההערכה – זה מעשה שלא ייעשה.

ארבל אסטרחן: אני אתייחס.

אוסאמה סעדי: אני הייתי כאן מתחילת ההנמקות להסתייגויות ושמעתי את כל ההסתייגויות של מפלגת ישראל ביתנו וכל ההנמקות היו בעניין חוק המטרו.

אוסאמה סעדי: גם אם תסתכלי בהצעות, לא ראיתי שהן קשורות כהוא זה לחוק ההתפזרות ולא ראיתי שפסלתם.

אוסאמה סעדי: תסתכלי ותגידי לי איזו הנמקה.

אוסאמה סעדי: נכון שעשיתם מקבצים וגם את שלנו היה אפשר לעשות במקבצים.

יצחק פינדרוס: הורידו להם.

אוסאמה סעדי: לישראל ביתנו?

יצחק פינדרוס: הורידו להם.

יצחק פינדרוס: בטח.

אוסאמה סעדי: הייתי כאן.

מירב בן ארי: אני כאן משעה 6:00 בערב ואתה לא היית.

אוסאמה סעדי: אני אומר שכאשר אנחנו מגישים הסתייגויות שקשורות לחוקים אחרים, זה תמיד היה – ואני מזכיר לכולנו שגם בתקציב שמגישים - כל מפלגה מגישה הסתייגויות, בין אם אלה שבשלטון והיו באופוזיציה ובין אם אלה באופוזיציה והיו בשלטון, תמיד מגישים על חוקים שאפשר לראות את זה.

אוסאמה סעדי: מה אתם באים ואומרים?

אוסאמה סעדי: שלמעשה עכשיו אי אפשר לקשור או אי אפשר אפילו להגיש כל הסתייגות שקשורה לחוק אחר.

אוסאמה סעדי: זה כל כך דרקוני ולא מובן.

אוסאמה סעדי: אם אני בא ואומר שאני לא רוצה שחוק ההתפזרות ייכנס לתוקף אלא אם 1, 2, 3, - - -

יצחק פינדרוס: על זה דנו.

אוסאמה סעדי: איפה דנו?

אוסאמה סעדי: פסלתם.

יצחק פינדרוס: על זה דנו.

יצחק פינדרוס: אתה טועה.

יצחק פינדרוס: על הספר שהוא לא קשור לכלום, על זה פסלו.

יצחק פינדרוס: את זה לא פסלו.

ארבל אסטרחן: בדיוק.

יצחק פינדרוס: על זה הצבענו אחד-אחד.

אוסאמה סעדי: הצבעתם?

יצחק פינדרוס: בטח.

יצחק פינדרוס: אתה לא היית כאן.

אוסאמה סעדי: כי הייתי בהצבעה.

ארבל אסטרחן: על סעיפי מחשב שהם ציטוטים.

אוסאמה סעדי: הייתי בהצבעה.

אוסאמה סעדי: אמרתי שאני מצביע ובא.

אוסאמה סעדי: לא יכולתם לחכות רבע שעה?

מירב בן ארי: למה מנמקים אחרי שמצביעים?

אוסאמה סעדי: כי הייתה טעות.

ניר אורבך: אני נתתי לפנים משורת הדין.

אוסאמה סעדי: מירב, טוב שאת לא מנהלת את ועדת הכנסת.

מירב בן ארי: חבל שאני לא מנהלת את ועדת הכנסת.

ניר אורבך: אנחנו מאדו שמחים על הניהול שלך את הוועדה לביטחון פנים.

אוסאמה סעדי: אדוני היושב ראש, חבריי חברי הכנסת, אנחנו עכשיו מצביעים על התפזרות הכנסת ואנחנו תומכים בפיזור הכנסת אבל מאז שעבר החוק הזה בקריאה ראשונה, אנחנו פונים למשל לשרת הפנים ועל השולחן שלה יש המון צווים שכבר חודשים עובדים עליהם.

אוסאמה סעדי: למשל הכרזה על כפר כנא כעיר.

אוסאמה סעדי: הייתה ועדה, יש המלצה, עכשיו כשהגיע הזמן לחתום – אומרים לא, עכשיו בחירות, ממשלת מעבר, אי אפשר לחתום.

אוסאמה סעדי: אני אומר – אחת ההסתייגויות שלנו – שאי אפשר שהחוק הזה ייכנס לתוקף אלא שכל שר ינקה את השולחן שלו כפי שהכנסת הזאת עושה ומנקה שולחן, ואת הסתימה שהייתה במשך חודשים עכשיו משחררים.

אוסאמה סעדי: זאת אחת ההסתייגויות שלנו.

אוסאמה סעדי: שרת הפנים, מנכ"ל משרד הפנים היו בכפר קרא ועשו סיורים, ראו שמגיע להם וגם את זה עכשיו רוצים להוריד.

אוסאמה סעדי: יש ועדות גיאוגרפיות, הרחבת שטחי שיפוט, והוועדות ישבו שנים.

אוסאמה סעדי: עכשיו זה מגיע לשולחן ואומרים שאי אפשר לחתום.

אוסאמה סעדי: אני מבקש שעל הדברים האלה השר - בין אם זאת שרת הפנים או כל שר אחר – יוכל לחתום עליהם.

אוסאמה סעדי: יש למשל את כל העניין הזה של היישובים הלא מוכרים.

אוסאמה סעדי: יש לנו 35 ישובים לא מוכרים.

אוסאמה סעדי: שמענו במשך השנה האחרונה, וגם אתה שמעת, פינדרוס, שהממשלה הכירה בכמה ישובים.

אוסאמה סעדי: אני אומר שאנחנו רוצים להכיר ביישובים האלה ושביישובים האלה יהיו קלפיות.

אוסאמה סעדי: זה לא קשור לבחירות?

אוסאמה סעדי: בטח שזה קשור לבחירות.

אוסאמה סעדי: לכן אני אומר אדוני היושב ראש שיש לנו עכשיו משא ומתן מתקדם עם משרד המשפטים בעניין מתווה להקפאת חוק קמיניץ על עסקים.

אוסאמה סעדי: יש לנו עם הממשלה הקודמת, עם שר המשפטים הקודם ניסנקורן, מתווה למגורים.

אוסאמה סעדי: בהסכם הקואליציוני יש הארכה של מתווה המגורים לעוד שנתיים אבל בינתיים יש לנו אלפי עסקים ואפרופו פשיעה, אלימות ומיגור האלימות בחברה הערבית, הולכים לסגור את העסקים האלה, על אף שיש תכנון ויש אזורי תעסוקה ואזורי תעשייה.

אוסאמה סעדי: אנחנו מבקשים לעכב בכמה שנים את חוק קמיניץ ואת התקנות והעבירות המינהליות על מנת שהעסקים האלה יעברו לאזורי תעסוקה ולאזורי תעשייה.

אוסאמה סעדי: אם אנחנו עכשיו הולכים לבחירות ואין שום הסדר ואין שום מתווה, מה שיקרה בתקופה הזאת זה שרשות האכיפה תבוא ותטיל קנסות בסך 600 אלף ו-300 אלף שקלים, תסגור את העסקים האלה וכך אתם גודעים פרנסה.

אוסאמה סעדי: העסקים האלה הם לא עסקים חדשים.

אוסאמה סעדי: פינדרוס, היית ראש עיר.

יצחק פינדרוס: בהתנחלויות.

אוסאמה סעדי: בהתנחלויות אין לכם בעיות.

אוסאמה סעדי: לכם יש את הכול.

אוסאמה סעדי: אני אומר שיש עסקים שהם קיימים כבר שנים, זה לא שהם פתחו עכשיו ואומרים להם תסגרו.

אוסאמה סעדי: עסק שקיים כבר 20 שנים וזה לא עסק בודד.

אוסאמה סעדי: לך לכפר קאסם, לטייבה, לעוד מקומות, מדובר בעשרות עסקים בכל ישוב.

אוסאמה סעדי: תנו להם עכשיו סעד.

אוסאמה סעדי: לכן הסעיפים האלה שאנחנו מבקשים הם כן קשורים כי אתה לא יכול להכריז על בחירות ולתקוע את כל המשרדים האלה כי אומרים שעכשיו זאת ממשלת מעבר ויכול להיות שגם בבחירות האלה לא יהיה רוב ואז אנחנו עוד פעם ממשיכים בממשלת המעבר ושוב הולכים לבחירות.

יצחק פינדרוס: יהיה, בלי עין הרע.

אוסאמה סעדי: לכן אני אומר שהסעיפים וההסתייגויות שהגישה הרשימה המשותפת מתייחסות לתיקון 116 שזה חוק קמיניץ, שזה הקפאת הקנסות המינהליים, להכיר ביישובים הלא מוכרים, 11 ישובים, לביטול חוק הלאום, שכר מינימום שהעברנו בקריאה טרומית ושלפחות נמשיך את החקיקה שלו.

אוסאמה סעדי: לכן אנחנו מבקשים לקבל את ההסתייגויות שלנו ולהצביע עליהן.

ניר אורבך: תודה רבה חבר הכנסת סעדי.

ניר אורבך: אמנם עשינו הצבעה אבל מאחר ולא היית כאן, אנחנו נחזור על ההצבעה.

יבגני סובה: התייעצות סיעתית.

ניר אורבך: בסדר.

ניר אורבך: אנחנו נצביע בהצבעה אחת על כל תשע ההסתייגויות.

ניר אורבך: התייעצות סיעתית.

ניר אורבך: נחזור להצבעה בשעה 19:49.

ניר אורבך: אני מחדש את הישיבה.

ניר אורבך: אנחנו מצביעים על תשע הסתייגויות של הרשימה המשותפת.

ניר אורבך: מי בעד? 2.

ניר אורבך: מי נגד?

ניר אורבך: ההסתייגויות לא נתקבלו

ניר אורבך: ההסתייגויות לא התקבלו.

ניר אורבך: נעבור עכשיו לרוויזיות ולנושאים החדשים.

ניר אורבך: אנחנו הולכים לפי סדר היום.

ניר אורבך: רוויזיות על החלטת ועדת הכנסת בדבר מיזוג הצעות החוק הבאות:

ניר אורבך: הצעת חוק התפזרות הכנסת העשרים וארבע ומימון מפלגות, התשפ"ב-2022, פ/3660/24, כ/928.

ניר אורבך: הגישו רוויזיות חברי הכנסת יבגני סובה, שמחה רוטמן ואלכס קושניר.

ניר אורבך: חבר הכנסת יבגני סובה, בבקשה.

יבגני סובה: תודה רבה אדוני היושב ראש.

יבגני סובה: אני אנצל את הדקה או הדקה וחצי שיש לי לנמק את הרוויזיה ואומר דבר אחד.

יבגני סובה: אני לא יודע עמד כמה זמן ועדת הכנסת הזאת תמשיך להתקיים, עוד כמה דיונים יהיו בה, אבל אני שומע דיבורים על כך שהקואליציה מתכוונת להפעיל את סעיף 98.

יבגני סובה: הקואליציה מפעילה סעיף 98 על הקואליציה.

יבגני סובה: אני מאוד מצטער על זה.

יבגני סובה: בגלל האנשים בתוך הקואליציה, אתה יודע ניר, אני מאוד מכבד אותך אבל לצערי גם אתה וגם חלק מחברינו בסיעות האחרות, בגלל הדבר הזה הממשלה התפרקה מבפנים והקואליציה התפרקה.

יבגני סובה: כשאני מסתכל על זה, אני מאוד גאה על השנה הזאת שעשינו יחד ועברנו דרך ארוכה ועשינו המון דברים שהרבה אנשים עוד יגידו לנו תודה עליהם, למרות כל הביקורת ויש מקום לביקורת ואנחנו במדינה דמוקרטית.

יבגני סובה: דווקא הקואליציה הזאת שהיא מאוד מסובכת ומורכבת מ-8 סיעות, אבל עד היום עוד לא התפזרנו וממש כואב לי לראות שהסעיף שאמור להקטין את הזכות הדמוקרטית מופעל כלפי חברים בתוך הקואליציה, כלפינו.

יצחק פינדרוס: אני מסכים שחבל שלא אמרת את זה לפני חודשיים.

יבגני סובה: תודה.

יבגני סובה: תמיד כשאתה אומר דברי חכמה, אני מקשיב.

יבגני סובה: אני רוצה להגיד שבעיניי באמת נעשו כאן דברים שלא נעשו כאן שנים.

יבגני סובה: אני אפילו הייתי אומר שאני גאה בדברים שנעשו.

יבגני סובה: אני מאוד מקווה שאם אנחנו נתפזר ונלך לבחירות, אני רוצה להרגיע את כל היריבים הפוליטיים שלנו ולומר שאל תדאגו כי יש לנו מה להציג לציבור.

יבגני סובה: אנחנו נחזור ואני בטוח ומקווה שהממשלה תמשיך להתקיים ונוכל גם לעשות את הדברים.

יבגני סובה: תודה.

ניר אורבך: תודה לך חבר הכנסת יבגני סובה.

ניר אורבך: חבר הכנסת שמחה רוטמן, אתה רוצה לנמק?

שמחה רוטמן: כן.

שמחה רוטמן: אני אשמח.

שמחה רוטמן: אדוני היושב ראש, אם תוכל להגיד לי, הגשתי הרבה רוויזיות, על איזו רוויזיה מדובר.

ניר אורבך: על הרוויזיה של מיזוג ההצעות של חוק ההתפזרות.

שמחה רוטמן: אדוני היושב ראש, המיזוג לדעתי הוא טעות קשה.

שמחה רוטמן: אדוני היושב ראש, אני צריך את הקשב שלך כי אני חושב שאני אצליח לשכנע אותך.

שמחה רוטמן: לדעתי המיזוג הוא טעות קשה וזאת מסיבה מאוד פשוטה.

שמחה רוטמן: אני חושב שזה משונה מאוד שהוגשו – למיטב זיכרוני - 11 הצעות חוק לפיזור הכנסת כאשר על 10 מהן הצבענו בבלוק הזה כאחד ואילו אחת, ההצעה של חבר הכנסת יואב קיש, היא זאת ששימשה כעוגן שעליו אנחנו מצביעים כולנו.

שמחה רוטמן: למה אני חושב שהמיזוג הזה הוא טעות ולכן אני מבקש שתתקבל הרוויזיה.

שמחה רוטמן: אני חושב שהמיזוג הוא טעות מסיבה מאוד פשוטה.

שמחה רוטמן: המשפט הנוהג הוא שלהצלחה אבות רבים אך הכישלון יתום.

שמחה רוטמן: אם המיזוג יאושר, אנחנו נגלה שלכישלון אבות רבים.

שמחה רוטמן: לפיזור הכנסת שכל כולו הודאה בכישלון של מפלגות הקואליציה, רצו מהר מאוד הרבה מאוד אנשים והגישו הצעה לפיזור הכנסת.

שמחה רוטמן: רוב האנשים שחתומים על אותן 11 הצעות חוק, עבורם פיזור הכנסת הוא הודאה בכישלון כי הם נכשלו ולכן הם רצים לפיזור הכנסת.

שמחה רוטמן: ההצעה היחידה מבין ההצעות שהיא באמת עונה לגדר הצלחה, היא דווקא הצעתו של חבר הכנסת יואב קיש.

שמחה רוטמן: ולכן, אם אנחנו נייצר את המיזוג, אנחנו נייצר תוצאה שמנוגדת לעיקרון המקובל לפיו להצלחה אבות רבים אך הכישלון יתום כי יהיה לנו כישלון עם אבות רבים מאוד.

שמחה רוטמן: אני חושב שקשה לנו להרשות דבר כזה.

ניר אורבך: אני מניח שמאחר שהגשת רוויזיות לא מעטות, אני מניח שהטיעון הזה יחזור כחוט השני.

שמחה רוטמן: חס ושלום.

שמחה רוטמן: אני אגיד לך עוד יותר מזה, מדוע הבעיה שלכישלון אבות רבים.

שמחה רוטמן: הממשלה הזאת מקדמת את הרעיון שלכישלון יכולים להיות אבות רבים אבל למעשה לכישלון יש רק שני אבות – יאיר לפיד ונפתלי בנט.

יצחק פינדרוס: החלפת את הסדר.

יצחק פינדרוס: לעוד כמה שעות יש לך נפתלי בנט ויאיר לפיד.

ניר אורבך: חבר הכנסת רוטמן, יש לך עוד חצי דקה.

שמחה רוטמן: אדוני היושב ראש, מאחר שכמו שאמרת יש לי רוויזיות רבות, נראה לי שדי בכך כרגע ואני מוותר על חצי הדקה הנותרת.

ניר אורבך: אני מעריך את זה עד מאוד.

שמחה רוטמן: אני מקווה שתשמור על ההערכה הזאת גם לרוויזיות הבאות.

שמחה רוטמן: אמרו לי שאי אפשר לבקש התייעצות סיעתית כאשר מדובר ברוויזיות.

שמחה רוטמן: אני מוותר על זכותי הלא קיימת.

ניר אורבך: אנחנו מצביעים על הרוויזיה.

ניר אורבך: מי בעד קבלת הרוויזיה?

ניר אורבך: 1.

ניר אורבך: מי נגד?

ניר אורבך: 6

ניר אורבך: הרוויזיה לא נתקבלה

ניר אורבך: הרוויזיה לא התקבלה.

ניר אורבך: אנחנו עוברים לסעיף ב' – החלטת ועדת הכנסת בדבר הקדמת הדיון בהצעת חוק התפזרות הכנסת ה-24 ומימון מפלגות, התשפ"ב-2022, כ/928 ו-כ/923.

ניר אורבך: מגישי הרוויזיה הם שלושה – חברי הכנסת יבגני סובה, אלכס קושניר – שכרגע לא נמצאים כאן – ושמחה רוטמן.

שמחה רוטמן: כמה זמן אתה מקציב לי לטובת הרוויזיה הזאת?

ניר אורבך: שלוש דקות.

שמחה רוטמן: תודה רבה אדוני היושב ראש.

שמחה רוטמן: האמת היא שחבל שאין כאן שעון כמו שיש במליאה.

ניר אורבך: הבנתי שבוועדת הכספים יש שעון בלי שניות וכאן זה שעון עם שניות כך שאפשר להיות מדויקים.

אוסאמה סעדי: שמחה, אתה בעד הפיזור או לא?

שמחה רוטמן: אני בעד הרוויזיה.

אוסאמה סעדי: אנשי הרוויזיה הלכו.

אוסאמה סעדי: מה אתה עושה כאן?

שמחה רוטמן: היה פעם שיר שאמר: אני בעד הנגד ונגד הבעד.

שמחה רוטמן: רוויזיה זה המקום שבו כאשר אתה בעד, אתה נגד, וכאשר אתה נגד, אתה בעד.

שמחה רוטמן: זאת ייחודיות שכזו.

שמחה רוטמן: אדוני היושב ראש, אני ממש מוטרד מהעובדה שהרייטינג שלנו בערוץ הכנסת צונח ממש ברגעים אלו ואני לא יודע את מה יבחר ערוץ הכנסת לשדר.

שמחה רוטמן: האם ערוץ הכנסת יבחר לשדר את מה שהוא מחויב על פי דין, שאלה דיוני הוועדות או שמא הוא יחטא בשידור מהחדר כאן ליד בו מודיע נפתלי בנט שאחרי פעמים רבות שבמליאה צעקנו לך, לך, לך, הוא החליט להקשיב לעצתנו.

שמחה רוטמן: אני חייב לומר שיש כמה עצות נוספות שאם בנט היה מקשיב להן בזמנו - - -

קריאה: משדרים אותך.

שמחה רוטמן: תודה רבה לערוץ הכנסת שבחר לשדר אותי.

שמחה רוטמן: יש התלבטות גדולה בשאלה מה עדיף, בריא ושמע, מי עדיף.

נירה שפק: אתה מדבר בקיצורים ואני לא מבינה.

נעמה לזימי: אני לא מבינה מה הוא רוצה.

שמחה רוטמן: אני אסביר.

ניר אורבך: בריא ושמע זה לא קיצורים.

נירה שפק: לא בריא ושמע.

נירה שפק: כל מה שהוא אמר עד עכשיו, הוא בעיקר מדבר על עצמו.

נירה שפק: איך אני יודעת?

נירה שפק: כי מאחורי צוחקים מהבדיחות ואני לא.

נירה שפק: אני מבינה שפספסתי משהו במסר.

שמחה רוטמן: אני אחדד.

שמחה רוטמן: חברתי חברת הכנסת נירה שפק, חס ושלום, חס וחלילה שאחטא ב-הסגברה.

שמחה רוטמן: אגב, אני מבקש עדות אופי, גם מאוסאמה וגם מניר שאני מסגביר גם לגברים.

נעמה לזימי: בכללי אתה עושה מאמצים להתיש כל אדם באשר הוא.

נירה שפק: אתה אמנם היית רק מש"ק דת - - -

שמחה רוטמן: למה "רק"?

שמחה רוטמן: אין כאן "רק".

נירה שפק: תכף תבין מה אני רוצה לומר.

נירה שפק: בצבא אומרים שאי אפשר להכריע בהתשה ואתה ההוכחה שאפשר להכריע בהתשה.

נעמה לזימי: אבל אנחנו לא ניכנע.

שמחה רוטמן: את לא נכנעים.

שמחה רוטמן: נלחמים מה שנקרא עד טיפת דמנו האחרונה.

נעמה לזימי: אני חייבת לספר שביום ההולדת של אפרת רייטן באתי עם בן הזוג שלי.

נעמה לזימי: אז שמחה התחיל לדבר איתו ואני ידעתי מה הולך לקרות.

נעמה לזימי: הוא מורה למקרא.

נעמה לזימי: אני אומרת שבשלב מסוים אמרתי לו – ליד שמחה - שהוא צריך לחתוך אבל הוא לא חתך.

נעמה לזימי: הלכתי, שתיתי, נהניתי, חזרתי והם עדיין התווכחו.

שמחה רוטמן: אני מבקש מערוץ הכנסת להוסיף כתובית האומרת חיים שכאלה עם שמחה רוטמן.

ניר אורבך: חבר הכנסת רוטמן, ניתן לך להמשיך ברוויזיה הבאה.

שמחה רוטמן: סיימתי את ההנמקה של הרוויזיה הנוכחית.

ניר אורבך: אנחנו מצביעים על הרוויזיה על החלטת ועדת הכנסת בדבר הקדמת הדיון.

ניר אורבך: מי בעד?

ניר אורבך: מי נגד?

ניר אורבך: 5.

ניר אורבך: הרוויזיה לא נתקבלה

ניר אורבך: הרוויזיה לא התקבלה.

ניר אורבך: אנחנו עוברים לרוויזיות על ההסתייגויות של ישראל ביתנו.

ניר אורבך: גם שם עשינו מקבצים.

ניר אורבך: הייתה לנו רוויזיה על הסתייגויות 1 עד 203 של חברי הכנסת אלכס קושניר וחבר הכנסת שמחה רוטמן.

ניר אורבך: חבר הכנסת רוטמן, 2 דקות.

שמחה רוטמן: מה שתגיד.

שמחה רוטמן: ארבל, על מה הרוויזיה הזאת?

ארבל אסטרחן: על ההסתייגות של ישראל ביתנו.

נועה בירן דדון: אתה הצטרפת לרוויזיות של ישראל ביתנו.

שמחה רוטמן: נכון.

שמחה רוטמן: על איזו הסתייגות ורוויזיה הצטרפתי.

שמחה רוטמן: באיזו הסתייגות מדובר עכשיו?

ניר אורבך: הסתייגויות של סיעת ישראל ביתנו.

שמחה רוטמן: זה מרוכז?

שמחה רוטמן: זה במקבצים?

ארבל אסטרחן: בינתיים הם הודיעו לנו שהם משכו את כל ההסתייגויות למעט 10.

שמחה רוטמן: הם השאירו לעצמם 10 הסתייגויות.

שמחה רוטמן: הם משאירים 10 הסתייגויות בכלל.

ארבל אסטרחן: כן.

שמחה רוטמן: בעצם התייתרו המקבצים.

שמחה רוטמן: אתם בוחרים הסתייגות מכל מקבץ?

שמחה רוטמן: על מה אני עושה רוויזיה?

שמחה רוטמן: אני לא יודע על מה אני עושה רוויזיה.

שמחה רוטמן: אני חייב שהדיון יהיה כהלכתו.

שמחה רוטמן: אם אני לא יודע על מה אני מדבר, זאת בעיה.

ניר אורבך: תנמק את הכול ביחד.

שמחה רוטמן: את כל הרוויזיות ביחד?

ניר אורבך: כן.

שמחה רוטמן: בסדר על כל 10 ההסתייגויות שנותרו, של ישראל ביתנו.

שמחה רוטמן: כמה זמן אתה מקציב לי לטובת העניין?

ניר אורבך: כמה זמן אתה צריך?

ניר אורבך: אני אתן לך 5 דקות עם אפשרות הארכה, אם תצטרך.

שמחה רוטמן: תודה.

ניר אורבך: את תנמקי במקום רם את ההסתייגויות שלכם?

נעמה לזימי: כן.

שמחה רוטמן: אתה רוצה לתת לה לנמק קודם?

ניר אורבך: אנחנו יכולים לגוון קצת.

שמחה רוטמן: אני מוכן לוותר על תורי עכשיו בתנאי שתשמור לי את תורי לאחר כך.

ניר אורבך: נקפוץ רגע להסתייגויות של סיעת העבודה, כדי לגוון מעט.

ניר אורבך: אנחנו עכשיו על המקבץ הראשון, סעיף 1 עד 17, הרוויזיה של רם שפע שהסמיך אותך להציג במקומו.

ניר אורבך: שתי דקות.

נעמה לזימי: תודה רבה.

נעמה לזימי: את הנימוק הזה אני רוצה להקדיש לעובדות ועובדי מזנון הכנסת.

נעמה לזימי: כשהגעתי לכנסת הגשתי יחד עם חברי יהוראי להב הרצנו הצעת חוק להעסקה ישירה של המנקות ועובדות מזנון הכנסת.

נעמה לזימי: לא הסתפקנו רק בזה אלא מספר פעמים נפגשנו עם מנכ"ל הכנסת והבנו שיש עניין מורכב בין המנקות, לעובדי תחזוקה, לעובדי ערוץ הכנסת ולעובדות ועובדי המזנון.

נעמה לזימי: כמות העדויות שהצטברה בלשכתי מאז מעובדי ועובדות מזנון אנונימיים - כי כאשר הם מדברים עם חברי כנסת, אחר כך מתנכלים להם - על התנאים, ההפרות ומצבם קוממה אותי.

נעמה לזימי: ניסיתי יחד עם צוות הלשכה שלי לפעול להעסקה ישירה מדורגת.

נעמה לזימי: אפילו מפלגת העבודה דרשה בדרישות התקציב תקציב להעסקה ישירה.

נעמה לזימי: אני רוצה שתבינו.

נעמה לזימי: כשאתם הולכים, כל חברי הכנסת, לציונה המדהימה ושואלים אותה מה שלומה, אפשר קפה, אפשר קולה, אבל לא דואגים לתנאים הבסיסיים שלה, והיא עובדת עד השעות של הלילה והיא עובדת קבלן – זאת בושה לכולנו וגם צביעות גדולה של כל חברי הכנסת שמתנחמדים ושואלים לשלומה אבל לא עושים את המינימום של המינימום להעסיק אותה בצורה מכבדת והוגנת כך שכמו כל יתר העובדים היא תצא עם פנסיה נורמלית ועם תנאים סוציאליים.

נעמה לזימי: אני יודעת שכבוד יושב ראש הוועדה שותף לי לעמדות בנושאים האלה ואני מאוד מקווה שאם הדבר הזה לא קרה בכנסת הזו, וזאת בושה לכולנו, אנחנו נוכל ביחד לעשות מעשה בכנסת הבאה כי כאשר המקום הזה מעסיק בצורה מנצלת הוא חוטא לתפקידו.

נעמה לזימי: לא יכול להיות שזה המקום שאמור להוות מופת לחברה הישראלית אבל הוא מקום שאפילו מי שמשרתים אותנו בתנאים הכי בסיסיים של קפה ושל דאגה והזנה, אנחנו לא רואים את התנאים שלהם ואת המצב שלהם.

נעמה לזימי: אני אומרת לכם שהעדויות שיש אצלי על מקרים חמורים מימי חופשה, ויכוחים קשים עם המפעיל ותנאים מסוימים אפילו עד רמת השי לחג, אלה מכמירי לב ומזעזעים אותי ברמה הכי בסיסית כי כאן זה לא צריך לקרות.

נעמה לזימי: אם אנחנו לא נשמש דוגמה, מי ישמש דוגמה?

נעמה לזימי: אני מאוד מקווה שאת הדבר הבסיסי הזה של העסקת עובדי מזנון הכנסת נוכל לעשות.

נעמה לזימי: אנחנו עכשיו נלחמות על חוק המטרו.

נעמה לזימי: חוק תשתית לאומית מורכב ברמות אבל מורכב מדי לכנסת לראות איך מעסיקים את העובדים במזנון.

נעמה לזימי: זה פשוט מורכב מדי לביצוע.

נעמה לזימי: בושה וחוצפה.

נעמה לזימי: תודה.

ניר אורבך: תודה חברת הכנסת נעמה לזימי.

ניר אורבך: בהחלט נקודה חשובה.

ניר אורבך: מי בעד קבלת הרוויזיה?

ניר אורבך: 1.

ניר אורבך: מי נגד? 4.

ניר אורבך: הרוויזיה לא נתקבלה

ניר אורבך: הרוויזיה לא התקבלה.

ניר אורבך: יש למעשה עוד 4 הצבעות על רוויזיות, 4 מקבצים.

ניר אורבך: את רוצה לדבר?

ניר אורבך: אני אתן לך זמן לדבר על כולן ביחד.

נעמה לזימי: כן.

ניר אורבך: 5 דקות יספיקו לך?

נעמה לזימי: בסדר.

ניר אורבך: אם תצרכי עוד, אני אתן עוד.

נעמה לזימי: אני לא רגילה להיות מה שנקרא אופוזיציה בקונסטלציה.

ניר אורבך: את בהחלט מציגה את זה בצורה מכובדת.

נעמה לזימי: תודה רבה.

נעמה לזימי: אני רוצה עכשיו לדבר ולנמק את זה דווקא עם המחאה שיש כאן מתחת לכנסת.

נעמה לזימי: אני עכשיו חוזרת מהפגנת עובדי ההוראה, המורים והמורות שמתפלאים למה אנחנו כמגדל שן לא יורדים אליהם לכיכר לחזק אותם.

נעמה לזימי: מתפלאים ולא מבינים למה אנחנו חודשים אחרי חודשים גוררים רגליים ולא מבינים שאת העם הזה מחנכים ומחנכות מורים ומורות.

נעמה לזימי: בזמן שנתנו לכיתות להתפוצץ עם 40 תלמידים בכיתה, בזמן שהמשכורות נשחקו ויש מחסור ענק בעובדי ועובדות הוראה, יש מי שכאן חושבים ש-6,900 שקלים זה סכום סבבה למי שלמדו 4 שנים להיות מורים ומורות.

נעמה לזימי: בעלי מורה.

נעמה לזימי: אבא שלי היה מנהל בית ספר.

נעמה לזימי: אני חושבת שמי שמטפלים ביקר לנו מכל ומוציאים אותם בני אדם ביקורתיים, חושבים, חברתיים וכאלה שאמורים לצאת אל החברה הזאת ולממש הזדמנות ולממש את הפוטנציאל שלהם, לתרום לכלכלה הישראלית ולתרום לחברה הישראלית – מי שמלמדים אותם, המורות חוטפות סטירת לחי מצלצלת כאשר פעם אחר פעם הופכים אותם לבעייתיות, לאלו שצריכות לחטוף מכל כיוון, להיכנס מתחת לאלונקה בזמן הקורונה, להינזף על כך שהן לא שמרטפיות מספיק טובות.

נעמה לזימי: בעצם הופכים את כל השליחות שלהן לדבר משני מול שוק עבודה דורסני כאשר המדינה לא מבינה שצריך לשפר אותו.

נעמה לזימי: אני רוצה לומר לכם משהו לגבי התאמת ימי חופשה.

נעמה לזימי: זה אפילו נכון.

נעמה לזימי: צריך להתאים את ימי החופשה של ההורים לימי החופשה של המורות והמורים במשק, אלא צריך לדבר על זה מכיוון אחר.

נעמה לזימי: בישראל יש 12 ימי חופשה, ממוצע ה-OECD הוא 23 ימי חופשה שנתיים.

נעמה לזימי: במקום שנדבר על התלמיד בנגזרת כלפי מטה כמו שמאוד נוח לאוצר לחסוך, צריך לדבר על למה אנחנו לא מקבלות מספיק מהמדינה הזאת, אפילו כדי ממוצע ה-OECD.

נעמה לזימי: אני לא מדברת על מדינות כמו הולנד בהן יש 40 ימי חופשה בשנה.

נעמה לזימי: אני מדברת על הממוצע והגיע הזמן שישראל, שתמיד נמצאת מאחור בכל סוגייה חברתית, בכל פרמטר חברתי אנחנו נמצאים ממש למטה בממוצע ה-OECD, תתקדם.

נעמה לזימי: אם רוצים ורוצות לדבר על התאמת ימי חופשה של המורים והמורות להורים, בואו נדבר על זה כלפי מעלה.

נעמה לזימי: בואו נדבר על חיים שפויים יותר ועל איזון חיי בית-עבודה.

נעמה לזימי: במקום לנגח את המורים והמורות עלה ימים שהן מקבלות, אנחנו צריכים לדרוש לקבל יותר.

נעמה לזימי: אני חושבת שאז משא ומתן ייראה אחרת.

נעמה לזימי: עם כל הכבוד, בסופו של דבר הסיפור הגדול כאן הוא אי הרצון לתת שכר שהוא מוצמד ותק.

נעמה לזימי: אחד ההישגים הגדולים של המורים והמורות הוא שיש להן עדיין חוזה עבודה שמצמיד את השכר שלהן לוותק והעובדה שהן מאורגנות גורמת לכך שעם השנים הן מרוויחות קצת יותר ומצליחות לנשום קצת יותר, ואולי לקנות בית, אולי לחסוך לפנסיה, אולי גם לטוס לחוץ לארץ, דברים שאני חושבת שאנחנו רוצים שאנשים יעשו במהלך חייהם, אולי לתת גם דברים לילדים שלהם, לא לחיות מהיד לפה.

נעמה לזימי: אני חושבת שזה הגיוני לרצות את זה אבל במקום זה המדינה הזו רק נלחמת פעם אחר פעם בכל קבוצת עובדים חיונית במשק ואני אומרת את זה ערב פיזור הכנסת.

נעמה לזימי: הנהגים והנהגות, המורים והמורות, המתמחים והמתמחות, האחיות, יש קבוצת אוכלוסייה במקצוע חיוני שלא נאבקת היום על שכר?

נעמה לזימי: תראו לי אחת.

נעמה לזימי: זה גם מעיד על 12 שנים של קריסת מערכות ושל ייבוש תקציבים.

נעמה לזימי: לצערי הרב כאן גם אנחנו לא עשינו מספיק.

נעמה לזימי: אני כן אשבח את הסכם העבודה של העובדות הסוציאליות שבעיניי הוא הסכם שהציל את הרווחה בישראל.

נעמה לזימי: אני לא אגיד שאין עוד מה לעשות, בוודאי שעוד יש, אבל מול הנסיגה הקשה בתחום הרווחה בארץ, לפחות ההסכם הזה נתן איזשהו מזור.

נעמה לזימי: לעומת זאת, אנחנו רואים את כל שאר המקצועות המשוועים להסתכלות ממשלתית, לשיפור תנאים ומעמד.

נעמה לזימי: לא מדובר כאן במקצועות עם עודף עובדים.

נעמה לזימי: אם כל כך טוב אצל המורים והמורות, היינו צריכים לראות נהירה.

נעמה לזימי: בסופו של דבר אנשי השוק החופשי, הביקוש אמור לתת לנו מדד, נכון?

נעמה לזימי: אם אין ביקוש, מה זה אומר?

נעמה לזימי: מה זה אומר עלינו?

נעמה לזימי: לא לנהגים וחסרים 4,000 אנשים, לא למורים ומורות, לא לכל מקצוע חשוב אחר.

נעמה לזימי: תגידו לי, אם עכשיו כל עובדי ההייטק בישראל הולכים להשבתה למשך חודשיים, תרגישו או לא תרגישו?

נעמה לזימי: לא נראה לי שתרגישו.

נעמה לזימי: אבל אם כל המורים והמורות, הנהגים והנהגות, האחים והאחיות, המתמחים והמתמחות לרפואה ישבתו חודשיים, מר שמחה רוטמן, תרגיש או לא תרגיש?

נעמה לזימי: את מי תרגיש קודם?

נעמה לזימי: את מי שמצילים חיים, את מישהו שכאשר אתה נמצא כאן שומר לך על היקר מכל.

נעמה לזימי: אותם תרגיש.

נעמה לזימי: מדינה ששכחה שמקצועות חיוניים עומדים לפני הכול.

נעמה לזימי: במקום זה אנחנו רוצים להיות מדינה של עוד מיליון אנשים בהייטק כאשר כל המקצועות החיוניים נעלמים לאט לאט בגלל שאנחנו הפכנו אותם למשהו לא ראוי, בגלל שאנחנו הורדנו את היוקרה שלהם, בגלל שאנחנו לא השכלנו להעצים אותם ואנחנו לא עושים מה שעושים במדינות אחרות בהן אי השוויון קטן יותר.

נעמה לזימי: אנחנו צריכים בסוף להסתכל לציבור שלנו בעיניים ולילדים שלנו שאנחנו גומרים את העתיד שלהם בהזנחה שיטתית של כל המערכות.

נעמה לזימי: שמחה, אתה לא יכול לא להסתכל להם בעיניים כמו שאתה לא יכול להסתכל לי בעיניים כשאני אומרת את זה.

שמחה רוטמן: לא נעים לי לצחוק אבל אם ההייטק יצא לחופש לחודשיים, נעמה לזימי ומלחמתה בהייטק.

נעמה לזימי: אתה יודע טוב מאוד שאני צודקת.

נעמה לזימי: אני לא נלחמת בהייטק.

נעמה לזימי: אין לי שום דבר נגד ההייטק.

נעמה לזימי: יש לי בעיה עם מדינה ששכחה את כל השאר בדרך.

ניר אורבך: תודה.

נעמה לזימי: אני יודעת שניר מסכים איתי גם כאן.

שמחה רוטמן: גם ניר רוצה להשבית את ההייטק.

נעמה לזימי: לא.

נעמה לזימי: הוא לא רוצה.

צבי האוזר: אפשר להחליט שבמקום כל הרוויזיות, נעשה חצי שעה סימפוזיון.

ניר אורבך: אני רוצה להציע משהו דומה.

ניר אורבך: יש לי רעיון דומה אלא שאני עוד לא פיצחתי איך אני משלב ואתך בזה.

שמחה רוטמן: אני מוכן לתת לו לנמק חצי מהרוויזיה שלי, אם זה מה שצריך.

ניר אורבך: אנחנו תכף נצביע על הרוויזיות עליהן דיברנו אבל ההמשך הוא שיש לך 5 דקות לנמק את הרוויזיות של ההסתייגויות של ישראל ביתנו.

ניר אורבך: אתה תוכל לענות לה.

שמחה רוטמן: אתה רוצה שאני אחלק מזמני לחבר הכנסת האוזר?

נעמה לזימי: אני אשמח.

נעמה לזימי: שמחה, זה לא היה מניפסט נגד ההייטק.

נעמה לזימי: זה היה מניפסט נגד המדינה שעושה אפליה.

ניר אורבך: יש קבוצת הסתייגויות של רע"מ שגם שם הגישו רוויזיה חבר הכנסת רוטמן וחבר הכנסת רם שפע.

ניר אורבך: חברת הכנסת נעמה לזימי, אנחנו מצביעים עכשיו בהצבעה אחת על כל הקבוצות של הרוויזיות על ההסתייגויות של סיעת העבודה.

ניר אורבך: מי בעד קבלת הרוויזיה? 1.

ניר אורבך: מי נגד? 4.

ניר אורבך: הרוויזיה לא נתקבלה

ניר אורבך: הרוויזיה לא התקבלה.

שמחה רוטמן: אם אתה רוצה להצביע על הרוויזיות שכבר נימקתי, אני מוכן.

ניר אורבך: על הרוויזיה הקודמת כבר הצבענו.

ניר אורבך: עכשיו יש לך 5 דקות לנמק את כל הרוויזיות האחרות שנותרו לך ותוך כדי אתה יכול לתת חלק מהזמן שלך לחבר הכנסת צבי האוזר.

שמחה רוטמן: בסדר גמור.

שמחה רוטמן: אדוני היושב ראש, אני מחכה כרגע שהבת שלי תגיע כי היא מגיעה כרגע מהשער.

שמחה רוטמן: היא אולי תעזור לי לנמק איזו רוויזיה או שתיים.

שמחה רוטמן: נעמה, יש לזה ביטוי שאומר תנו לזה לשקוע.

שמחה רוטמן: אני חושב שאולי כדאי לזמן לכאן גורם או מאגף תקציבים או מאגף הכנסות המדינה, אני לא נעול על איזה אגף מתאים יותר לזה, כדי שיסביר לחברת הכנסת נעמה לזימי מה זה אומר לגרוע 2 חלקי 12, דהיינו 1 חלקי 6.

שמחה רוטמן: שישית מהכנסות המדינה בהייטק.

נעמה לזימי: אתה לא תיקח את זה לשם אבל אני אקשיב לך.

שמחה רוטמן: במקרה שההייטק ישבות חודשיים, כמה תיפגע קופת המדינה ממנה משלמים למורים, לרופאים, למתמחים לרפואה, לעובדי מזנון הכנסת, גם לחברי כנסת.

נעמה לזימי: זה נקרא הרחבת גירעון.

נעמה לזימי: הגיע הזמן שנרחיב גירעון.

שמחה רוטמן: אחרי שחברת הכנסת נעמה לזימי החליטה להיפטר משישית מהכנסות המדינה מהייטק - - -

נעמה לזימי: לא.

נעמה לזימי: לא החלטתי להיפטר.

נעמה לזימי: החלטתי שיהיה עוד.

שמחה רוטמן: שאף אחד לא ירגיש אם ההייטק ישבות חודשיים, זה דבר שלא נשים לב אליו, ההצעה החלופית שגם היא בעלת היגיון כלכלי מסוים היא שבמקום שהגירעון מהחודשיים השבתה של ההייטק ייפול על כתפינו, נגדיל את הגירעון ומשם נשלם את המשכורות.

שמחה רוטמן: גירעון לבעלי הצפייה לעתיד שלנו – פעם היה בכנסת נציב הדורות הבאים, גירעון הוא הלוואה מהעתיד לטובת ההווה.

שמחה רוטמן: אם אתה מגדיל את הגירעון, המשמעות היא שאתה משעבד את העתיד של ילדינו.

נעמה לזימי: זה כשאתה באפס גירעון ולא משקיע בתשתיות פיזיות ובתשתיות.

נעמה לזימי: אתה לא משעבד את העתיד.

נעמה לזימי: הילדים שלך לא יצטרכו בתי חולים?

נעמה לזימי: לא יצטרכו בתי ספר?

נעמה לזימי: לא משעבדים כשלא משקיעים.

ניר אורבך: חברת הכנסת לזימי, אלה רק הנמקות.

ניר אורבך: תרשמי את הנקודות ויגיע תורך.

ניר אורבך: יש לך עוד פעם אחת לדבר.

שמחה רוטמן: לכן אני אבקש שאם ההצבעה על הרוויזיה נוגעת איכשהו לבקשה של נעמה לזימי להשבית את ההייטק לחודשיים או שמא להגדיל את הגירעון, אני חושב שמדובר בהסתייגות תקציבית ולכן זה יהפוך רטרואקטיבית את כל הדיון כאן לתקציבי.

ארבל אסטרחן: החוק הוא תקציבי.

שמחה רוטמן: כן.

שמחה רוטמן: אבל ההסתייגות הזאת ספציפית היא תקציבית בפני עצמה.

שמחה רוטמן: לכן אני מאוד מאוד חושש שמא חס ושלום מישהו יקבל ברצינות את הצעתה של חברת הכנסת נעמה לזימי, ישבית את ההייטק לחודשיים או שמא יגדיל את הגירעון.

נעמה לזימי: זה לא היה על השבתת הייטק.

נעמה לזימי: אל תדאג.

נעמה לזימי: לא זה מה שאמרתי.

שמחה רוטמן: לחילופין, וזו הצעתי הסופית, ואם תסכימי לזה אנחנו יכולים לסגור את העניין בינינו.

נעמה לזימי: לא פעם אנחנו מסכימים.

שמחה רוטמן: מאחר ואני עומד מול אשת ברזל בהתהוות, אני רוצה לצטט את אשת הברזל הקודמת מרגרט תאצ'ר שאמרה שהבעיה בסוציאליזם היא שבסוף נגמר לך הכסף של האחרים.

שמחה רוטמן: אם כן, ההצעות היצירתיות שלך גומרות את הכסף של האחרים לכולנו.

שמחה רוטמן: יש לנו כאן אורחת שבאה לחזות בעבודת כנסת.

שמחה רוטמן: היא באה לבקר אותי.

שמחה רוטמן: אמרה שמעניין כאן.

שמחה רוטמן: אני אומר שיכול להיות שהגענו לפיזור הכנסת ומי שמעכב כרגע את פיזור הכנסת זו מפלגת העבודה עם שלל הצעותיה, הסתייגויותיה, רוויזיותיה, הנמקותיה ונושא חדשותיה.

שמחה רוטמן: מי שעושה את העיכוב הזה, כנראה שהוא עוד לא הספיק לבזבז את כל הכסף של האחרים במהלך כהונת הקדנציה הזאת ורוצים עוד כמה דקות לטובת הגדלת הגירעון, הפסקת עבודת ההייטק או קטיף של הכסף שגדל אצלכם.

שמחה רוטמן: טיפה ברצינות, נעמה.

ניר אורבך: נגמר לך הזמן לפני דקה אבל מאחר והבת שלך הגיעה, לא רציתי להפריע לך.

ניר אורבך: תוכל להמשיך את דבריך אחר כך.

ניר אורבך: עוד נשוב אליך בהמשך.

שמחה רוטמן: אני צריך ללכת לוועדת חוקה.

ניר אורבך: נעבור להצבעה על כל הרוויזיות על ההסתייגויות של ישראל ביתנו.

ניר אורבך: נקיים הצבעה אחת.

ניר אורבך: מי בעד הרוויזיות של ישראל ביתנו?

ניר אורבך: מי נגד?

ניר אורבך: 5.

ניר אורבך: הרוויזיות לא נתקבלו

ניר אורבך: הרוויזיות של ישראל ביתנו לא התקבלו.

ניר אורבך: על ההסתייגויות של המשותפת לא הייתה רוויזיה, נכון?

- דדון: לא.

- דדון: על ההסתייגויות של רע"מ כן היו.

ניר אורבך: תיקון מספר 2, הסתייגויות 1 עד 14.

ניר אורבך: מאלה שהגישו רוויזיות נוכחים חבר הכנסת רוטמן וחברת הכנסת נעמה לזימי שקיבלה מינוי על ידי חבר הכנסת רם שפע להציג את ההנמקה לרוויזיה.

ניר אורבך: בבקשה.

נעמה לזימי: כמה דקות?

ניר אורבך: כמה שאת צריכה כדי להשיב למה שאמר חבר הכנסת רוטמן.

שמחה רוטמן: בצע כסף, הגדלת גירעון.

ניר אורבך: בעיקרון עד 3 דקות אבל את יכולה להשתמש גם בפחות.

נעמה לזימי: בגרמניה נחתם עכשיו הסכם קואליציוני שהגדיל בבת אחת - - -

שמחה רוטמן: אתם הצלחתם כל כך בהסכם הקואליציוני שיש לך זמן לראות מה קורה בגרמניה?

נעמה לזימי: אני חוקרת מדינות בהן עושים מהלכים טובים עבור הציבור.

שמחה רוטמן: חבר הכנסת נעמה לזימי, אני חייב להגיד שזה היה מצחיק.

נעמה לזימי: שכר המינימום עלה כאן

נעמה לזימי: ב-25 אחוזים בפעימה אחת כדי להתמודד עם שחיקת השכר אחרי משבר הקורונה.

נעמה לזימי: גם הצורך להזניק את הכלכלה על ידי הגדלת כוח הקנייה וכמובן, לא פחות, השקעה מסיבית ודרמטית בבנייה של דיור ציבורי.

נעמה לזימי: מה נחתם בהסכם הקואליציוני כאן?

צבי האוזר: את יודעת מה הפריון בגרמניה?

צבי האוזר: את יודעת מה הפער בין הפריון בגרמניה לפריון בישראל?

נעמה לזימי: אתה עכשיו מגיע לנושא הדגל שלי.

נעמה לזימי: אנחנו נדבר על זה עכשיו.

נעמה לזימי: אני רוצה להגיד לך שבישראל הפריון מהנמוכים ב-OECD אבל במקביל אנחנו מהמדינות בהן עובדים הכי הרבה שעות בממוצע שבועי עם הפריון הנמוך ביותר.

נעמה לזימי: מה המשמעות של זה?

נעמה לזימי: שהתפתחה כאן נורמה – לא שעובדים שחור, זה מיתוס שאתה יכול למכור בפרינט של הקצה של התופעה – שעובדים כאן יותר מדי שעות ועובד טוב נחשב עובד שמחתים הרבה שעות אלא שבכל המדינות האלה שיש בהן מודלים של קיצור שבוע העבודה שהוא או קיצור ל-4 ימים או קיצור שעות העבודה השבועיות, הפריון עולה והתפוקות אינן יורדות.

נעמה לזימי: זה מרתק.

נעמה לזימי: זה מרתק גם כי זה מאפשר איזון חיי בית-עבודה וגם את הגדלת כוח הקנייה פנימה בכלכלה הפנימית.

נעמה לזימי: אני גם הזמנתי דוח ממרכז המחקר והמידע שיגיע.

נעמה לזימי: הוא הגיע לפני שבוע ועדיין הוא רק אצלי.

נעמה לזימי: זה דוח מרתק שמראה בדיוק מה שאנחנו יודעים.

נעמה לזימי: הזמנתי דוח שנחקר לעילה והוא נתן את כל הידע שלנו מהמחקר שאספנו עד כה בנושא הזה.

נעמה לזימי: בסופו של דבר, כדי להגדיל פריון אנחנו גם צריכים לאפשר את המרווח הזה.

נעמה לזימי: אני גם רוצה להגיד לך שבסופו של דבר יש סיבה שמשרות הורה, משרות אב ואם, הן משרות שהוכחו מאוד יעילות במקצועות כי בן אדם שיודע על הזמן הקצוב שיש לו ועובד כמו שצריך ולא מורח באין ספור שעות, הוא גם עובד חיוני יותר וטוב יותר.

נעמה לזימי: אם כבר רוצים לדבר על גרמניה או על מדינות אחרות בהן יש שפיות באיזון בית-עבודה, בואו נדבר על זה עד הסוף וכמו שצריך בוא נדבר על כל המעטפת שירותים חברתיים והשקעה חברתית שיש בתוך המדינות האלה - חופשת לידה ארוכה, חינוך מגיל לידה, כל הצעדים שהמדינה עושה כדי לאפשר לך להיות אזרח פרודוקטיבי יותר.

שמחה רוטמן: כמה ילדים יולדת אישה גרמנית בממוצע?

צבי האוזר: 1.54.

נעמה לזימי: ומה הבעיה שלך?

שמחה רוטמן: אין.

שמחה רוטמן: אני רוצה לדעת כמה חופשות לידה לוקחת אישה במהלך חייה בגרמניה.

צבי האוזר: 1.54.

צבי האוזר: בישראל – 3.1.

נעמה לזימי: כל ילד הוא נפש ומגיע לו את האימא שלו, מגיע לו חינוך ומגיעים לו כל השירותים.

שמחה רוטמן: זאת אומרת שגם חופשת הלידה בגרמניה תהיה פי שתיים.

נעמה לזימי: לא מגיע לאישה חופשת לידה נורמלית?

שמחה רוטמן: גם אם חופשת הלידה פי שתיים ממה שנהוג בישראל, המשמעות היא שאישה גרמניה לוקחת פחות חופש.

צבי האוזר: זה לא הסיפור.

צבי האוזר: בגרמניה הפריון – לא במובן של התוצר אלא במובן של אישה – הוא 1.54.

צבי האוזר: זאת אומרת, אוכלוסיית גרמניה מתכווצת.

צבי האוזר: אם גרמניה לא הייתה קולטת מהגרים מאזורים כאלה ואחרים, התוצר הגרמני באופן כולל היה יורד.

נעמה לזימי: גם כאן הילודה יורדת.

צבי האוזר: תני לי להשלים משפט.

צבי האוזר: הגרמנים, כדי להבטיח את יכולת הנשיאה של ההוצאות שלהם, של אוכלוסייה מזדקנת, חייבת לקלוט מהגרים בהיקפים גדולים.

צבי האוזר: היא מתמודדת עם אתגרים של מדינה רב לאומית או מגוונת שהקנצלרית הגרמניה צוטטה כניסיון לא אופטימלי, ולכן היא מעודדת את הגרמנים להגדיל את הילודה.

צבי האוזר: אחד מהכלים להגדיל את הילודה בגרמניה הוא חופשות לידה ארוכות.

צבי האוזר: זה לא קשור לשאלת הפריון בעבודה אלא הוא קשור בניסיון הנואש לעודד ילודה בגרמניה ולא להסתייע על הגירה מבחוץ שמייצרת אתגרים הולכים וגדלים לחברה הגרמנית ובגרמניה האתגרים האלה מביאים את גרמניה לדברים לא טובים.

נעמה לזימי: אני מזכירה לך שמה שתיארתי לגבי ילודה וחופשת לידה, הוא גם נכון לכל מדינות סקנדינביה.

נעמה לזימי: זאת לא מדינה מובלעת.

שמחה רוטמן: שם הפריון אפילו נמוך יותר.

ניר אורבך: אכן זה דיון מרתק ותכף נמשיך אותו.

ניר אורבך: חבר הכנסת רוטמן, הפעם האחרונה שאתה מופיע בנושא.

ניר אורבך: יש עוד נושא חדש.

ניר אורבך: שתי דקות.

שמחה רוטמן: תודה רבה אדוני היושב ראש.

שמחה רוטמן: אני רוצה לסיים את דבריי באיחולים, לפחות בנושא הרוויזיה.

שמחה רוטמן: כחלק מגידול האוכלוסייה המבורך של מדינת ישראל.

שמחה רוטמן: הסיטואציה בה מנסים להעתיק ממדינות אירופה את כל מה שהפך אותן למדינות בהתכווצות ובדעיכה, להעתיק אותן לישראל, זה ניסוי מרתק.

שמחה רוטמן: לא פלא שהוא בא ממפלגה שהיא יורשתה של מפלגת מפא"י שניסתה להעתיק את הניסוי הקומוניסטי לישראל.

צבי האוזר: מפא"י לא ניסתה להעתיק את הניסוי הקומוניסטי.

שמחה רוטמן: ניסו.

שמחה רוטמן: ניסו.

צבי האוזר: מפ"ם ניסו.

צבי האוזר: קודם כל, המפלגה הקומוניסטית ניסתה ואם מישהו ניסה, זאת הייתה מפ"ם.

שמחה רוטמן: לא הבנתי.

שמחה רוטמן: אדוני היושב ראש.

צבי האוזר: אנחנו לא רק דנים בכלכלה אלא אנחנו דנים בהיסטוריה.

נעמה לזימי: אני בדיוק קוראת משהו ולא האזנתי.

נעמה לזימי: מה אמרת לגבי מפא"י ומפ"ם?

שמחה רוטמן: אני מסמיך אותו לממש את את ההסתייגויות בשמי ואני ארד לוועדת החוקה, ברשותך.

שמחה רוטמן: לעניין נושא חדש אני עדיין מתלבט.

שמחה רוטמן: תודה רבה אדוני.

ניר אורבך: זאת הצבעה אחרונה על ההסתייגויות של סיעת רע"מ, מספר 1 עד 14 לעניין תיקון סעיף 2.

ניר אורבך: מי בעד הרוויזיה?

ניר אורבך: מי נגד?

ניר אורבך: הרוויזיה לא נתקבלה

ניר אורבך: הרוויזיה לא התקבלה ולכן גם ההסתייגות לא התקבלו.

ניר אורבך: אנחנו עוברים לנושאים החדשים.

ניר אורבך: ארבל, תציגי בבקשה.

ניר אורבך: אין מי שיחליף אותי, אז נצא ל-5 דקות הפסקה.

ניר אורבך: נחזור לכאן ב-20:45.

ניר אורבך: אני מחדש את ישיבת הוועדה.

ניר אורבך: חזרנו מהפסקה.

ניר אורבך: שלום חברת הכנסת מיכל שיר סגמן.

ניר אורבך: אנחנו מקבלים אותך בברכה.

ניר אורבך: אנחנו מתקדמים עכשיו לחלק של הנושא החדש.

ניר אורבך: ארבל, בבקשה.

ארבל אסטרחן: היו שתי בקשות נושא חדש שנטענו ממש בתחילת הישיבה, עת חברי הכנסת עוד היו ערניים להגיש את הדברים האלה כי מדובר בשתי בקשות שכבר כאשר הן הוגשו אמרתי שאין להן שום קשר לנושא חדש.

ארבל אסטרחן: טענה ראשונה הייתה טענה של חבר הכנסת רוטמן כאשר סיעת ישראל ביתנו ביקשה להגיש הסתייגות לעניין מועד הבחירות, שבוע מאוחר יותר מהמועד שהתגבש כאן בוועדה.

ארבל אסטרחן: הוא ביקש לטעון שההסתייגות שעניינה מועד הבחירות היא נושא חדש.

ארבל אסטרחן: טענה שנייה היא טענה שהגיש חבר הכנסת קושניר לתיקונים שנעשו כאן לעניין גובה יחידת המימון.

ארבל אסטרחן: התיקון שנעשה בעקבות המלצת הוועדה הציבורית כאשר הוחלט להכניס לתוך החוק את המלצתם.

ארבל אסטרחן: מדובר בתיקונים לסעיף 3 וחבר הכנסת קושניר טען שמדובר בנושא חדש.

ארבל אסטרחן: גם במקרה הזה העמדה שלי היא שזה ממש חלק מההצעה.

ארבל אסטרחן: זה גם נושא שנדון לפני הקריאה הראשונה ולא מדובר בנושא חדש.

ארבל אסטרחן: מאחר שזה נטען, ועדת הכנסת צריכה להכריע בעניין.

ארבל אסטרחן: צריך להצביע על שתי הבקשות.

ניר אורבך: מישהו מחברי הכנסת רוצה להתייחס?

ניר אורבך: לא.

ניר אורבך: אנחנו מצביעים האם לקבל את טענת נושא חדש לגבי חוק התפזרות הכנסת ה-24 של חבר הכנסת אלכס קושניר.

ניר אורבך: מי בעד קבלת טענת נושא חדש?

ניר אורבך: חבר הכנסת סובה, אתה בעד?

יבגני סובה: אני בעד.

יבגני סובה: השמות שלנו בעד.

נעמה לזימי: גם אני בעד.

ארבל אסטרחן: אני הצגתי קודם את הטענה של רוטמן שטען את זה על מה שישראל ביתנו הציעה.

ניר אורבך: סליחה.

ניר אורבך: אני אחדש שוב את ההצבעה.

ניר אורבך: אנחנו קודם נצביע על טענת חבר הכנסת רוטמן שטען שההצעה של סיעת ישראל ביתנו לעניין מועד הבחירות – אם אני לא טועה זה היה ה-8 בנובמבר – היא עצמה נושא חדש.

ניר אורבך: מי בעד הטענה של חבר הכנסת רוטמן?

ניר אורבך: לדעתי חבר הכנסת סובה, אתה לא צריך לתמוך בזה.

ניר אורבך: אני אצביע על כך שזה נושא חדש.

ניר אורבך: נכון?

ארבל אסטרחן: לא.

ארבל אסטרחן: זה לא נושא חדש ואף אחד לא צריך להצביע על זה.

ניר אורבך: אז אנחנו דוחים את זה.

ניר אורבך: אני הולך עם הייעוץ המשפטי.

ארבל אסטרחן: אז יש את הטענה של חבר הכנסת קושניר.

ניר אורבך: טענת נושא חדש של חבר הכנסת רוטמן נדחתה.

ניר אורבך: אנחנו עוברים להצבעה על טענת חבר הכנסת קושניר לגבי תיקונים בסעיף 3 לעניין גובה יחידת המימון בבחירות לכנסת ה-25.

ניר אורבך: הוא טוען שכל הסעיפים בהם הכנסנו את הסכום, זה נושא חדש.

ניר אורבך: כמו שראינו בהתאם להמלצת הייעוץ המשפטי זה לא נושא חדש.

ניר אורבך: מי בעד הגדרת הדבר כנושא חדש?

ניר אורבך: 1.

ניר אורבך: מי נגד? 4.

ניר אורבך: טענות נושא חדש נדחו

ניר אורבך: טענות נושא חדש נדחו.

ניר אורבך: יש לנו את פניית יושבת ראש ועדת העבודה והרווחה בדבר מיזוג הצעות החוק הבאות והקדמת הדיון בהצעת החוק הממוזגת לפני הקריאה השנייה והשלישית.

ניר אורבך: הצעת חוק משפחות חיילים שנספו במערכה (תגמולים ושיקום) (תיקון מס' 40) (אחים שכולים), התשפ"ב-2022, כ/915 של חברי הכנסת.

ניר אורבך: הצעת חוק משפחות חיילים שנספו במערכה (תגמולים ושיקום) (תיקון) (הטבות לאח הנספה), התשפ"ב-2022, פ/3576/24.

ניר אורבך: חברת הכנסת מיכל שיר, בבקשה.

מיכל שיר סגמן: המיזוג הזה הוא עבור הכנסת ה-24.

מיכל שיר סגמן: במידה והחוק לא עולה להצבעה במליאה היום, מבחינתי בכנסת ה-25 אין מיזוג.

ארבל אסטרחן: אפשר יהיה לעשות פיצול.

מיכל שיר סגמן: אני לא רוצה שהחוק בכנסת ה-25 יהיה תלוי במיזוג הזה.

ארבל אסטרחן: הצעות חוק שעברו טרומית יחזרו להיות במצב של טרומית.

מיכל שיר סגמן: למה?

מיכל שיר סגמן: הקריאה הראשונה שלי עברה לוועדה.

ארבל אסטרחן: את זאת שהעבירה קריאה ראשונה?

מיכל שיר סגמן: אני לבד העברתי קריאה ראשונה.

ארבל אסטרחן: אם החוק לא יעבור קריאה שנייה ושלישית בכנסת הזאת.

ארבל אסטרחן: הוא אמור לעבור?

מיכל שיר סגמן: מקווים.

מיכל שיר סגמן: תלוי עד כמה הליכוד ירצה לרמוס את המשפחות השכולות.

ארבל אסטרחן: ברגע שההצעה שלך עברה קריאה ראשונה, זה מיזוג של שתי ראשונות.

ארבל אסטרחן: כאשר ממזגים העצה שעברה קריאה ראשונה עם הצעה שעברה טרומית, באמת לזאת שעברה ראשונה יש יתרון.

ארבל אסטרחן: שתיים שעברו קריאה ראשונה, המציעים, כל אחד מהם, הוא בעל בית ובכנסת הבאה את כיוזמת תוכלי לבקש להחיל רציפות.

מיכל שיר סגמן: זאת אומרת, אני לא אהיה תלויה במשרד הממשלתי בכנסת ה-25 כדי להעביר את זה בקריאה שנייה ושלישית.

ארבל אסטרחן: יכול להיות שהעמדה שלהם תעניין אותך.

מיכל שיר סגמן: אם נרצה, אחלה, אבל אם רוצים לתקוע את החוק, יהיה שר ביטחון חדש לא יודעת מה.

קריאה: לא צריך לאשר שוב בוועדת שרים?

ארבל אסטרחן: שיעשו מה שהם רוצים.

ארבל אסטרחן: אם יש חברת כנסת שהעבירה הצעת חוק בקריאה ראשונה בכנסת היוצאת, בכנסת הבאה היא יכולה לפנות לוועדת העבודה ולבקש מהוועדה להציע להחיל דין רציפות.

יבגני סובה: המיזוג לא קשור לוועדת שרים.

יבגני סובה: אין קשר.

יבגני סובה: מיזוג או פיצול, זה לא קשור לוועדת שרים.

מיכל שיר סגמן: המיזוג בכל מקרה הוא רק לכנסת הזאת.

ארבל אסטרחן: לא, הוא לא לכנסת הזאת אבל את נשארת הבעלים של ההצעה.

מיכל שיר סגמן: אני רוצה לוודא.

מיכל שיר סגמן: אם המשרד הממשלתי בכנסת הבאה לא מעוניין בהצעת החוק הזאת, כמו שהיום משרד הביטחון רוצה, אני יכולה להמשיך לקדם את ההצעה הזאת בלי קשר אליהם.

ארבל אסטרחן: נכון.

מיכל שיר סגמן: אני לא תלויה בהם.

ארבל אסטרחן: נכון.

יבגני סובה: אני רוצה קודם כל לומר בקשר לחוק הזה.

יבגני סובה: בשעות האחרונות מפיצים הרבה שמועות בעיקר כלפי ישראל ביתנו.

יבגני סובה: אני דוחה על הסף את כל ההשמצות.

יבגני סובה: אנחנו מתעקשים על חוק המטרו בלי קשר.

יבגני סובה: לא צריך לעשות את הערבוב הזה.

יבגני סובה: דיברתי עם מיכל וגם הבהרתי את הנקודה הזאת.

יבגני סובה: אין שום קשר בין הדרישה שלנו להכניס את חוק המטרו לבין חוק המשפחות השכולות.

יבגני סובה: אנחנו בעד החוק הזה, אני תומך בו, נדמה לי שאני ועוד כמה חבריי מהסיעה חתומים עליו.

יבגני סובה: אני חושב שהספין הזה הוא עלוב, הניסיון להתנער מאחריות להעברת החוק הזה.

יבגני סובה: אני חושב שבהסכמה ובניקוי שולחן, כולם צריכים לקחת אחריות ולהבין שאי העברת החוק מהווה פגיעה בציבור.

יבגני סובה: אני חושב שכל מי ששומע דבר כזה - הנה, אני אומר את זה באופן רשמי - לא היה ולא נברא.

יבגני סובה: אנחנו בהחלט תומכים בכל החוקים שכרגע נמצאים בצנרת ומחכים להעברה בקריאה שנייה ושלישית.

יבגני סובה: צר לי על כך שחלק מחבריי באופוזיציה מפיצים שמועות כאלה.

יבגני סובה: דרך אגב, גם לגבי חוקים אחרים ולא רק לגבי החוק הזה.

מיכל שיר סגמן: חברינו באופוזיציה פשוט מנסים למצוא תירוצים למה הם לא תומכים באחים השכולים בערב פיזור הכנסת ומנסים לעשות פוליטיזציה על השכול בישראל.

מיכל שיר סגמן: בואו נראה אם הם מצליחים להתעלות על עצמם ולהעלות את החוק הזה ולסיים סחבת של 15 שנים פלוס 4 שנים שאני מטפלת בחוק הזה ובכך להביא בשורה לאחים השכולים ולמשפחות השכולות.

ניר אורבך: תודה רבה.

ניר אורבך: נצביע עכשיו בשתי הצבעות.

ניר אורבך: הצבעה אחת על המיזוג והשנייה הצבעה על הקדמת הדיון לפני הקריאה השנייה והשלישית.

ניר אורבך: מי בעד המיזוג? 4.

ניר אורבך: אושר

ניר אורבך: ההצעה למיזוג אושרה פה אחד.

ניר אורבך: מי בעד הקדמת הדיון לפני הקריאה השנייה והשלישית?

ניר אורבך: אושר

ניר אורבך: אושר פה אחד.

ארבל אסטרחן: נשאר לנו להצביע על נוסח החוק ועל סדרי דיון.

ניר אורבך: כן.

ניר אורבך: אנחנו יוצאים להפסקה.

ניר אורבך: נודיע מתי מתכנסים.

ניר אורבך: אני מחדש את הישיבה.

ארבל אסטרחן: לילה טוב.

ארבל אסטרחן: אני מתכבד לפתוח את ישיבת ועדת הכנסת, ערב ליום חמישי, אור ל-א' בתמוז, ראש חודש תמוז התשפ"ב, ה-29 ביוני 2022.

ארבל אסטרחן: על סדר היום, יש לנו שני נושאים כאשר הנושא הראשון הוא הצעת חוק התפזרות הכנסת העשרים וארבע ומימון מפלגות, התשפ"ב-2020, כ/928 ו-כ/923, הצבעה על נוסח החוק.

ארבל אסטרחן: אנחנו נתחיל בנושא הזה ואחר כך נעבור לקביעת סדרי דיון מיוחדים לפי סעיף 98 לתקנון הכנסת.

ארבל אסטרחן: היועצת המשפטית של הוועדה, בבקשה.

ארבל אסטרחן: במהלך הישיבות דנו בכל סעיפי החוק והצביעו על ההסתייגויות שכולן נדחו, כולל רוויזיות, כולל נושאים חדשים.

ארבל אסטרחן: מה שנשאר זאת הצבעה על נוסח החוק.

יצחק פינדרוס: את לא מצביעה על ההסתייגות שלנו.

יצחק פינדרוס: אני שוב מחדד את זה.

ארבל אסטרחן: ההסתייגות שלכם הוצגה כאן ואם יתקבל התאריך הזה, היא תיכנס כהסתייגות.

יצחק פינדרוס: זה אוטומטית.

ארבל אסטרחן: כן.

ארבל אסטרחן: אני לא חושבת שיש בעיה.

ארבל אסטרחן: אגב, כרגע מוצעים שני מועדים.

ארבל אסטרחן: יש הסתייגות של ה-8 בנובמבר ויש את ההסתייגות של ה-25 באוקטובר.

ארבל אסטרחן: בכל זאת, זה נמצא שם.

ארבל אסטרחן: התבקשתי להכין נוסח שכולל את התיקונים לנוסח, לא להסתייגויות, שהוכנסו בבוקר, בישיבה שהייתה עם השופטת.

ארבל אסטרחן: אני אציג את השינויים שהם גם השינויים לעומת הנוסח הכחול.

ארבל אסטרחן: כל היתר נשאר זהה לכחול.

ארבל אסטרחן: בסעיף 2 בנוסח שמונח לפניכם יש את התאריך שייכנס לנוסח, לא כהסתייגות, והוא בחירות ביום ז' בחשוון התשפ"ג (1 בנובמבר 2022).

ארבל אסטרחן: כאמור ה-25 באוקטובר ייכנס כהסתייגות.

יצחק פינדרוס: אני רק רוצה לומר לגבי התאריך.

יצחק פינדרוס: אדוני היושב ראש, תדע ש-ז' מרחשוון, אתה יודע, מתחילים להגיד אתן טל וברכה.

יצחק פינדרוס: זה יביא ברכה לציבור המאמין במדינת ישראל.

ניר אורבך: אמן.

ניר אורבך: אתה זורם עם ה-1 בנובמבר?

יצחק פינדרוס: לא.

יצחק פינדרוס: ניסינו להציל קצת את השמאל ולתת להם אפשרות והם פספסו את זה.

יצחק פינדרוס: יום מיוחד אצלנו הוא מרחשוון.

ארבל אסטרחן: ההסתייגות היא של סיעות הליכוד, יהדות התורה, הציונות הדתית ו-ש"ס.

ארבל אסטרחן: כל האופוזיציה חתומה על ההסתייגות של ה-25 באוקטובר.

ארבל אסטרחן: בסעיף 3 התווספה פסקה (1) שזה מה שהתוסף כאן בעקבות הדיון היום על יחידת המימון.

ארבל אסטרחן: הסעיף יאמר ש"לעניין הבחירות לכנסת ה-25, סכום יחידת המימון לעניין מימון הוצאות הבחירות לפי סעיפים 3(א), (ב), (ב1) ו-(ב2) ו-4 לחוק מימון מפלגות, יהיו מיליון ו-600 אלף".

ארבל אסטרחן: אני רק אומר שאלה הסעיפים שמדברים על מקדמת המימון ועל חישוב המימון הסופי.

ארבל אסטרחן: מה שלא נכלל כאן, זה המימון השוטף וההלוואות שלעניינם לא משתנה יחידת המימון.

ארבל אסטרחן: כל זה הוראת שעה לכנסת ה-25.

ארבל אסטרחן: הדבר האחרון הוא שיתווסף סעיף תחילה שאמרתי אותו הבוקר אבל הוא לא היה בכחול האומר ש"תחילתו של החוק ביום קבלתו בכנסת".

ארבל אסטרחן: אלה היו השינויים.

ניר אורבך: נעבור להצבעה על נוסח החוק לקראת הקריאה השנייה והשלישית במליאה.

ניר אורבך: מישהו מחברי הכנסת רוצה להתייחס או נעבור מיד להצבעה?

יצחק פינדרוס: כיוון שלא מקובל עלי התאריך שמופיע בחוק, אני לא אוכל להצביע בעדו.

יואב קיש: כמה הסתייגויות יש?

ארבל אסטרחן: 43 הסתייגויות ועוד הרבה חלופיות.

יואב קיש: אבל אין הסתייגות שקשורה לאחוז חסימה.

ארבל אסטרחן: אין.

ארבל אסטרחן: הוגשה בקשה על ידי מרצ ונאמר כאן על ידינו שמה שלא היה בקריאה הראשונה, לא קשור בכלל לחוק הזה, לא יהיה.

ארבל אסטרחן: לא נכנסו תיקונים לחוק הבחירות ולא לחוק התעמולה.

ארבל אסטרחן: יש 43 הסתייגויות והרבה הסתייגויות חלופיות.

ארבל אסטרחן: כל ההסתייגויות על ידי סיעות שלמות.

ניר אורבך: אנחנו נעבור להצבעה.

ניר אורבך: מי בעד הצעת החוק כנוסח הוועדה?

ניר אורבך: 5.

ניר אורבך: מי נגד? 2.

ניר אורבך: מי נמנע?

ניר אורבך: אושר

ניר אורבך: הצעת החוק עברה ותועבר לקריאה שנייה ושלישית במליאה.

קריאה: מי היה נגד?

יצחק פינדרוס: אני וישראל ביתנו.

משה גפני: ישראל ביתנו ויהדות התורה.

יצחק פינדרוס: יהדות התורה בגלל נובמבר וישראל ביתנו בגלל המטרו.

יצחק פינדרוס: כל אחד בגלל מילה לועזית אחרת.

יוסף טייב: פינדרוס, אתה לא חייב להסתיר את החיבה שיש לך אלינו.

יצחק פינדרוס: אני אומר מראש שאתם בגלל המטרו ואנחנו בגלל נובמבר.

ארבל אסטרחן: אני אומרת לכם שאני מורידה את החוק לדפוס בנוסח שעכשיו הצבעתם עליו עם כל ההסתייגויות שדיברנו עליהן כל היום, 43 הסתייגויות והסתייגויות חלופיות של כל הסיעות ובקשות רשות דיבור.

ארבל אסטרחן: נכון?

ניר אורבך: כן.

ארבל אסטרחן: זה בעצם זמן דיבור אחד.

יואב קיש: רק לוודא שיש לנו הסתייגות גם על התאריך החלופי.

ארבל אסטרחן: יש לכם.

יצחק פינדרוס: לי יש הסתייגות?

יצחק פינדרוס: כי אם לא, אני מבקש זמן דיבור.

ארבל אסטרחן: כן.

ארבל אסטרחן: אתה בהסתייגות של כל הסיעה שלך.

ארבל אסטרחן: חבר הכנסת קיש, יש שתי הסתייגויות על התאריך, 25 באוקטובר, שזה אתם הגשתם, ועל ה-8 בנובמבר שהגישה ישראל ביתנו.

יואב קיש: באיזה סעיף זה?

ארבל אסטרחן: בסעיף 2.

יואב קיש: רק לוודא שאם מתקבלת הסתייגות על התאריך, היא לא מחייבת 61.

ארבל אסטרחן: אם מתקבלת הסתייגות על התאריך, היא לא מקבלת כי זה בקריאה שנייה.

ארבל אסטרחן: בקריאה השלישית כאשר מצביעים על כל החוק בהצבעה אחת, צריך 61.

ארבל אסטרחן: החוק הזה צריך רוב של 61 גם בקריאה השנייה בגלל המימון.

ארבל אסטרחן: לא על ההסתייגויות אבל בגלל המימון הוא צריך 61 גם בקריאה השנייה.

יואב קיש: אבל לא בסעיף 2.

ארבל אסטרחן: לא בסעיף 2.

ארבל אסטרחן: נכון.

יואב קיש: זה מה ששאלתי.

יואב קיש: אל תבלבלו אותי.

ארבל אסטרחן: אתה צודק.

ארבל אסטרחן: ב-2 לא.

ארבל אסטרחן: סעיפי המימון צריכים 61.

אחמד טיבי: יש לי הצעה או בקשה שהמליאה תיפתח מחר ב-8:00 בבוקר.

יואב קיש: לא ב-8:00 בבוקר.

יואב קיש: שתיפתח ב-4:00 לפנות בוקר לדיבור של 4 שעות והדיבור יסתיים עד 8:00 בבוקר ואז תהיה הצבעה.

יואב קיש: מי שרוצה לדבר צריך להגיע ב-04:00.

אחמד טיבי: זה לא סביר.

אוסאמה סעדי: יואב, אהבתי את זה.

אוסאמה סעדי: מה שהיו עושים אז, אתה התחלתי לעשות מהיום.

יואב קיש: אני מודה שלא הבנתי.

אוסאמה סעדי: מהר מדי התחלת והפכת את עורך.

יואב קיש: לא.

יואב קיש: אני מתנגד.

יואב קיש: אני רוצה כמוך, 08:00.

יואב קיש: אני מסביר כמה זה לא הגיוני אבל אני אלך עם הקואליציה.

יואב קיש: אני בעד 10:00.

יואב קיש: אני לא יודע למה צריך 08:00.

יצחק פינדרוס: יואב, אתה כנראה לא הבנת ואני אגיד לך למה.

יצחק פינדרוס: הציונות של לפיד עוברת על הציונות של בנט.

יצחק פינדרוס: לבנט לא היה אכפת לו לא לגור בירושלים ולפיד מוכן לעשות הכול בשביל עוד שעתיים בירושלים.

אחמד טיבי: ניר, עכשיו אני מדבר ברצינות.

אחמד טיבי: אולי הוועדה תכריע מתי תהיה ההצבעה במליאה.

יצחק פינדרוס: זה ברור שהוועדה מכריעה.

יצחק פינדרוס: בסעיף 98 אתה מכריע.

ארבל אסטרחן: ב-98 אנחנו מעדיפים שלא תהיה שעת הצבעה אבל אם אתם רוצים.

קריאה: אני מציע שעת הצבעה 7:00 בבוקר.

יואב קיש: תכף נדון בסעיף 98.

יואב קיש: לא?

ניר אורבך: כן.

יואב קיש: על החוק הצבעת?

ניר אורבך: כן.

ארבל אסטרחן: נתתי כבר אוקיי להוריד אותו לדפוס עם ההסתייגויות.

ניר אורבך: אנחנו עוברים לסעיף ז' בסדר היום – קביעת סדרי דיון מיוחדים לפי סעיף 98 לתקנון הכנסת בקריאה השנייה והשלישית על חוק התפזרות הכנסת העשרים וארבע ומימון מפלגות, התץשפ"ב-2022, כ/928 ו-כ/923.

ניר אורבך: אני אקריא את הצעת ההחלטה כדי שנוכל לדון ולהצביע עליה: "חברי הכנסת העשרים וארבע החליטו לקדם הצעת חוק התפזרות הכנסת.

ניר אורבך: רוב גדול של חברי הכנסת הצביעו בעד הצעת החוק בקריאה הטרומית, מעל 100 חברי כנסת, ובקריאה הראשונה 75 חברי כנסת.

ניר אורבך: להצעת החוק הוגשו 43 הסתייגויות והסתייגויות חלופיות נוספות, כולן בידי סיעות שלמות.

ניר אורבך: בנוסף הוגשו בקשות רשות דיבור.

ניר אורבך: כמות זו של הסתייגויות הייתה מאפשרת למסתייגים לנמק במליאה את הסתייגויותיהם במשך מאות שעות.

ניר אורבך: לפיכך החליטה ועדת הכנסת כי מדובר במקרה יוצא מן הכלל הנכנס בגדרי סעיף 98 לתקנון המאפשר לוועדת הכנסת לקבוע סדרי סיון מיוחדים כדלהלן:

ארבל אסטרחן: כאן יש תיקון: "3 השעות הראשונות מבין 4 השעות האלה יוקדשו להנמקת הסתייגויות ובקשות רשות דיבור.

ארבל אסטרחן: מזכירות הכנסת תחלק את הזמן בין הסיעות לפי גודלן – זה מה שקורה בדרך כלל עם הסתייגויות – ובשעה הרביעית יתקיים דיון סיעתי, 5 דקות לכל סיעה וליושב ראש האופוזיציה תינתן מסגרת זמן של 15 דקות".

ארבל אסטרחן: הם רוצים לומר שעה לתחילת הדיון הסיעתי הזה?

יצחק פינדרוס: אם נקבע שעת הצבעה, הדיון הסיעתי יהיה בדיוק שעה לפני שעת ההצבעה.

יצחק פינדרוס: היא תהיה עד שעה לפני ההצבעה.

ארבל אסטרחן: צריך להגיד שבשעה 7:00.

יצחק פינדרוס: למה 7:00?

יצחק פינדרוס: אנחנו מדברים על 9:00.

יצחק פינדרוס: אנחנו רוצים שזה יהיה ב-10:00.

יצחק פינדרוס: שעה לפני ההצבעה שתיקבע.

ארבל אסטרחן: הצבעה ב-8:00.

ניר אורבך: אני אמשיך להקריא.

יבגני סובה: לא הבנתי לגבי שעת פתיחת המליאה.

ניר אורבך: עוד רגע.

ניר אורבך: לעניין בקשה להצבעה שמית לפי סעיף 36(ב) לתקנון, יתקיימו לא יותר מחמש הצבעות שיתבקשו על ידי הממשלה או חברי כנסת מהקואליציה או רובם מהקואליציה ולא יותר מחמש הצבעות שהתבקשו על ידי חברי כנסת מהאופוזיציה או רובם מהאופוזיציה בקריאה השנייה ובקריאה השלישית יחד.

ניר אורבך: יושב ראש הכנסת רשאי לאשר מספר מקסימלי גדול יותר של הצבעות שמיות במספר זהה לאופוזיציה ולקואליציה.

ניר אורבך: לגבי סעיף 4 אני רוצה לעצור כאן.

ניר אורבך: אני אומר כאן ששותף משמעותי לכל הדבר הזה זה יושב ראש הכנסת.

ניר אורבך: הוא ביקש להיפגש איתנו לפני שאנחנו מקבלים החלטה.

ניר אורבך: לכן אני אעשה כאן הפסקה, גם לצורך זה וגם כדי לתקן את הנוסח.

אוסאמה סעדי: אולי לפני שתלכו ליושב ראש תשמעו גם את ההצעה שלנו.

אוסאמה סעדי: אנחנו חושבים על עובדי הכנסת.

אוסאמה סעדי: כל הזמן הייתם מבקשים מאתנו לחוס על עובדי הכנסת.

אוסאמה סעדי: מביאים את עובדי הכנסת ב-04:00 לפנות בוקר.

אוסאמה סעדי: למה?

אוסאמה סעדי: מה קרה?

אוסאמה סעדי: אתם לא חסים עכשיו על עובדי הכנסת?

אוסאמה סעדי: אנחנו כן חסים.

אוסאמה סעדי: אתם נותנים 4 שעות, שזה פחות מדי זמן, אבל אם תעשו 4 שעות, תעשו את זה מ-6:00 עד 10:00.

יבגני סובה: נכון.

יבגני סובה: תפתחו מליאה ב-6:00, 4 שעות דיבור, ב-10:00 הצבעה.

אוסאמה סעדי: אתם רוצים שנבוא לדבר בשעה 4:00 לפנות בוקר, למי, לקיר?

ארבל אסטרחן: תזכרו שאתם צריכים 61 חברי כנסת.

יבגני סובה: יש גם היגיון.

יבגני סובה: אנחנו מדברים על אירוע של התפזרות הכנסת.

ניר אורבך: אני חושב שהעמדה של לפחות חלק מחברי הוועדה הובהרה.

אחמד טיבי: ניר, תסתכל על העיניים של נועה.

יבגני סובה: צריך לתת להם זמן לנוח.

אחמד טיבי: מהבוקר היא והצוות שלה על הרגליים.

אוסאמה סעדי: צריך לזכור שלא מסיימים ב-09:00-08:00 והולכי הביתה אלא המליאה ממשיכה ויש עוד עשרות חוקים.

יצחק פינדרוס: אני חוזר בי.

יצחק פינדרוס: 08:00.

יצחק פינדרוס: אני שומע שגלעד קריב משתולל בוועדת החוקה על זה שקבעו לו ב-8:00 בבוקר כדי שהוא לא יוכל להגיע לכותל.

יצחק פינדרוס: אני חוזר בי.

יצחק פינדרוס: 8:00 בבוקר.\

אחמד טיבי: כל הכבוד על השיקולים הענייניים.

ניר אורבך: אנחנו יוצאים כעת להפסקה ונודיע על חידוש הישיבה ברגע שנוכל.

ניר אורבך: אני מחדש את הישיבה.

ניר אורבך: חזרנו מהפסקה.

ניר אורבך: מאחר ואנחנו בדרך להסכמות ורוב הסיעות כבר משכו את ההסתייגויות, מתייתר הדיון לפי סעיף 98.

יצחק פינדרוס: אנחנו לא משכנו את ההסתייגויות.

ארבל אסטרחן: החוק מונח עם ההסתייגויות.

ניר אורבך: אני מדייק.

ניר אורבך: אנחנו הולכים להחלטה לפי סעיף 142 לתקנון.

ניר אורבך: אני אקריא את הצעת ההחלטה ואחר כך מי שירצה להתייחס, יתייחס ונעבור להצבעה.

ניר אורבך: "חברי הכנסת העשרים וארבע החליטו לקדם הצעת חוק להתפזרות הכנסת.

ניר אורבך: רוב גדול של חברי הכנסת הצביעו בעד הצעת החוק בקריאה הטרומית, מעל 100 חברי כנסת, ובקריאה הראשונה 75 חברי כנסת.

ניר אורבך: לפיכך החליטה ועדת הכנסת פה אחד על סדרי דיון מיוחדים כדלהלן:

ניר אורבך: בשעה 08:45 תינתן זכות דיבור ליושב ראש האופוזיציה במסגרת זמן שלא תעלה על 15 דקות.

ניר אורבך: בשעה 09:00 יסכם יושב ראש ועדת הכנסת את הדיון ויחלו ההצבעות בקריאה השנייה והשלישית.

ניר אורבך: לעניין בקשה להצבעה שמית לפי סעיף 36(ב) לתקנון, יתקיימו לא יותר משלוש הצבעות שיתבקשו על ידי הממשלה או חברי כנסת מהקואליציה או רובם מהקואליציה ולא יותר משלוש הצבעות שהתבקשו על ידי חברי כנסת מהאופוזיציה או רובם מהאופוזיציה בקריאה השנייה ובקריאה השלישית יחד.

ניר אורבך: יושב ראש הכנסת רשאי לאשר מספר מקסימלי גדול יותר של הצבעות שמיות במספר זהה לאופוזיציה ולקואליציה".

יצחק פינדרוס: בסעיף 3 יש משהו שאני לא מצליח להבין.

יצחק פינדרוס: כל ההסתייגויות, רובן, אפילו אפשר לומר רובן המכריע, הוגשו על ידי הקואליציה.

יואב קיש: יש גם את המשותפת.

יצחק פינדרוס: תשע.

יצחק פינדרוס: הוגשו עשרות.

יצחק פינדרוס: כשאתה אומר שאתה עושה הצבעות שמיות שוות לקואליציה ולאופוזיציה, לא נראה לי.

יואב קיש: זה לא לפי מספר כי מישהו יכול לשים סתם 100 או משהו.

יצחק פינדרוס: על מה אתה יכול כיושב ראש האופוזיציה להגיש 3 הצבעות שמיות על הסתייגות?

יצחק פינדרוס: אין לך הסתייגויות בכלל.

ארבל אסטרחן: אבל זה לא רק על הסתייגויות.

יואב קיש: הוא נותן אולי על הסעיף, אולי על משהו כספי שאני צריך.

יואב קיש: אוסאמה, לכם יש הסתייגות שמית.

אוסאמה סעדי: כן.

יואב קיש: לנו צריך אחת ויש אחת על הכסף.

ניר אורבך: על יחידת המימון.

ארבל אסטרחן: הסתייגות של הקואליציה שחשוב לך שזה יהיה שמי כי אתה רוצה להביך, להראות.

יצחק פינדרוס: יש את ההסתייגות של ישראל ביתנו על העלאת הסכום.

ניר אורבך: עוד מישהו רוצה להתייחס?

יואב קיש: כן.

יואב קיש: אני רוצה להבין שני דברים.

יואב קיש: קודם כל, מבחינת מה קורה במליאה.

יואב קיש: היא נפתחת בשעה 7:30 בבוקר ונגיד שיהיו מספר רשימות שלא יבואו לדבר במהלך האירוע.

יואב קיש: מצד שני - סתם דוגמה – הוא יודע שהוא בא לדבר בשעה 8:15 בבוקר ובשעה 8:00 לא היה אף אחד.

ארבל אסטרחן: הקדימו.

יואב קיש: לא הקדימו.

יואב קיש: הוא לא נמצא במליאה.

יואב קיש: מישהו יודע שהוא בא ב-8:15 וצריך לדבר ב-8:15 בבוקר.

יואב קיש: מי שהיה צריך להיות בשעה 8:00 ובשעה 8:05 ו-8:10 לא הגיעו.

יואב קיש: היושב ראש אומר שהוא יוצא להפסקה של רבע שעה.

יואב קיש: נגיד אמר חצי שעה.

יואב קיש: עכשיו הוא מגיע ואומר אני רוצה לדבר.

יואב קיש: השאלה איך היושב ראש מנהל את האירוע.

יואב קיש: אין לי בעיה שיאמר שהוא יוצא להפסקה של 5 דקות.

אוסאמה סעדי: לא נראה שיפתח ויסגור, יפתח ויסגור.

אוסאמה סעדי: אני חושב שיש כאן משהו שהוא לא בסדר.

אוסאמה סעדי: אנחנו נותנים כאן זמן דיבור לסיעות שבכלל לא ביקשו ולא הגישו.

ארבל אסטרחן: אין כאלה.

אוסאמה סעדי: למה

ארבל אסטרחן: אין סיעות שלא הגישו.

ארבל אסטרחן: או בקשות רשות דיבור או הסתייגויות.

אוסאמה סעדי: כולם הגישו בקשות לרשות דיבור?

ארבל אסטרחן: כן.

אוסאמה סעדי: ראיתי ש-4-3 הגישו הסתייגויות.

ארבל אסטרחן: לא בקשות רשות דיבור.

ארבל אסטרחן: זה לכולם.

אוסאמה סעדי: אם כולם הגישו, זה בסדר.

יואב קיש: אני מציע שאם באמת מישהו לא הגיע ואין אף אחד – אם יש מישהו אחר ואפשר להקדים, בסדר - - -

אוסאמה סעדי: שימשיך.

יואב קיש: בסוף הוא מסיים עם כל מי שהיה ועכשיו הפעם הבאה צריכה להיות אחר כך.

יואב קיש: אני מתכנן להגיע בשעה 8:30 כי אני יודע שבשעה 8:40 אני עולה לדבר.

יואב קיש: אם משום מה לפניי לא היו, אני רוצה שיפתחו את המליאה ולא שיחזיקו אותה עד 8:45.

יואב קיש: זו הנקודה היחידה עליה אני שואל.

ארבל אסטרחן: המליאה צריכה להישאר פתוחה.

אוסאמה סעדי: אני מציע שמי שנמצא מתחיל, הוא ממשיך לדבר עד שיגיע הבא אחריו.

יצחק פינדרוס: שינהל את זה בגמישות.

יצחק פינדרוס: הרעיון הוא שהיושב ראש יהיה גמיש.

אוסאמה סעדי: אנחנו מברכים על כך שפותחים ב-7:30 בבוקר ולא בשעה 04:00 לפנות בוקר.

אוסאמה סעדי: זה מאוד חשוב.

אוסאמה סעדי: מי שיהיה בשעה 7:30, הוא יתחיל.

ניר אורבך: מי שנמצא, יתחיל.

יואב קיש: יכול להיות שהוא יפסיד את הזמן שלו.

אוסאמה סעדי: יפסיד כי הוא לא היה.

אוסאמה סעדי: אם אחרי כן הוא רוצה להחליף, נהיה גמישים.

אוסאמה סעדי: כבוד המזכיר, צריכים להיות כאן גמישים.

שגית אפיק: אתה רוצה להוריד את המשפט שמדבר על סדר הדוברים וגודל הסיעות.

אוסאמה סעדי: שתהיה גמישות ליושב ראש.

ארבל אסטרחן: כל סיעה יכולה לבקש חמש.

יבגני סובה: אני רוצה 15.

יבגני סובה: אחרת נפעיל את 98.

יבגני סובה: אתם רוצים הסכמה.

יצחק פינדרוס: גם אני רוצה 15 שלנו.

ארבל אסטרחן: יבגני, רק אלקטרוניות שלכם?

יבגני סובה: כן.

יצחק פינדרוס: תירגעו, אין לי יותר מאחת.

ארבל אסטרחן: בסעיף 2 יתווסף ...

ארבל אסטרחן: הצבעות, כולן אלקטרוניות.

ארבל אסטרחן: כי זה מה שעכשיו אמרו.

ניר אורבך: מעבר לזה שיש עניין להגיע יותר מאוחר בבוקר, גם יש עניין לצאת יותר מוקדם הלילה.

יבגני סובה: בסוף, מה קבענו?

יבגני סובה: מתי תיפתח המליאה?

ניר אורבך: בשעה 7:30 בבוקר.

ניר אורבך: אנחנו עוברים להצבעה.

ניר אורבך: כדי שזה יעבור למליאה, אני חייב שתהיה כאן הצבעה פה אחד.

ניר אורבך: תהיו ערניים.

ארבל אסטרחן: כן.

ניר אורבך: מי בעד ההצעה?

ניר אורבך: אושר

ניר אורבך: אושר פה אחד.

ניר אורבך: תודה רבה.

ניר אורבך: הישיבה נעולה.

ניר אורבך: לילה טוב.

ניר אורבך: להתראות מחר בבוקר.